In the scene of coffee beans, insulting Muslims and Tipu Sultan | Kerala News Today\nമുസ്ലിങ്ങളെയും ടിപ്പുസുൽത്താനെയും അപമാനിച്ച് കാപ്പിപ്പൊടി അച്ചൻ രംഗത്ത്\nTOPICS:CAAFr.Joseph PuthenpurakkalMuslim hate speechTippu Sulthan\nനീണ്ട 15 വര്‍ഷം അധിനിവേശ വിരുദ്ധ പോരാട്ടം നയിച്ച ധീരദേശാഭിമാനി ടിപ്പു സുല്‍ത്താനെ അപമാനിച്ചും മുസ്ലിങ്ങളെ അടച്ചാക്ഷേപിച്ചും ബ്രിട്ടീഷ് അധിനിവേശക്കാലത്ത് സാമ്രാജ്യത്വത്തിൻറെ ചെരുപ്പുനക്കികളായിരുന്നവരുടെ പിന്മുറക്കാരനായ കാപ്പിപ്പൊടിയച്ചൻ (ഫാദർ.ജോസഫ് പുത്തൻപുരയ്ക്കൽ) രംഗത്ത്.\nസ്വാതന്ത്ര്യ സമര കാലത്ത് ബ്രിട്ടീഷുകാർക്കൊപ്പവും പിന്നീട് സർ സിപി ക്കൊപ്പവും നിന്ന് വസ്തുക്കളും കെട്ടിടങ്ങളും അടിച്ചെടുക്കാൻ മത്സരിച്ച മെത്രാന്മാരുടെ ചരിത്രമൊന്നും ആരും വിസ്മരിച്ചിട്ടില്ല. സർ സി പി യുടെ ഷഷ്ടിപൂർത്തിക്ക് മംഗള പത്രം സമർപ്പിക്കാൻ മെത്രാന്മാർ പരസ്പരം മത്സരിച്ച കഥകൾ ചരിത്രത്തിലുണ്ട്. വെള്ളപ്പട്ടാളം വെടിവെച്ചുകൊന്ന ടിപ്പു സുൽത്താനെയാണ് ബ്രിട്ടീഷുകാരുടെ ചെറുപ്പുനക്കികളായിരുന്നവരുടെ പിന്മുറക്കാരനായ ഈ മുട്ടനാട് അധിക്ഷേപിക്കുന്നത് എന്നതാണ് വിചിത്രം.\nമാത്രമല്ല ഇദ്ദേഹം മോദി പഠിച്ച കോളേജിലാണ് പഠിച്ചതെന്ന് തോന്നുന്നു. അത്രയ്ക്ക് പാണ്ഡിത്യമാണ് തുടക്കം മുതൽ പ്രകടിപ്പിക്കുന്നത്. 500 വർഷം മുമ്പാണത്രേ ടിപ്പുസുൽത്താൻ കേരളത്തിൽ വന്നത്. ഇവനൊക്കെ പറയുന്ന പൊട്ടത്തരങ്ങൾക്ക് ഹല്ലേലൂയാ വിളിക്കുന്ന കുഞ്ഞാടുകളുടെ അടുത്തുള്ള കഥാപ്രസംഗമായതിനാൽ കുഴപ്പമില്ല!\nസുല്‍ത്താന്റെ ധീരസാഹസിക സാമ്രാജ്യത്വ വിരുദ്ധ പോരാട്ടങ്ങള്‍ക്ക് മേല് വര്‍ഗീയതയുടെ സ്റ്റിക്കറൊട്ടിച്ച് കൊളോണിയല് പാരമ്പര്യം പേറുന്ന ചരിത്രമെഴുത്തുകാര് അദ്ദേഹത്തെ ബോധപൂര്‍വം വിസ്മൃതിയിലാഴ്ത്താന് ഗൂഡാലോചന നടത്തിരുന്നെങ്കിലും ഇപ്പോൾ അക്കാദമിക് പഠനത്തിനപ്പുറം പലരും നടത്തിയ സമാന്തരപഠനത്തിലൂടെ യദാർത്ഥ ചരിത്രമെന്തെന്ന് വെളിവായി വന്നിട്ടുണ്ട്. സവര്‍ണ മേല്‍കോയ്മയുടെ ഫ്യൂഡല് മനസ്ഥിതിയുള്ള നമ്മുടെ ഭരണ-സാംസ്‌കാരിക നേതൃത്വം സ്വാതന്ത്ര്യ പോരാളികളുടെ പട്ടികയില്‍നിന്ന് സുല്‍ത്താനെ എന്നന്നേക്കുമായി പടിയടച്ച് പിണ്ഡം വെക്കുകയും ചെയ്തു.\nകൊളോണിയല് പ്രേതബാധയേല്‍ക്കാത്ത വായനകളും ചരിത്രാന്വേഷണങ്ങളും ശക്തിപ്പെട്ടു വരുന്ന വര്‍ത്തമാനകാലത്ത് സുല്‍ത്താന്റെ ജീവിതവും പോരാട്ടവും മുന്‍വിധികളില്ലാതെ വിശകലന വിധേയമായിട്ടുണ്ട്. ഇന്ത്യന് സ്വാതന്ത്ര്യ സമരത്തിന്റെ പ്രേരകോര്‍ജമായും ആധുനിക ഭരണപരിഷ്‌കാരങ്ങളുടെ ഉപജ്ഞാതാവായും സുല്‍ത്താന് അടയാളപ്പെടുത്തപ്പെട്ടിട്ടുണ്ട്.\nഇന്ത്യയില് നടന്ന ഏറ്റവും വലിയ സാമ്രാജ്യത്വ വിരുദ്ധ സമരത്തിന്റെ പ്രതീകമാണ് ടിപ്പുസുല്‍ത്താന്. ഇവിടുത്തെ മറ്റ് രാജാക്കന്മാരും പ്രഭുക്കന്മാരും മണ്ണിനും പെണ്ണിനും വേണ്ടി മരിച്ചപ്പോള് ഒരാദര്‍ശത്തിന്റെ അള്‍ത്താരയില് ഞാന് കീഴടങ്ങുകയില്ല എന്ന നിലപാടിൽ ഉറച്ചുനിന്നുകൊണ്ട് ആത്മത്യാഗം ചെയ്ത ടിപ്പുസുല്‍ത്താന് പിന്നീട് തന്റെ വഴിയില് കടന്നുവന്ന ഝാന്‍സിറാണി ലക്ഷ്മി ഭായിക്കും താന്തിയോതോപ്പിക്കും നാനാസാഹിബിനും എല്ലാം ഒരു പ്രേരകശക്തിയായി മാറി. ചരിത്രത്തിന്റെ നിയോഗം ഏറ്റെടുത്ത ആ മഹാനെ ചരിത്രകാരന്മാര് എന്തെന്തു വ്യാഖ്യാനങ്ങളിലൂടെ വിലയിരുത്തിയാലും ആ ആത്മത്യാഗം ഒരു ജനതയുടെ കണ്ണില് ഇന്നും നക്ഷത്ര ഗോളങ്ങളിലെ അനന്തമായ പ്രകാശവര്‍ഷം പോലെ അനശ്വരമായ തേജസ്സ് ചൊരിയുന്നു. അത് ഇന്ത്യയുടെ ആത്മാഭിനത്തിന്റെ പ്രകാശമായിരുന്നു.(നവാബ് ടിപ്പുസുല്‍ത്താന് ഒരു പഠനം, കെ.കെ.എന് കുറുപ്പ് പേജ് 166).\nജീവിതത്തിന്റെ സിംഹഭാഗവും വെള്ളക്കാരുടെ അരുതായ്മകള്‍ക്കൊപ്പം നിന്ന്; ഒടുവില് തങ്ങളുടെ സിംഹാസനത്തിന് ഇളക്കം തട്ടിയപ്പോള് മാത്രം ബ്രിട്ടീഷ് വിരുദ്ധരായിത്തീര്‍ന്ന സവര്‍ണ നാട്ടുരാജാക്കന്മാരെല്ലാം ദേശീയ ബിംബങ്ങളായി വാഴ്ത്തപ്പെട്ട ഔദ്യോഗിക ചരിത്രം കൂടി ഈ സെന്‍സര്‍ഷിപ്പിനോടൊപ്പം ചേര്‍ത്തുവായിച്ചാല് വര്‍ഗീയതയുടെ തിമിരം പിടികൂടിയത് ആര്‍ക്കാണെന്ന് അനായാസം ബോധ്യപ്പെടും.\nടിപ്പുവിന്റെ പിതാവ് സുല്‍ത്താന് ഹൈദരലിഖാനാണ് മൈസൂരില് ഭൂ-കാര്‍ഷിക പരിഷ്‌കരണങ്ങള്‍ക്ക് തുടക്കമിട്ടത്. ജന്മിനാടുവാഴികളില്‍നിന്നും കര്‍ഷകരെയും കൃഷിഭൂമികയെയും സംരക്ഷിക്കാന് പര്യാപ്തമായ ഭൂവിതരണ സമ്പ്രദായം സ്ഥാപിച്ചുകൊണ്ടായിരുന്നു ഹൈദരലിഖാന്റെ പരിഷ്‌കരണങ്ങളുടെ തുടക്കം. ഇതിന്റെ തുടര്‍ച്ചയും വികാസവുമാണ് ടിപ്പുവിന്റെ കാലത്ത് നടന്നത്. കൃഷിക്ക് മുഖ്യപരിഗണന നല്‍കുന്ന നയമാണ് ഭരണത്തിന്റെ തുടക്കം മുതലേ സുല്‍ത്താന് സ്വീകരിച്ചത്. കാര്‍ഷിക മേഖല ശക്തിപ്പെടുത്താന് പുതിയ നിയമങ്ങളും നയങ്ങളും രൂപീകരിച്ചു. 1788-ല് ടിപ്പു ആമില്‍ദാര്‍മാര്‍ക്കയച്ച നിര്‍ദേശത്തില് ഈ നയം തെളിഞ്ഞുകാണാം. കൃഷിയാണ് നാടിന്റെ ജീവരക്തം. മണ്ണില് പണിയെടുക്കുന്നവര്‍ക്ക് ഈ നാട് സമൃദ്ധവും ഫലഭൂയിഷ്ടവുമായ പ്രതിഫലം നല്‍കുന്നു. ഈ ഭൂനിയമത്തിലെ 127 വ്യവസ്ഥകളും നിങ്ങള് ഉടനടി നടപ്പില് വരുത്തണം. വിശേഷിച്ചും കലപ്പകള് വാങ്ങാനുദ്ദേശിക്കുന്ന കര്‍ഷകര്‍ക്ക് പണം വായ്പ നല്‍കുക, ആളുകള് ഉപേക്ഷിച്ച ഭൂമി ഏറ്റെടുക്കാന് നടപടികളെടുക്കുക, കൃഷിക്കാരനും അയാളുടെ അനന്തരാവകാശികള്‍ക്കും സംരക്ഷണം നല്‍കുക, കരിമ്പ്, വെറ്റില, നാളികേരം തുടങ്ങിയ കൃഷി ചെയ്യുന്നവര്‍ക്ക് നികുതി ഇളവ് നല്‍കുക, മാവ്, പ്ലാവ് തുടങ്ങിയ മരങ്ങള് ഓരോ ഗ്രാമത്തിനും 200 വീതം നട്ടുവളര്‍ത്താന് പ്രോത്സാഹിപ്പിക്കുക\nഫ്യൂഡല് ഭൂ-കാര്‍ഷിക സമ്പ്രദായമാണ് കാര്‍ഷിക മേഖലയുടെ മുരടിപ്പിന്റെ മൂലകാരണമെന്ന് സുല്‍ത്താന് ആദ്യമേ തിരിച്ചറിഞ്ഞിരുന്നു. അന്ന് നിലവിലുണ്ടായിരുന്ന ഭൂനിയമങ്ങള് അടിമുടി അദ്ദേഹം പൊളിച്ചെഴുതി. സുല്‍ത്താന്റെ അധികാര പരിധിയിലുണ്ടായിരുന്ന മലബാറിലെ കര്‍ഷകരും ഈ പരിഷ്‌കരണങ്ങളുടെ ഗുണഭോക്താക്കളായിരുന്നു. ഭൂമി ജന്മാവകാശമായി അനുഭവിച്ചാസ്വദിച്ചിരുന്ന ജന്മിനാടു ഈ നയങ്ങള് മൂലം സുല്‍ത്താനെതിരെ തിരിഞ്ഞു വന്നത് മറ്റൊരു ചരിത്രമാണ്. കാലങ്ങളായി തങ്ങളനുഭവിച്ചിരുന്ന സുഖസൗകര്യങ്ങള്‍ക്കറുതി വരുത്തിയ ടിപ്പുവിനെ സൈനികമായി എതിരിടാനുള്ള ത്രാണി അവര്‍ക്കില്ലായിരുന്നു.\nസുല്‍ത്താനെക്കുറിച്ചുള്ള നിറം പിടിപ്പിച്ച വര്‍ഗീയ കഥകള് പ്രചരിപ്പിച്ചാണ് അവര് സായൂജ്യമടഞ്ഞത്. പിന്നീട്, ടിപ്പുസുല്‍ത്താനില് ശക്തനായ എതിരാളിയെ കണ്ട ബ്രിട്ടീഷുകാര്, ഭിന്നിപ്പിച്ച ഭരിക്കുകയെന്ന കുടിലതന്ത്രത്തിന്റെ ഭാഗമായി ഈ കഥകള്‍ക്ക് ചരിത്ര ഭാഷ്യം നല്‍കുകയായിരുന്നു. റീഡ് മൈക്കല് എന്ന കുപ്രസിദ്ധ കൊളോണിയല് ചരിത്രകാരനാണ് പ്രഥമമായി ടിപ്പുസുല്‍ത്താനെ സംബന്ധിച്ച കള്ളക്കഥകള് എഴുതിയുണ്ടാക്കിയത്. റീഡ് മൈക്കലിന്റെ രേഖകള് പിന്തുടര്‍ന്ന് വര്‍ഗീയ പക്ഷ പാതികളായ ഇന്ത്യന് ചരിത്രകാരന്മാര് ടിപ്പുവിനെ വര്‍ഗീയവാദിയും മതഭ്രാന്തനും ക്ഷേത്രധ്വംസകനുമാക്കി ചാപ്പ കുത്തുകയായിരുന്നു.\nജാതിയധിഷ്ഠിതമായ ഭൂനിയമങ്ങളെ പൊളിച്ചെഴുതാന് ധീരത കാണിച്ചതാണ് ടിപ്പുവിന്റെ പേരില് പ്രചരിച്ച ദേശദ്രോഹ കഥകളുടെ പിന്നാമ്പുറ കാരണം. ജന്മിമാര് ചുമത്തിയ പലവിധ പാട്ടമിച്ചവാരണങ്ങളില് ബന്ധനസ്ഥനായിരുന്ന കര്‍ഷകരെ അതില്‍നിന്ന് മോചിപ്പിച്ച് ഭൂമിയുടെ പൂര്‍ണാവകാശികളാകുന്നതായിരുന്നു സുല്‍ത്താന്റെ നിയമങ്ങള്. ഭൂമിയുടെ വിസ്തീര്‍ണമനുസരിച്ച് ചുമത്തപ്പെട്ടിരുന്ന നികുതി ഉല്‍പാദനത്തിന്റെ തോതനുസരിച്ചാക്കി. തരിശുനിലം കൃഷി ചെയ്യാന് മുന്നോട്ട് വന്നവര്‍ക്ക് ആ ഭൂമി സൗജന്യമായി പതിച്ചു നല്‍കി. വിളവിന് നാശം വരുമ്പോള് നികുതി ഇളവ് ചെയ്തും മറ്റ് ആനുകൂല്യങ്ങള് നല്‍കിയും കര്‍ഷകര്‍ക്ക് ഭരണകൂട ആശ്വാസങ്ങൾ ഉറപ്പ് വരുത്തി. ഒറ്റപ്പെട്ട സ്ഥലങ്ങളില് കര്‍ഷകരെ തുടര്‍ന്നും പീഡിപ്പിക്കാനൊരുമ്പെട്ട ജന്മിമാര്‍ക്ക് മാതൃകാപരമായി ശിക്ഷ നല്‍കി. കര്‍ഷകരെ ദ്രോഹിച്ച ചില ജന്മിമാരെ ആ കര്‍ഷകര്‍ക്കൊപ്പം ഭൂമിയില് പണിയെടുക്കുവാന് കല്‍പിച്ചാണ് ഒരിക്കല് ടിപ്പു അവര്‍ക്കുള്ള ശിക്ഷ നടപ്പിലാക്കിയത്.\nടിപ്പുവിന്റെ ഭരണപരിഷ്‌കരണങ്ങള് കാര്‍ഷിക മേഖലയില് മാത്രമൊതുങ്ങുന്നതല്ല. മലബാറിലേക്കുള്ള തന്റെ രണ്ടാം വരവിലാണ് ഇവിടെ നിലനിന്നിരുന്ന സാമൂഹികാന്ധവിശ്വാസ ജീര്‍ണതകള്‍ക്കെതിരെ സുല്‍ത്താന് നിലപാട് പ്രഖ്യാപിച്ചത്. മലബാറിലന്ന് നിലവിലുണ്ടായിരുന്ന സാമൂഹികാഴിമതികളും മരുമക്കത്തായവും തെറ്റായ വിവാഹസമ്പ്രദായങ്ങളും ഉച്ചനീചത്വങ്ങളും തുടച്ചുനീക്കാന് സുല്‍ത്താന് നടപടികളാരംഭിച്ചു.\nനായര് സ്ത്രീകളുടെയും മറ്റും ബഹുഭര്‍തൃത്വരീതി അവസാനിപ്പിക്കാന് അദ്ദേഹം ഉത്തരവിട്ടു. പെണ്‍മക്കളെ വിവാഹം ചെയ്തു കൊടുക്കാന് കഴിവില്ലാത്തതാണ് ഈ രീതിയുടെ കാരണമെങ്കില് അവര്‍ക്ക് ഖജനാവില്‍നിന്ന് സാമ്പത്തികസഹായം നല്‍കണമെന്നും സുല്‍ത്താന് തന്റെ ഉദ്യോഗസ്ഥര്‍ക്ക് നിര്‍ദേശം നല്‍കി. നായന്മാര് അധഃകൃത വര്‍ഗത്തിന്റെ നേരെ കൈകൊണ്ടിരുന്ന ഐത്താചാരത്തെയും നിയമം മൂലം നിരോധിച്ചു. സ്ത്രീകള് മാറു മറയ്ക്കാനും കുപ്പായം ധരിക്കാനും അനാചാരങ്ങള് ഒഴിവാക്കാനും കല്‍പന പുറപ്പെടുവിച്ചു. ചൂദ്രന്മാരുടെ വീടുകളിലെ പട്ടികൾക്ക് ടിപ്പു എന്ന് പേരിടുന്നത് പോലും ആ സവർണ്ണ പകയുടെ ഭാഗമാണ്. ഒരാചാരമെന്നോണം അതിന്നും പിൻതുടരുന്നു. ജാതീയ ഉച്ചനീചത്വങ്ങള്‍ക്കെതിരെയുള്ള ടിപ്പുവിൻറെ ഈ പരിഷ്‌കരണങ്ങളെല്ലാം പില്‍ക്കാലത്ത് ഒരു മുസ്‌ലിം ഭരണാധികാരിയുടെ വര്‍ഗീയ നിലപാടുകളുടെ ഉത്തമോദാഹരണങ്ങളായാണ് സവര്‍ണ ദേശീയ ചരിത്രകാരന്മാര് രേഖപ്പെടുത്തിയത്.\nകുറഞ്ഞ കാലയളവിനുള്ളില് ഇത്തരം ബഹുമുഖ പരിഷ്‌കരണങ്ങള്‍ക്ക് തുടക്കമിട്ട ടിപ്പു കൈവെക്കാത്ത മേഖലകള് കുറവായിരുന്നു. തികച്ചും ഹ്രസ്വമായ തന്റെ ഭരണകാലയളവില് ആധുനികമായ പല ഭരണനയങ്ങളും സുല്‍ത്താന് നടപ്പിലാക്കാന് ശ്രമിച്ചു. ജമീന്ദാരികളും ജാഗിര്‍ദാരികളും ഇനാം ദാരികളും അവസാനിപ്പിച്ച് കൊണ്ട് ഭൂപ്രഭുത്വത്തെ ഒരളവോളം ഇല്ലാതാക്കാനും റയറ്റുവാരിയിലേക്കുള്ള കാര്‍ഷിക പരിഷ്‌കരണത്തിന് അടിത്തറയിടാനും തരിശുഭൂമികള് ജലസേചനം വഴി ഉല്‍പാദനമുണ്ടാക്കുന്നതിനായി നികുതി ഇളവ് ചെയ്യാനും അദ്ദേഹം പ്രവര്‍ത്തിച്ചിരുന്നു.\nശാസ്ത്രസാങ്കേതിക വിദ്യകള് ഉപയോഗപ്പെടുത്താനും ആധുനികതയിലേക്ക് ഉറ്റുനോക്കാനും ആധുനികഗ്രന്ഥശേഖരണമുണ്ടാക്കാനും വിദേശവുമായി നയതന്ത്രബന്ധം സ്ഥാപിക്കാനും ദേശീയ ഉദ്യാനം ഉണ്ടാക്കാനും പുതിയ ഇരുമ്പുശാലകളും വ്യവസായ ശാലകളും നിര്‍മിക്കാനും സൈന്യത്തെ നവീകരിക്കാനും വിദേശങ്ങളില് ഫാക്ടറി സ്ഥാപിക്കാനും എന്നു വേണ്ട അദ്ദേഹത്തിന്റെ പ്രതിഭ ബഹുമുഖ പ്രവര്‍ത്തനങ്ങളിലേര്‍പ്പെട്ടു (കെ.കെ.എന് കുറുപ്പ് അതേ പുസ്തകം പേ. 10)\nയൂറോപ്യന് ആയുധ നിര്‍മാണരീതിയോട് കിടപിടിക്കുന്ന ആധുനിക ഫാക്ടറികളാണ് യുദ്ധ സാമഗ്രികള്‍ക്കായി സുല്‍ത്താന് സ്ഥാപിച്ചത്. ഇവിടെനിന്ന് വികസിപ്പിച്ചെടുത്ത മിസൈലിന്റെ നിര്‍മാണ വൈദഗ്ധ്യം പിന്നീട് യൂറോപ്പില് പോലും ഗവേഷണ വിഷയമായിത്തീര്‍ന്നു. ഇന്ത്യന് ഭരണാധികാരികളും ശാസ്ത്രജ്ഞന്മാരും അവഗണിച്ച സുല്‍ത്താന്റെ മിസൈല് സാങ്കേതിക വിദ്യ ആദരിക്കപ്പെടേണ്ടതും സംരക്ഷിക്കപ്പെടേണ്ടതുമായിരുന്നുവെന്ന് ഇന്ത്യന് രാഷ്ട്രപതിയായിരുന്ന പ്രശസ്ത റോക്കറ്റ്-മിസൈല് ഡിസൈനിംഗ് വിദഗ്ധന് എ.പി.ജെ അബ്ദുല്‍കലാം തന്റെ ആത്മകഥയില് പറയുന്നുണ്ട്. നാസയുടെ അന്തരീക്ഷ നിരീക്ഷണത്തിനുള്ള സൗണ്ടിംഗ് റോക്കറ്റ് പ്രോഗ്രാമിന്റെ പ്രധാനസ്ഥലം. ഇവിടത്തെ സ്വീകരണ മുറിയില് വളരെ പ്രാധാന്യം നല്‍കി പ്രദര്‍ശിപ്പിച്ചിട്ടുള്ള ഒരു വര്‍ണചിത്രം ഞാന് കണ്ടു. അന്തരീക്ഷത്തില് ഏതാനും റോക്കറ്റുകള് ചീറിപ്പായുന്ന ഒരു യുദ്ധരംഗമാണ് അതില് ചിത്രീകരിച്ചിരുന്നത്. ഒരു വ്യോമകേന്ദ്രത്തില് സ്ഥാപിക്കാവുന്ന സാധാരണചിത്രം. എന്നാല് എന്റെ ശ്രദ്ധയെ ആകര്‍ഷിച്ചത്, അതിലെ റോക്കറ്റ് വിക്ഷേപകരായ സൈനികര് വെള്ളക്കാരായിരുന്നില്ല, പ്രത്യുത ദക്ഷിണ ഏഷ്യന് വംശജരുടെ ഛായയുള്ള ഇരുണ്ട നിറക്കാരായിരുന്നു എന്നതാണ്. അങ്ങനെയിരിക്കെ ഒരു ദിവസം ജിജ്ഞാസ വര്‍ധിച്ചപ്പോള് ഞാനാചിത്രം അടുത്തു ചെന്നു നോക്കി. ബ്രിട്ടീഷുകാരെ ആക്രമിക്കുന്ന ടിപ്പുസുല്‍ത്താന്റെ സൈന്യമായിരുന്നു അതില്. ടിപ്പുവിന്റെ സ്വന്തം നാട്ടില് വിസ്മരിക്കപ്പെട്ട ഒരു വസ്തുത ഇതാ ഭൂഗോളത്തിന്റെ എതിര്‍വശത്തുള്ള ഒരു രാജ്യത്ത് ആദരപൂര്‍വം അനുസ്മരിക്കപ്പെടുന്നു. റോക്കറ്റ് യുദ്ധ സങ്കേതത്തിലെ വീരനായ ഒരു ഭാരതീയനെ നാസ ഇപ്രകാരം ആദരിച്ചത് എന്നെ അഭിമാന പുളകിതനാക്കി(അഗ്നിചിറകുകള്- എ.പി.ജെ അബ്ദുല് കലാം പേജ് 57,58).\nമുന്‍വിധിയുടെ വര്‍ഗീയ കണ്ണടകള് മാറ്റിവെച്ച് സുൽത്താനെ പഠിക്കാൻ തയ്യാറാകുന്ന രാഷ്ട്രീയ-സാംസ്‌കാരിക നേതൃത്വങ്ങള്‍ക്ക് ഇത് ബോധ്യമാകുന്നതാണ്. എന്നാൽ കാപ്പിപ്പൊടിയച്ചന്റെയോ (ഫാദർ.ജോസഫ് പുത്തൻപുരയ്ക്കൽ) ക്രിസ്ത്യാനികളുടെയോ വിഷയം ഇതൊന്നുമല്ല.സംഘി പ്രീണനം മാത്രമാണ്.ചരിത്രത്തിൽ അവർ എന്നും അധികാരമുള്ളവർക്കൊപ്പമായിരുന്നു. ബ്രിട്ടീഷുകാർക്കൊപ്പം നിന്ന് കോൺഗ്രസുകാരെ ഒറ്റിക്കൊടുത്തവർ സ്വാതന്ത്ര്യാനന്തരം കോൺഗ്രസിനാധികാരം കിട്ടിയപ്പോൾ ക്രിസ്ത്യാനികളെല്ലാം കോൺഗ്രസായി.തിരുവിതാംകൂറിൽ സർ സിപി ക്കൊപ്പം നിന്നു കമ്യൂണിസ്റ്റുകാരെ സർസിപിയുടെ പട്ടാളത്തിന് ഒറ്റുകൊടുക്കുകയും വയലാറിലെ വെടിവെപ്പിന് ശേഷം അന്നേദിവസം രാത്രി വീട്ടിൽ അത്താഴവിരുന്നൊരുക്കുകയും ചെയ്ത ക്രിസ്ത്യാനികൾ കമ്യൂണിസ്റ്റ് പാർട്ടിക്ക് കേരളത്തിൽ പലതവണ അധികാരം കിട്ടാൻ തുടങ്ങിയപ്പോൾ പലരും കമ്യൂണിസ്റ്റ് പാർട്ടിയിൽ ചേക്കേറി. ഇപ്പോൾ തുടർച്ചയായി ബിജെപിക്ക് കേന്ദ്രത്തിൽ അധികാരം ലഭിച്ചതോടെ ക്രിസ്ത്യാനികളൊക്കെ സംഘികളായിരിക്കുകയാണ്. നാളെ ഏതെങ്കിലും മുസ്ലിം സംഘടനകൾക്ക് അധികാരം ലഭിച്ചാൽ അവർ വേണമെങ്കിൽ മുസ്ലിം ലീഗിലും എസ്ഡിപിഐ ലും ഒക്കെ ചേരും.അത്രയേ ഉള്ളൂ ക്രിസ്ത്യാനികളുടെ രാഷ്ട്രീയ നിലപാട്.


രാപ്പനി: രണ്ട് അധ്യായങ്ങളുള്ള നഗരം\nThu Jul 26, 12:27:00 PM\n"സ്വയം വെള്ളം പിടിച്ചുവച്ച്\nകുത്തുകള്‍ക്കും കോമകള്‍ക്കും ഒട്ടും വിലയില്ലാ, എന്നാണോ?\nThu Jul 26, 12:53:00 PM\nവിലയില്ലാഞ്ഞിട്ടല്ല തീക്കൊള്ളീ, വിശ്വാസമില്ലാഞ്ഞിട്ടാണ്.\nThu Jul 26, 01:08:00 PM\nആരും കാണാതെ പോയതല്ലാ, പകരം കാണാന് വിസമ്മതിച്ച അധ്യാ‍യങള് തുറന്നതിന്, അഭിനന്ദനങ്ങള്.\nThu Jul 26, 01:52:00 PM\nഈ പേര് സാമാന്യം പ്രശസ്തമായ ഒരു നോവലിന്റെ പേരാണു സുഹൃത്തെ\nThu Jul 26, 02:25:00 PM\nഅതേതാ സനാതനാ ആ നോവല്? ഈ പേരില് എന്റെ ഒരു പുസ്തകമുണ്ട് ഒലീവ് പബ്ലിക്കേഷന്‍സ് പുറത്തിറക്കിയത്.\nനോവല് ആരുടേതാണെന്നു പറയാമോ?\nകവിതയുടെ കനല്‍ക്കണ്ണാടിയില് നോക്കുമ്പോള് കണ്ണും കാലവും പൊള്ളുന്നു.\nFri Jul 27, 05:18:00 PM\nമിനുക്കത്തിന്റെ പുറം ചട്ടയില് ഒരധ്യായം\nഅകം താളില് അടുത്തതും. തീരുമോ കഥ..?\nനഗരവും നരകവും. ഈ രണ്ടുഭാവങ്ങള് ഇഷ്ടമായി.\nSat Jul 28, 07:52:00 AM\nThu Jul 26, 03:25:00 AM "\nതെറ്റുകളും സമാനതകളും ചൂണ്ടിക്കാട്ടുന്നതു നല്ലതു തന്നെ. പക്ഷേ ഇവിടെ സനാതനന്റെ വാക്കുകള് കണ്ടാല് തോന്നും എന്തോ വലിയ മോഷണം നടന്നു എന്നു.\n"രണ്ട് അധ്യയങ്ങള് ഉള്ള നഗരം "മലയാളത്തില് ഇറങ്ങിയിട്ടുള്ള കവിതാ സമാഹാരങ്ങളില് എറ്റവും മൌലികതയുള്ള ക്യതികളില് ഒന്നാണ്\nക്ഷമിക്കുക.ഒരുപക്ഷേ എന്റെ തെറ്റായിരിക്കാം.അല്ലെങ്കില് കരിയടുപ്പിലെ പുകപോലെ പിടിച്ചുകിടക്കുന്ന ആഴമില്ലാത്തവായനകളുടെ കളങ്കമായിരിക്കാം.കലാകൌമുദിയില് ഇപ്പോ‍ള് പ്രസിദ്ധീകരിച്ചുകൊണ്ടിരിക്കുന്ന “വിരലടയാളങ്ങളില്ലാത്തവരുടെ നഗര“മാണോ എന്റെ വിവരമില്ലായ്മയെ ഇങ്ങനെ ഒരു പൊതുവിഴുപ്പലക്കലിനു പ്രേരിപ്പിച്ചതെന്നറിയില്ല.എന്തായാലും നാലടികിട്ടിയാല് വെളുക്കുന്ന വിഴുപ്പാണെങ്കില് വെളുക്കട്ടെ.അടികൊള്ളാന് ഞാന് തയാര്.\nകൂഴൂരിനോടും ക്ഷമ ചോദിക്കുന്നു.എന്റെ പിഴയാണെങ്കില് ഞാന് സ്വയം കിഴുക്കുന്നു.\nSat Jul 28, 10:26:00 AM\nസനാതനന് ഒരു സംശയം പറഞ്ഞുവെന്നു വെച്ച് വിത്സന് ഇത്ര രൂക്ഷവിമര്‍ശനം നടത്തേണ്ട കാര്യമൊന്നുമില്ല. മോഷ്ടിച്ചുവെന്നൊന്നും അദ്ദേഹം പറഞ്ഞിട്ടില്ല.\nഅനിലിന്റെ ഇരട്ട വെറുതെ ആള്‍ക്കാരുടെ കയ്യീന്ന് മേടിച്ചു കെട്ടുമെന്നു തോന്നുന്നു.\nകവിത പണ്ടേ ഇഷ്ടമായതാണു\nSat Jul 28, 10:48:00 AM\nകുടയെടുക്കാതെ‘ മഴ നനഞ്ഞു പോകുന്ന അലിഞ്ഞുപോകുന്ന ഒരു പാടുജന്മങ്ങളുടെ നിഴല് കഴുകിക്കളയുന്ന നഗരത്തിന്റെ പകല്‍ചിരി ഒരുപാട് വേദനിപ്പിച്ചിട്ടുണ്ട്...\nSat Jul 28, 11:42:00 AM\nപെട്ടെന്ന് കേട്ടപ്പോള് വിഷമം തോന്നി.\nSun Jul 29, 12:21:00 PM\nഭ്രമിപ്പിക്കുന്ന വരികള്. ആവര്‍ത്തിച്ചുള്ള വായനയില് വരികള് ചിത്രങ്ങളാവുന്നു.\nSun Jul 29, 12:54:00 PM\nഒരു മുതിര്‍ന്ന കുഞ്ഞ് :)\nSun Jul 29, 03:13:00 PM\nഅനിലേട്ടാ..നന്നായി നഗരത്തിന്റെ അധ്യായങ്ങള്.\nസനാതനന്റെ സംശയത്തിന് വളരെ മാന്യമായ മറുപടി ആണല്ലൊ വിത്സണ് ചേട്ടന് കൊടുത്തത്.സനാതനനും മറുപടി കമന്റിട്ടത് മാന്യമായി തന്നെ.ദേവസേനച്ചേച്ചിയുടെ കമന്റ് ആണ് രൂക്ഷമായി തോന്നിയത്.:)\nഞാന് വിമറ്ശിക്കാന് മാത്രം വളറ്ന്നുവെന്നോ? അതും വിത്സനെ?\nഎന്തു ചെയ്യാം!! തെറ്റിദ്ധരിക്കപ്പെടാന് മാത്രമായ ജന്മമായിപ്പോയി എന്റേത്..\nMon Jul 30, 12:01:00 PM\nമഴയില് അലിഞ്ഞു പോയെന്നു തോന്നുന്നു........വല്ലാത്തൊരു സങ്കടം മനസ്സില് തിക്കുന്നു.അവള് എവിടെ പോയിട്ടുണ്ടാവും?\nഅനീഷിനു നന്ദി.ഈ ബ്ലോഗ് പരിചയപ്പെടുത്തിയതു അദ്ദെഹമാണു.താങ്കള്‍ക്കു ഭാവുകങ്ങള്!വീണ്ടും വീണ്ടും വായിക്കാന് പ്രേരിപ്പിക്കുന്ന കവിതകള്.\nMon Jul 30, 09:43:00 PM\nകവിയും സനാതനും എല്ലാം ഒത്ത് തീര്‍പ്പിലെത്തി.\nഅപ്പോള് “സസി“പിന്നെയും ആരായി ?\nTue Jul 31, 06:51:00 AM\nമഴയില് അലിഞ്ഞു പോയെന്നു തോന്നുന്നു -\nഏറ്റവും ഇഷ്ടമായ ഈ വരികള് കവിതയേക്കാളുപരി നോവിന്റെ, ദൈന്യതയുടെ, നിസ്സഹായതയുടെ ആഴമുള്ള അര്‍ത്ഥമുള്ള കഥകള് തന്നെ പറയുന്നു അനില്.\nപാവം സസി :)\nഈ ദേവസേനാമ്മ ഫുള് ഇമോഷണല് ആണല്ലാ...\nഎങ്കില് ഇനി ഞാന് ആദ്യം പറഞ്ഞത് ഒന്നുകൂടി ആഴത്തില് വായിക്കനപേക്ഷ.\nThu Jul 26, 03:25:00 AM\nഎന്നിട്ടും അതൊരുമോഷണമാണെന്ന കുറ്റപ്പെടുത്തലാണെന്നു തോന്നുന്നു എങ്കില് രണ്ടാമത് പറഞ്ഞതില് ആശ്വാസം കൊള്ളുക\nFri Jul 27, 11:26:00 PM\nWed Aug 01, 03:33:00 PM\nവെറുതേ ആളെക്കൂട്ടല്ലേ സനാതനാ. സനാതനന്റ്റെ കമന്റിനു ഞാന് എന്താണു മറുപടി ഇട്ടിട്ടുള്ളതെന്നു മറന്നുവോ?\nനോവലിന്റെ പേരാണെന്നു തോന്നാം, അതുറപ്പിച്ചു പറയുമ്പോള് എഴുതിയ ആളുടെ പേരു പറയേണ്ട ബാദ്ധ്യത താങ്കള്‍ക്കാണ്.\nഇനി ഒരു തമാശയ്ക്കു പറഞ്ഞതാണെങ്കില്...\nഇതിനെ തമാശയില് പെടുത്താമെന്നു തോന്നുന്നില്ല.\nപറച്ചിലും മറുപറച്ചിലുമൊക്കെ കഴിഞ്ഞ് അനവസരത്തിലുള്ള ഈ കമന്റ് എന്തിനാണെന്നു മനസ്സിലായില്ല.\n"രണ്ട് അധ്യയങ്ങള് ഉള്ള നഗരം "\nഇതില് എവിടെയാണു സനാതന് സാറേ സാമ്യം.\nനഗരം എന്ന വാക്കിന്റെ പേറ്റന്റ് ആര്‍ക്കാണു സര്.\nആഹാ സനാതനന് മാഷ് എല്ലാം കഴിഞ്ഞ് വീണ്ടും വന്നോ..\nഎന്താ ഉദ്ദേശിച്ചത്.. പേരില് സാമ്യം ഉണ്ടെന്നേ പറഞ്ഞുള്ളു സാഹിത്യചോരണം ഉദ്ദേശിച്ചില്ല എന്നാണോ. എങ്കില് ആ ആദ്യകമന്റിലെ തന്നെ വാചകം ഒരല്പം കൂടി മയപ്പെടുത്തണമായിരുന്നു. പ്രത്യേകിച്ചും പേര് ഓര്‍മയില്ലെങ്കില്.\nനമുക്ക്atale of two cities ഒന്നു ട്രൈ ചെയ്താലൊ സനാതനന് മാഷെ... :)\nഅനിലേട്ടാ ഓഫടിക്കുന്നതിനു മാപ്പേ..\nWed Aug 01, 04:21:00 PM\nഎന്നെ പ്രകോപിപ്പിച്ചു ചിലര്.\nThu Aug 02, 08:44:00 AM\nഒച്ചകലരുമ്പോള് അര്‍ത്ഥങ്ങളാകുന്നു എന്ന് വാക്കുകളെക്കുറിച്ച് മനോഹരമായി പറഞ്ഞത് -ലാപുടയാണെന്നു തോന്നുന്നു.ഒച്ചകലര്‍ത്തുമ്പോള് ഒരല്‍പ്പം സൂക്ഷിച്ചില്ലെങ്കില് അര്‍ഥം മാറുമെന്നും,അനിലന്റെ പുസ്തകത്തിന്റെ പേരു "രണ്ട് അധ്യയങ്ങള് ഉള്ള നഗരം " എന്നാണെന്നു അദ്ദേഹാത്തിനെക്കുറിച്ചുള്ള കൈച്ചൂണ്ടിയില് വെണ്ടക്കയായിരിക്കുന്നു എന്നും അതേക്കുറിച്ച് ആര്‍ക്കും പറഞ്ഞുകൊടുക്കേണ്ടെന്നും,ദുരൂഹമായ വരികള് എഴുതുന്ന കവികള് വായനകൂടി ഒരല്‍പ്പം ആഴത്തിലുള്ളതാക്കണമെന്നും ഓര്‍മിപ്പിച്ചുകൊണ്ട് ഈയുള്ളവന് ഇതാ വിടവാങ്ങുന്നു..\nThu Aug 02, 11:47:00 AM\nതാങ്കള് ഒരു ആരോപണം പോലെ എന്റെ പോസ്റ്റിനൊരു കമന്റ് ഇട്ടു, ആരോപണമായതുകൊണ്ട് വ്യക്തമാക്കേണ്ട ചുമതല സനാതനനുണ്ടെന്നു ഞാന് പറയുകയും ചെയ്തു. വെറുതേ ആളെക്കൂട്ടേണ്ടെന്നു കരുതി ഞാന് സനാതനനു മെയില് ചെയ്യുകയായിരുന്നു ആദ്യം ചെയ്തത്.\nഅതിനു മറുപടി താങ്കള് കമന്റായി ഇടുകയും ചെയ്തു. അതവിടെ തീര്‍ന്നെന്നു ഞാന് കരുതി. എന്തിനാ സര് ഇത്ര ദുരൂഹത? എന്റേയും താങ്കളുടേയും കമന്റുകള് ചേര്‍ത്തു വച്ചൊന്നു വായിക്കാമോ? എന്താണ് താങ്കളുടെ യഥാര്‍ത്ഥപ്രശ്നം എന്നറിഞ്ഞാല് കൊള്ളാമായിരുന്നു.\nഎന്റെ കവിതകളിലെ ദുരൂഹത എന്താണെന്നു പറഞ്ഞു തന്നാല് നന്നായിരുന്നു. വിമര്‍ശിക്കുക എന്നതായിരുന്നു കവിത വായിച്ച് സനാതനന് ചെയ്യേണ്ടിയിരുന്ന കാര്യം.\nആരെക്കാണിക്കാനാ മാഷേ വെറുതേ ബ്ലോഗുകളില് കയറി വായിക്കാതെ കമന്റിടുന്നത്?


കാലാവസ്ഥാ വ്യതിയാനം; ഇന്ത്യന് ക്രിക്കറ്റിനെ പ്രതികൂലമായി ബാധിക്കുന്നുവെന്ന് പഠന റിപ്പോര്‍ട്ട്\n11 Sep 2019 1:22 AM GMT\nകാലാവസ്ഥാ വ്യതിയാനം ഇന്ത്യന് ക്രിക്കറ്റിനെ പ്രതികൂലമായി ബാധിക്കുന്നുവെന്ന് പഠനറിപോര്‍ട്ട്. സ്പോര്‍ട്സ് റിസര്‍ച്ചേഴ്സും, എന്‍വിറോന്‍മെന്റല് അക്കാദമിക്സും ഹിറ്റ് ഫോര് സിക്സ് എന്ന പേരിലാണ് റിപ്പോര്‍ട്ട് പുറത്തു വിട്ടത്. വരള്‍ച്ച, ചൂടുകാറ്റ്, പ്രകൃതിക്ഷോഭം എന്നിവ ഇന്ത്യയിലെ ക്രിക്കറ്റിനെ പ്രതികൂലമായി ബാധിക്കുന്നുവെന്നാണ് റിപോര്‍ട്ട് പറയുന്നത്. ക്രിക്കറ്റിന് മാത്രമല്ല, ഇന്ത്യയിലെ മറ്റെല്ലാ കായിക ഇനങ്ങളേയും കാലാവസ്ഥാ വ്യതിയാനം ബാധിക്കുന്നു. ക്രിക്കറ്റിന് ഏറെ പ്രചാരമുള്ള ഇന്ത്യ, ഓസ്ട്രേലിയ എന്നീ രാജ്യങ്ങളില് കാലാവസ്ഥാ വ്യതിയാനം വലിയ പ്രത്യാഘാതം തീര്‍ക്കുമെന്നും മുന്നറിയിപ്പുണ്ട്.\nകാലാവസ്ഥാ വ്യതിയാനം മുന് നിര്‍ത്തി മത്സരങ്ങള് മാറ്റി വയ്ക്കുന്നത് ഉള്‍പ്പെടെയുള്ള നിര്‍ദേശങ്ങളുമായി ഹീറ്റ് റൂള്‍സും അവര് മുന്നോട്ടു വയ്ക്കുന്നു. യുവ താരങ്ങളുടെ മേല് പ്രത്യേക ശ്രദ്ധ നല്‍കണമെന്നും, ചൂട് കൂടുന്ന സാഹചര്യത്തില് വായു സഞ്ചാരം കൂട്ടുന്ന നിലയില് കളിക്കാര്‍ക്ക് വേണ്ട വസ്ത്രങ്ങളും മറ്റും തയ്യാറാക്കാന് നിര്‍മാതാക്കളോട് നിര്‍ദേശിക്കണമെന്നും പറയുന്നു.\nചൂടിനെ തുടര്‍ന്ന് ഓസ്ട്രേലിയയില് ഡൊമസ്റ്റിക് മത്സരങ്ങള് തടസപ്പെട്ടു. വെള്ളം ലഭിക്കുന്നതിനുണ്ടായ ദൗര്‍ലഭ്യം സൗത്ത് ആഫ്രിക്കന് ടൂറിനെ ബാധിച്ചു. കനത്ത മഴയും വെള്ളപ്പൊക്കവും ഇംഗ്ലണ്ട് ലോകകപ്പിനെ ബാധിച്ചു. കാലാവസ്ഥാ മാറ്റത്തിന്റെ സൂചനയാണ് ഇവമെയാക്കെ. ചൂട് കൂടുമ്‌ബോള് സമ്മര്‍ദ്ദം കുറയ്ക്കുന്നതിന് സ്വീകരിക്കേണ്ട സുരക്ഷ മുന്നൊരുക്കങ്ങള് സംബന്ധിച്ച മാര്‍ഗനിര്‍ദേശം കൊണ്ടുവരണം എന്ന് റിപ്പോര്‍ട്ടില് ആവശ്യപ്പെടുന്നു. ബാറ്റ്സ്മാനിലും, വിക്കറ്റ് കീപ്പറിലുമാണ് ചൂട് വലിയ പ്രതിസന്ധി തീര്‍ക്കുന്നു. ഇവയെല്ലാം ബാറ്റ്സ്മാന്റേയും, വിക്കറ്റ് കീപ്പറുടേയും മോശം പ്രകടനത്തിലേക്ക് നയിക്കുന്നുവെന്നും റിപ്പോര്‍ട്ടില് പറയുന്നു.\nclimate change cricket India-Australia


രാഹുൽ ഗാന്ധി ഈ വർഷത്തെ ഏറ്റവും വലിയ നുണയൻ; ആരോപണവുമായി ബിജെപി | rahul gandhi is liar of the year bjp says\nരാഹുൽ ഗാന്ധി ഈ വർഷത്തെ ഏറ്റവും വലിയ നുണയൻ; ആരോപണവുമായി ബിജെപി\nDelhi, First Published 27, Dec 2019, 11:03 PM\nരാജ്യത്തെ സമ്പദ് വ്യവസ്ഥ, സ്ത്രീ സുരക്ഷ എന്നീ വിഷയങ്ങളിൽ കടുത്ത ചോദ്യങ്ങൾ നേരിട്ട് ഉത്തരം നൽകാൻ സാധിക്കാത്ത സാഹചര്യത്തിൽ ബിജെപി വ്യക്തിപരമായി അധിക്ഷേപിക്കുകയാണ് എന്ന് കോൺഗ്രസ് പ്രതികരിച്ചു.\nദില്ലി: 2019ലെ ഏറ്റവും വലിയ നുണയനാരാണെന്ന് തെരഞ്ഞെടുപ്പ് നടത്തിയാല് അത് രാഹുല് ഗാന്ധിയായിരിക്കുമെന്ന അധിക്ഷേപവുമായി ബിജെപി. ദേശീയ ജനസംഖ്യ രജിസ്റ്റര് ദരിദ്രജനവിഭാഗങ്ങളുടെ മേല് ചുമത്തിയ നികുതിയെന്ന കോണ്‍ഗ്രസ് നേതാവ് രാഹുല് ഗാന്ധിയുടെ പ്രസ്താവനയ്‌ക്കെതിരെയാണ് ബിജെപി രംഗത്തെത്തിയത്. രാജ്യത്ത് അസ്ഥിരത സൃഷ്ടിക്കാനാണ് കോണ്‍ഗ്രസ് ശ്രമിക്കുന്നതെന്ന് കേന്ദ്രമന്ത്രി പ്രകാശ് ജാവഡേക്കര് കുറ്റപ്പെടുത്തി. ദേശീയ ജനസംഖ്യ രജിസ്റ്ററിന്റെയും പൗരത്വ നിയമ ഭേദഗതിയുടെയും പേരില് കേന്ദ്രസര്‍ക്കാരിനെ പിന്തുണക്കാന് ജനങ്ങള് തയ്യാറാകണമെന്നും പ്രകാശ് ജാവഡേക്കര് ആവശ്യപ്പെട്ടു.\n''ദേശീയ ജനസംഖ്യ രജിസ്റ്ററില് യാതൊരു വിധത്തിലുള്ള പണമിടപാടും നടത്തുന്നില്ല. ഈ ഡേറ്റ ഉപയോഗിച്ച് കേന്ദ്രസര്‍ക്കാരിന്റെ ക്ഷേമപ്രവര്‍ത്തനങ്ങള്‍ക്ക് ദരിദ്രജനവിഭാഗങ്ങളെ കണ്ടെത്തുകയാണ് ലക്ഷ്യം. അതുവഴി ക്ഷേമപദ്ധതികള് അര്‍ഹതപ്പെട്ടവര്‍ക്ക് ലഭിക്കുന്നുണ്ടെന്ന് ഉറപ്പുവരുത്തും.'' പ്രകാശ് ജാവഡേക്കര് പറയുന്നു. 2010ലും സമാനമായ പ്രവർത്തനങ്ങളാണ് നടന്നിരുന്നതെന്നും അദ്ദേഹം കൂട്ടിച്ചേർത്തു.\n''കോണ്‍ഗ്രസ് പ്രസിഡന്റ് ആയിരുന്ന സമയത്ത് എപ്പോഴും കള്ളങ്ങളാണ് രാഹുല് ഗാന്ധി പറഞ്ഞുകൊണ്ടിരുന്നത്. ഇപ്പോൾ അദ്ദേഹം പ്രസിഡന്റല്ല, എങ്കിലും ഇപ്പോഴും നുണ പറയുന്ന രീതി തുടരുകയാണ്. ഈ വര്‍ഷത്തെ ഏറ്റവും വലിയ നുണയന് ആരാണെന്നുളള തെരഞ്ഞെടുപ്പ് നടന്നാല് തീർച്ചയായും അദ്ദേഹത്തെയായിരിക്കും തെരഞ്ഞെടുക്കുക. സ്വന്തം കുടുംബത്തെപ്പോലും ലജ്ജിപ്പിക്കുന്ന രീതിയിലാണ് രാഹുൽ ഗാന്ധി കള്ളം പറയുന്നത്. ഇപ്പോൾ സ്വന്തം പാർട്ടിയെയും രാജ്യത്തെ തന്നെയും നാണിപ്പിക്കുന്ന അവസ്ഥയിലേക്ക് എത്തിയിരിക്കുന്നു.'' ജാവഡേക്കർ കുറ്റപ്പെടുത്തി.\nരാജ്യത്തെ സമ്പദ് വ്യവസ്ഥ, സ്ത്രീ സുരക്ഷ എന്നീ വിഷയങ്ങളിൽ കടുത്ത ചോദ്യങ്ങൾ നേരിട്ട് ഉത്തരം നൽകാൻ സാധിക്കാത്ത സാഹചര്യത്തിൽ ബിജെപി വ്യക്തിപരമായി അധിക്ഷേപിക്കുകയാണ് എന്ന് കോൺഗ്രസ് പ്രതികരിച്ചു. ''എപ്പോഴും ഗൗരവമായ ചോദ്യങ്ങളാണ് രാഹുൽ ഗാന്ധി ചോദിക്കാറുള്ളത്. ജനങ്ങൾക്ക് ഉത്തരം ആവശ്യമുള്ള ചോദ്യങ്ങളാണത്. അവരുടെ പരാജയങ്ങൾ മറച്ചുവയ്ക്കാൻ വേണ്ടി ചോദ്യങ്ങൾക്കൊന്നും അവർ ഉത്തരം നൽകാറില്ല. വ്യക്തിപരമായ അധിക്ഷേപത്തിലൂടെയാണ് അവർ മറുപടി പറയുന്നത്.'' കോൺഗ്രസ് വക്താവ് പവൻ ഖേര മാധ്യമപ്രവർത്തകരോട് പറഞ്ഞു.\nLast Updated 28, Dec 2019, 8:46 AM


പാരീസിലെ നോത്രദാം പള്ളിക്കു സമീപം വെടിവെപ്പ് | Notre Dame Cathedral| Paris attack\nപാരീസിലെ നോത്രദാം പള്ളിക്കു സമീപം വെടിവെപ്പ്\nJun 6, 2017, 08:52 PM IST\nമൂന്നു പോലീസുകാര് അടങ്ങുന്ന പട്രോള് സംഘത്തിനു നേരെ ചുറ്റിക ഉപയോഗിച്ച് ഇയാള് ആക്രമണം നടത്തുകയായിരുന്നു.\nപാരിസ്: പാരിസിലെ പ്രസിദ്ധമായ നോത്രദാം പള്ളിയ്ക്കു സമീപം ആക്രമണം. അക്രമി പോലീസിനു നേരെ ചുറ്റിക ഉപയോഗിച്ച് ആക്രമണം നടത്തി. പോലീസ് നടത്തിയ വെടിവെപ്പില് ഇയാള്‍ക്ക് ഗുരുതരമായി പരിക്കേറ്റു.\nമൂന്നു പോലീസുകാര് അടങ്ങുന്ന പട്രോള് സംഘത്തിനു നേരെ ചുറ്റിക ഉപയോഗിച്ച് ഇയാള് ആക്രമണം നടത്തുകയായിരുന്നു. അക്രമിയെ തിരിച്ചറിഞ്ഞിട്ടില്ല. പ്രദേശത്തുനിന്ന് നിരവധി വെടിയൊച്ചകള് കേട്ടതായി സ്ഥലത്തുണ്ടായിരുന്ന ചിലര് ട്വീറ്റ് ചെയ്തു. അതേസമയം എല്ലാവരും സുരക്ഷിതരാണെന്ന് റിപ്പോര്‍ട്ടുകള് വ്യക്തമാക്കുന്നു.\nവളരെയേറെ വിനോദസഞ്ചാരികള് എത്തിച്ചേരുന്ന ടൂറിസ്റ്റ് കേന്ദ്രംകൂടിയാണ് നോത്രദാം കത്തീഡ്രല്. പള്ളിയിലുണ്ടായിരുന്നവര് ഉള്ളില് അകപ്പെട്ടിരിക്കുകയാണെന്നാണ് റിപ്പോര്‍ട്ട്. പ്രദേശത്തുനിന്ന് ജനങ്ങളോട് മാറിനില്‍ക്കാല് പോലീസ് ആവശ്യപ്പെട്ടു. പള്ളിയിലേയ്‌ക്കോ പുറത്തേയ്‌ക്കോ ആളുകളെ പ്രവേശിപ്പിക്കുന്നില്ല.\nവാഷിങ്ടണ്: അമേരിക്കയിൽ വാഷിങ്ടണ് ഡി.സിയിലുണ്ടായ വെടിവെപ്പില് ഒരു മരണം. ..\nസിനിമയിലെ അന്വേഷണ വഴിയെ പോലീസ് നീങ്ങി, കൊലപാതക പരമ്പരയ്ക്ക് ചുരുളഴിഞ്ഞു\nഇറ്റലിയില് കണ്ടെത്തിയ കൈകോര്‍ത്തു പിടിച്ച നിലയിലുള്ള പുരാതന അസ്ഥികൂടങ്ങള് പുരുഷന്മാരുടേത്


criticism against police in cpm kollam district conference, here's why | നേതാക്കള്‍ക്ക് പോലും പൊലീസ് സ്റ്റേഷനില് കയറാനാകുന്നില്ല; ജില്ലാ സമ്മേളനത്തില് വിമര്‍ശനം - Malayalam Oneindia\nUpdated: Sat, Jan 1, 2022, 13:35 [IST]\nകൊല്ലം: സിപിഎം സമ്മളനങ്ങളില് പൊലീസിനെതിരെ രൂക്ഷവിമര്‍ശനം ഉയരുന്നു. സംസ്ഥാനത്തെ പൊലീസ് പോരെന്നാണ് സമ്മേളനങ്ങളില് നിന്നുയരുന്ന വിമര്‍ശനം. പ്രാദേശിക നേതാക്കള്‍ക്ക് പോലും പൊലീസ് സ്റ്റേഷനുകളില് കയറാന് കഴിയാത്ത സാഹചര്യമാണ് നിലവിലുള്ളതെന്നും. പൊലീസ് ഉദ്യോഗസ്ഥരെ നിയന്ത്രിക്കാന് പാര്‍ട്ടി ഇടപെടണമെന്നും സമ്മേളനത്തില് ആവശ്യമുയര്‍ന്നു. എംഎല്‍എ ആയിട്ട് കൂടി തനിക്ക് പൊലീസ് സ്റ്റേഷനില് നിന്ന് നീതി നിഷേധിക്കപ്പെട്ടിരുന്നുവെന്ന് മുന് എം എല് എ അയിഷ പോറ്റി പറഞ്ഞു. കൊല്ലം ജില്ലാ സമ്മേളനത്തിലാണ് പൊലീസിനെതിരെ വിമര്‍ശനം ഉയര്‍ന്നത്.\nകഴിഞ്ഞ ദിവസം നടന്ന പത്തനംതിട്ട ജില്ലാ സമ്മേളനത്തിലും പൊലീസിനെതിരെ വിമര്‍ശനം ഉയര്‍ന്നിരുന്നു.\nപൊലീസില് ആര് എസ് എസ് സ്വാധീനം ഉണ്ടെന്നാണ് നേതാക്കള് ആരോപണം ഉന്നയിച്ചത്. ശബരിമല വിവാദത്തില് ഇത് തെളിഞ്ഞു എന്നും തിരുവല്ല ഏരിയാ കമ്മിറ്റി വിമര്‍ശിച്ചു.പൊലീസിനെതിരെ മുതിര്‍ന്ന നേതാവ് പീലിപ്പോസ് തോമസും വിമര്‍ശനം ഉന്നയിച്ചു. പൊലീസ് സ്റ്റേഷനുകള് ഇടതു വിരുദ്ധരുടെ താവളമായെന്നാണ് അദ്ദഹം പൊലീസിനെതിരെ രൂക്ഷമായി വിമര്‍ശിച്ചത്. കെ റെയിലില് കോണ്‍ഗ്രസ് പ്രചാരണങ്ങള് ഫലം കാണുന്നു. സര്‍ക്കാരുണ്ടായിട്ടും നിയന്ത്രിക്കാന് കഴിയുന്നില്ല. കെ റെയില് കടന്നു പോകുന്ന ഇടങ്ങളില് പ്രചാരണം വേണമെന്നും അദ്ദേഹം ആവശ്യപ്പെട്ടു.\nകൊല്ലം ജില്ലാ സമ്മേളനത്തില് ചൈനയുടെ നിലപാടുകളെ സിപിഎം ജില്ലാ സമ്മേളന പ്രതിനിധികള് വിമര്‍ശിച്ചു. ചൈന കമ്മ്യൂണിസ്റ്റ് രാജ്യമലിലെന്നും ചൈന പിന്തുടരുന്നത് മുതലാളിത്തവും ജനാധിപത്യ വിരുദ്ധതയുമാണെന്നും സമ്മേളന പ്രതിനിധികള് പറഞ്ഞു. ചൈനയുടെ ഉയര്‍ച്ച ഇന്ത്യയിലെ പാര്‍ട്ടി അഭിമാനമായി കാണേണ്ടതില്ലെന്നും സി പി എം ജില്ലാ സമ്മേളന പ്രതിനിധികള് പറഞ്ഞു. സമ്മേളനത്തില് ഉദ്ഘാടന പ്രസംഗത്തിലെ എസ് രാമചന്ദ്രന് പിള്ള (എസ്ആര്‍പി) യുടെ ചൈന അനുകൂല പ്രസ്താവനയിലാണ് പ്രതിനിധികള് വിമര്‍ശനം ഉന്നയിച്ചിരുന്നത്.\nഅതേസമയം, കൊല്ലത്തെ സി പി എം ജില്ലാ നേതാക്കളെ വിമര്‍ശിച്ച് എസ് രാമചന്ദ്രന് പിള്ള രംഗത്തെത്തുകയും ചെയ്തിരുന്നു. നേതാക്കള് മസിലുപിടുത്തം ഉപേക്ഷിക്കണമെന്നും ഇല്ലെങ്കില് കക്ഷത്തിലെ കട്ട ജനങ്ങള് എടുത്ത് ദൂരെയെറിയുമെന്നും തുടര് ഭരണത്തില് അഹങ്കാരം വേണ്ടെന്നും കൊല്ലം പ്രതിനിധി സമ്മേളനത്തില് എസ് ആര് പി പറഞ്ഞു.ഏരിയാ സമ്മേളനങ്ങള് മുതല് ജില്ലാ സമ്മേളനങ്ങള് വരെ പൊലീസിനെതിരെ രൂക്ഷമായ വിമര്‍ശനമാണ് ഉന്നയിക്കുന്നത്.\ncpm police kollam news politics\ncriticism against police in cpm kollam district conference, here's why


നല്ലവനായ ശമരിയക്കാരൻ | Weekend | Special | Deshabhimani | Sunday Dec 1, 2019\nപി എ നാസിമുദ്ദീൻUpdated: Sunday Dec 1, 2019\nഎല്ലാവർക്കുംകൂടി കിടക്കാൻ ഒരു മുറിമാത്രം. അയാളുടെ ഭാര്യ അടുക്ക ളയിൽ കിടന്നു. തലയണയായി അയാൾ പണിയെടു ക്കാൻ ഇരുന്നിരുന്ന ചെറിയ പലക എനിക്ക് തന്നു. നല്ല ക്ഷീണത്തിൽ, നല്ല സംതൃപ്തിയിൽ ഞാൻ ഉറങ്ങിപ്പോയി. ഒരു മണിമാളികയിലും കിട്ടാത്ത സംതൃപ്‌തി\nപി എ നാസിമുദ്ദീൻ\n1980കളുടെ ആദ്യപാദം. നല്ല വിദ്യാർഥിയായിരുന്നു ഞാൻ. പഠനം മറന്ന് ചിന്തകളുടെയും കവിതകളുടെയും ജ്വരത്തിലാഴുന്ന കാലം. ഈ സമാന്തരലോകം തന്ന അനുഭവവും ഉന്മാദവും. തൊഴിൽ കണ്ടെത്താൻ മറന്നു. വിദ്യാഭ്യാസവും തൊഴിലുമൊക്കെ വെറും ബൂർഷ്വാചിന്തകൾ. ചിന്തകർക്കും കവികൾക്കുമൊക്കെ അതൊന്നും അനിവാര്യമല്ല. ഇങ്ങനെ പോയി മിഥ്യാടനങ്ങൾ.\nകവി സെബാസ്റ്റ്യനുമൊത്താണ് കൂടുതൽ നേരം. ഉച്ചയാകുന്നതോടെ പണി കഴിഞ്ഞ് അവൻ ഫ്രീയാകും. പിന്നെ കവിയരങ്ങുകൾ, ചർച്ചകൾ, സൗഹൃദത്തുരുത്തുകൾ.\nഒരിക്കൽ കുന്നംകുളത്തുള്ള ഒരു പ്രസാധകശാലയിൽ പോയി. പ്രസാധകൻ സുന്ദർദാസുമായി കുറേനേരം ചിലവഴിച്ചു. പിറ്റേദിവസം കണ്ടപ്പോൾ സെബാസ്റ്റ്യൻ പറഞ്ഞു, ‘അവിടെ ഒരു വിവർത്തകന്റെ ഒഴിവുണ്ട്. ഒന്നു പോയിനോക്ക്'\nകുന്നംകുളത്തേക്ക് ബസ് കയറി. കുന്നംകുളത്ത് നാലുനില കെട്ടിടത്തിന്റെ അടിയിലെ ഗോവണിക്കു ചാരെയുള്ള പ്രസാധാലയം അടച്ചിട്ടിരിക്കുന്നു.\nഅടുത്തുള്ള ഹോട്ടലിലെ ക്യാഷ്യറോട് ചോദിച്ചു.\n‘സുന്ദർദാസ് എപ്പോൾ വരും'\n‘അയാൾ എങ്ങോട്ടോ പോയതാണ്. എന്തായാലും വരാതിരിക്കില്ല'\nകൈയിലുള്ളത് ഇനി പത്തുരൂപ. രണ്ട് രൂപയ്‌ക്ക് ചായ കഴിച്ചു. സമയം ഇനിയുമുണ്ട്. കുന്നംകുളത്തെ റോഡിലൂടെ വെറുതെ കറങ്ങി. തിരിച്ചുവന്ന് വീണ്ടും നോക്കിയപ്പോൾ ഓഫീസ് അടച്ചുതന്നെ. ഞാൻ സംശയഭാവത്തിൽ കണ്ണുകളുയർത്തി.\n‘സുന്ദർദാസ് വരാതിരിക്കില്ല. രാത്രിയായാലും വരും'\nനേരം ഇരുട്ടിത്തുടങ്ങി. എന്തായാലും കണ്ടിട്ടുതന്നെ കാര്യം. വീണ്ടും പട്ടണം കറങ്ങാൻ പോയി. തിരിച്ചുവന്നശേഷം ക്യാഷ്യറോട് ചോദിച്ചു\n‘ഇല്ല. ആ ഇരിക്കുന്നത് സുന്ദർദാസിന്റെ കൂട്ടുകാരനാണ്. അയാളോട് ചോദിക്ക്'\nനീണ്ട താടിയും വട്ടക്കണ്ണടയുമുള്ള യുവാവിനെ അയാൾ ചൂണ്ടിക്കാട്ടി. ജ്യോതിരാജ്. കവിയാണ്. പോരെ പൂരം! ഞങ്ങൾ ചങ്ങാത്തമായി. കവിത, ആധുനികത, വിപ്ലവസ്വപ്‌നങ്ങൾ എല്ലാം പങ്കുവച്ചു. അവസാനം പ്രധാന സംശയത്തിന് അയാളുടെ മറുപടി.\n‘സുന്ദർദാസ് ഇന്നു വരില്ല. തിരുവനന്തപുരത്ത് പോയതാണ്'\nഎന്റെ ഉള്ള് ആളി. സുന്ദർദാസിനെ ഒരു വാശിപോലെ കാത്തുനിൽക്കുകയായിരുന്നു എന്ന് ഞാനറിഞ്ഞു. സമയം എട്ടു കഴിഞ്ഞു. കൊടുങ്ങല്ലൂരിലേക്കുള്ള ബസുകൾ നിലച്ചു. അപ്പോൾ ഒരു മധുരസ്‌മരണ ചിറകടിച്ചു. പെരുമ്പിലാവിൽ താമസിക്കുന്ന ഇസ്‌മയിൽ ഇക്ക അടുത്ത ബന്ധുവാണ്. മെയിൻ റോഡിൽ കൂറ്റൻ ബംഗ്ലാവ്. പുള്ളിക്ക് ഗൾഫിൽ സൂപ്പർ മാർക്കറ്റാണ്. ചെറുപ്പത്തിൽ അവിടെ പോകുമായിരുന്നു. ടേപ്പ് റിക്കാർഡറും വിസിആറുമൊക്കെ അവിടെയാണ് ആദ്യം കാണുന്നത്. അവിടത്തെ പത്തിരിയും ആട്ടിറച്ചിയും ചിക്കൻബിരിയാണിയും ഓർമ വന്നു.\nഞാൻ ആ ബംഗ്ലാവിനരികിലെ സ്റ്റോപ്പിലിറങ്ങി. കോളിങ് ബെല്ലിൽ വിരലമർത്തി. ലൈറ്റ് വീണുകിടക്കുന്ന വിശാലമായ മുറ്റത്തുകൂടെ ഒരാൾ വന്നു. ഗേറ്റ് തുറന്നത് ഇസ്‌മയിൽ ഇക്ക. മുഖത്ത് സംശയഭാവം. ചീകാത്ത മുടി. അലസമായ വസ്‌ത്രങ്ങൾ. എന്നെ അയാൾക്ക് മനസ്സിലായില്ല.\nഅയാൾ അവസാനം കാണുമ്പോൾ ഞാൻ സുമുഖനും സുന്ദരനുമായിരുന്ന ഹൈസ്‌കൂൾ വിദ്യാർഥിയായിരുന്നു. കുറച്ചുവർഷംകൊണ്ട് ഞാനാകെ മാറിയിരിക്കും.\nക്ഷണത്തിൽ അത്ര സന്തോഷം ഉണ്ടായിരുന്നില്ല. ചായയും പലഹാരങ്ങളുമെത്തി. ഔപചാരികത കടിച്ചുപിടിച്ചുകൊണ്ടുതന്നെ ഞാനതെല്ലാം രുചിച്ചു. നാട്ടിലേക്കുള്ള ബസ് പോയതുകൊണ്ട് അവിടെ കൂടാൻ ഉദ്ദേശമുണ്ടെന്നതും പറഞ്ഞൊപ്പിച്ചു.\nആഡംബര മുറികളും പതുപതുത്തെ മെത്തകളും അതിലുള്ള ഗാഢനിദ്രയും കൊതിച്ചു. അത്രയ്‌ക്കുണ്ട് ക്ഷീണവും തളർച്ചയും.\nആതിഥേയ പ്രകടനങ്ങൾക്കിടയിലും ഉള്ളിലുള്ള പുച്ഛവും വെറുപ്പും അയാൾ പുറത്തുകാണിച്ചില്ല. അലസവേഷധാരിയായ ഈ സഞ്ചാരിയെ എങ്ങനെ ഒഴിവാക്കാം എന്നാവും ചിന്ത. അയാൾ അകത്തുപോയി കുറച്ച് ചില്ലറയുമായി തിരിച്ചുവന്നു. അതെന്റെ കൈയിൽ തന്നു. എന്നിട്ട് പറഞ്ഞു, ഇവിടെ മുറിയൊന്നും ഇല്ല. പോയി ലോഡ്‌ജിൽ മുറിയെടുക്ക്. ഞാൻ ബസ് സ്റ്റോപ്പ് വരെ വരാം...'\nഅയാൾ തന്ന ചില്ലറകൾ എന്റെ കൈയിലിരുന്ന് പൊള്ളി.\n‘വേണ്ട ഞാൻ പൊയ്‌ക്കോളാം. പിന്നെക്കാണാം.' ഞാൻ യാത്രപറഞ്ഞു.\nഅപ്പോൾ ഉണ്ണിച്ചെക്കനെ ഒാർമവന്നു. പഴയ അയൽവാസി. ഞങ്ങളുടെ ഗ്രാമത്തിൽ മുറുക്ക്, പപ്പടവട മുതലായവ ഉണ്ടാക്കി ഉപജീവനം നടത്തുന്ന കുടുംബം. കൊടുങ്ങല്ലൂർ അമ്പലത്തിൽ പ്രത്യേക അധികാരമുണ്ട് ആ കുടുംബത്തിന്.\nഅയാളുടെ വീട് എങ്ങനെ കണ്ടെത്തും? ആരോ പറഞ്ഞ ഓർമയിൽ കുന്നംകുളത്തേക്ക് ബസുകയറി. പഞ്ചായത്ത് റോഡിലൂടെ നടന്നു. എതിരെ വന്ന വഴിപോക്കനോട് ചോദിച്ചു.\nഅടുത്തുള്ള തോട്ടുവക്കത്ത് ഒരു ചെറിയ ഓലക്കുടിൽ. ഓലകൾ ദ്രവിച്ച്, ഈർക്കിലുകൾ പൊന്തിനിൽക്കുന്നു. ഞാൻ വീടിനരികിലെത്തി ഉറക്കെ ചോദിച്ചു.\n‘ഉണ്ണിച്ചെക്കന്റെ വീട് ഇതാണോ'\nഅകത്തുനിന്ന് ഒരു മുതിർന്ന കുട്ടിയും പിന്നാലെ ചെറിയകുട്ടിയും ഓടിവന്നു.\n‘അമ്മാ.... ദാ... നമ്മുടെ നാസിംക്കാ'\nഅവർ ആഹ്ലാദത്തോടെ വിളിച്ചുപറഞ്ഞു. എന്റെ കൈപിടിച്ച് മുതിർന്നവൻ അകത്തേക്ക് കൊണ്ടുപോയി. ആകെയുള്ള ഒറ്റമുറിയിലിരുന്ന് ഉണ്ണിച്ചെക്കൻ അപ്പോഴും അച്ച് പിഴിഞ്ഞ് മുറുക്ക് ഉണ്ടാക്കുകയാണ്. മുറിയുടെ നടുക്കുള്ള വലിയ ചീനച്ചട്ടിയിൽ മുറുക്കുകൾ തിളയ്‌ക്കുന്നു.\n‘വാ.. വാ..' എന്നെ കണ്ടപാടെ ഉണ്ണിച്ചെക്കൻ എഴുന്നേറ്റു. അടുപ്പിലെ തീ കെടുത്തി ചീനച്ചട്ടി ഒരിടത്തേക്ക് മാറ്റിവച്ചു. മുഷിഞ്ഞ മുണ്ടുമാറ്റി ഒരു വെളുത്ത മുണ്ടുടുത്തു. മുറുക്കുകൾ സഞ്ചിയിലാക്കി.\nനാട്ടിലെ വിശേഷങ്ങളെല്ലാം ചോദിച്ചറിഞ്ഞു. ജോലി തേടി വന്നതും ബസ് കിട്ടാതായതും സന്തോഷത്തോടെ കേട്ടു.\n‘വാ നമുക്ക് ടൗണിൽ പോകാം.. ഇത് കടയിൽ കൊടുക്കണം' എന്നെ സൈക്കിളിന്റെ പിന്നിലിരുത്തി അയാൾ ചവിട്ടി. രണ്ട് മൂന്ന് കടകളിൽ മുറുക്ക് കൊടുത്തു. പണം വാങ്ങി പിറ്റേന്നത്തേക്കുള്ള വീട്ടുസാധനങ്ങൾ വാങ്ങി. പിന്നെ ഒരിടവഴിയിലൂടെ അടുത്തെത്തി പറഞ്ഞു.\n‘ഇവിടെ നിൽക്ക് ഇപ്പോൾ വരാം' ലേശം ചാരായം വീശി അയാൾ തിരിച്ചുവന്നു. രാവിലെ തുടങ്ങിയ കഠിനാധ്വാനത്തിന്റെ സമ്പൂർണ സമാപ്തി.\nവീട്ടിലെത്തിയപ്പോഴേക്കും അയാളുടെ ഭാര്യ അത്താഴമൊരുക്കിയിരുന്നു. മുട്ടപൊരിച്ചത്, മുളക് ചമ്മന്തി. സ്‌നേഹത്താൽ കുതിർന്ന സ്വാദുള്ള അത്താഴം.\nഎല്ലാവർക്കുംകൂടി കിടക്കാൻ ഒരു മുറിമാത്രം. അയാളുടെ ഭാര്യ അടുക്കളയിൽ കിടന്നു. തലയണയായി അയാൾ പണിയെടുക്കാൻ ഇരുന്നിരുന്ന ചെറിയ പലക എനിക്ക് തന്നു. നല്ല ക്ഷീണത്തിൽ, നല്ല സംതൃപ്തിയിൽ ഞാൻ ഉറങ്ങിപ്പോയി. ഒരു മണിമാളികയിലും കിട്ടാത്ത സംതൃപ്‌തി.\nപിറ്റേന്ന് തോട്ടിൽ കുളിച്ച് ഞാൻ റെഡിയായി. കട്ടൻചായയും മുറുക്കും പപ്പടവടയും കഴിച്ച് കഴിഞ്ഞപ്പോൾ അയാൾ സൈക്കിളിൽ എന്നെ ബസ് സ്റ്റാൻഡിലെത്തിച്ചു.\nക്രിസ്‌തു ശിഷ്യരോട് പറഞ്ഞ നല്ല ശമരിയക്കാരന്റെ കഥ ബസിലിരിക്കവേ ഞാനോർത്തു.\nയെരുശലേമിൽനിന്ന് യെരീഹോവിലേക്ക് ഒരു മനുഷ്യൻ യാത്ര ചെയ്യുകയായിരുന്നു. വഴിയിൽവച്ച് അയാളെ കള്ളന്മാർ ആക്രമിച്ചു. സകലതും കവർന്നു. പരിക്കേറ്റ അയാളെ വഴിയരികിൽ ഉപേക്ഷിച്ച് കടന്നുപോയി.\nഅപ്പോൾ സന്ദർഭവശാൽ ഒരു പുരോഹിതൻ ആ വഴിക്കുവന്നു. മുറിവേറ്റയാളെ സഹായിക്കാതെ ധൃതിയിൽ നടന്നുപോയി. അധികം താമസിയാതെ പള്ളിയിലെ പണിക്കാരനായ ലേവ്യനും കടന്നുവന്നു. അയാളും കുനിഞ്ഞിരുന്ന് ആ പാവത്തെ നോക്കിയിട്ട് കടന്നുപോയി.\nഒടുവിൽ ഒരു ശമരിയക്കാരൻ വന്നു. ശമരിയക്കാർ സമൂഹത്തിലെ താഴ്‌ന്നവരാണ്. അയാൾ ആ പാവത്തിന്റെ അരികിൽ മുട്ടുകുത്തി. അയാളുടെ മുറിവുകൾ ശ്രദ്ധയോടെ വച്ചുകെട്ടി കഴുതപ്പുറത്ത് കയറ്റി സത്രത്തിലെത്തിച്ച്, രാത്രി മുഴുവൻ ശുശ്രൂഷിച്ചു. രാവിലെ ആ പാവത്തിന് സൗഖ്യമാകുംവരെ ശുശ്രൂഷിക്കാൻവേണ്ട പണം സത്രമുടമയ്‌ക്ക് നൽകി യാത്ര തുടർന്നു.\nജീവിതത്തിൽ അപ്രതീക്ഷിതമായ ദുഃഖം ഉണ്ടാകുമ്പോൾ അല്ലെങ്കിൽ മറ്റേതെങ്കിലും വൈതരണിക്കുമുന്നിലെത്തുമ്പോൾ അത്രനാൾ സ്‌നേഹം നടിച്ചുനടന്നവരിൽ അധികവും നമ്മെ കൈവിടും. നാം നിസ്സാരരെന്നോ, അയോഗ്യരെന്നോ കരുതിയവരായിരിക്കും തുണയ്‌ക്കെത്തുക. ആ പാഠം ഞാനവിടെനിന്ന് പഠിച്ചു.


His father was brutally beaten; Police have registeredacase against her son\nഅച്ഛനെ ക്രൂരമായി മര്‍ദ്ദിച്ചു; മകനെതിരെ പൊലീസ് കേസെടുത്തു\nJun 17, 2020, 7:06 PM\nപത്തനംതിട്ട: അച്ഛനെ ക്രൂരമായി മര്‍ദ്ദിച്ച മകനെതിരെ പൊലീസ് കേസെടുത്തു. കവിയൂര് സ്വദേശി എബ്രഹാം തോമസിനാണ് മര്‍ദ്ദനമേറ്റത്. മകന് അനില് ഒളിവിലാണ്. മര്‍ദ്ദനത്തിന്റെ ദൃശ്യം സമൂഹമാധ്യമങ്ങളില് പ്രചരിച്ചതിന് പിന്നാലെയാണ് മകനെതിരെ കേസെടുത്തത്.\nഇന്നലെ വൈകീട്ടായിരുന്നു സംഭവം. മദ്യലഹരിയിലായിരുന്നു മര്‍ദ്ദനം. വലിയ വടി ഉപയോഗിച്ചായിരുന്നു ക്രൂരമര്‍ദ്ദനം. അടിക്കരുതെന്ന് പിതാവ് കേണപേക്ഷിക്കുമ്ബോഴും അനില് ക്രൂരമായി മര്‍ദ്ദിക്കുന്നത് വീഡിയോയില് കാണാം.\nഅയല്‍വാസിയാണ് മകന് പിതാവിനെ തല്ലുന്ന ദൃശ്യങ്ങള് മൊബൈലില് പകര്‍ത്തിയത്. സമൂഹമാധ്യമങ്ങളില് പ്രചരിച്ചതിന് പിന്നാലെ കേരളപൊലീസിന്റെ സൈബര് സെല്ലും ഇടപെട്ടിരുന്നു. എബ്രഹാം മകനും മാത്രമാണ് വീട്ടിലുണ്ടായിരുന്നത്. അനില് സ്ഥിരം മദ്യപാനിയായതിനെ തുടര്‍ന്ന്<br> ഭാര്യ മാറി താമസിക്കുകയാണ്. ക്രൂരമായ മര്‍ദ്ദനിത്തിന് ശേഷം എബ്രഹാം ഇന്നലെ താലൂക്ക് ആശുപത്രിയില് ചികിത്സ തേടിയിരുന്നു. പൊലീസ് സ്റ്റേഷനില് കേസുകൊടുക്കാന് പറഞ്ഞപ്പോള് മകനല്ലേ ക്ഷമിക്കാമെന്നായിരുന്നു പിതാവിന്റെ മറുപടി.


Syro-Malabar Daily Mass Reading Tuesday May 09,2017\nDaily Readings for Tuesday May 09,2017\n23 : യേശു ശിഷ്യന്‍മാരോട് അരുളിച്ചെയ്തു: സത്യമായി ഞാന് നിങ്ങളോടു പറയുന്നു, ധനവാനു സ്വര്‍ഗരാജ്യത്തില് പ്രവേശിക്കുക ദുഷ്‌കരമാണ്.\n24 : വീണ്ടും ഞാന് നിങ്ങളോടു പറയുന്നു, ധനവാന് സ്വര്‍ഗരാജ്യത്തില് പ്രവേശിക്കുന്നതിനെക്കാള് എളുപ്പം ഒട്ടകം സൂചിക്കുഴയിലൂടെ കടക്കുന്നതാണ്.\n25 : ശിഷ്യന്‍മാര് ഇതുകേട്ട് വിസ്മയഭരിതരായി അവനോടുചോദിച്ചു: അങ്ങനെയെങ്കില് രക്ഷപെടാന് ആര്‍ക്കു സാധിക്കും?\n26 : യേശു അവരെ നോക്കിപ്പറഞ്ഞു: മനുഷ്യര്‍ക്ക് ഇത് അസാധ്യമാണ്; എന്നാല്, ദൈവത്തിന് എല്ലാം സാധ്യമാണ്.\n27 : അപ്പോള് പത്രോസ് പറഞ്ഞു: ഇതാ, ഞങ്ങള് എല്ലാം ഉപേക്ഷിച്ച് നിന്നെ അനുഗമിച്ചിരിക്കുന്നു. ഞങ്ങള്‍ക്കെന്താണു ലഭിക്കുക?\n28 : യേശു അവരോടു പറഞ്ഞു: സത്യമായി ഞാന് നിങ്ങളോടു പറയുന്നു, പുനര്‍ജീവിതത്തില് മനുഷ്യപുത്രന് തന്റെ മഹത്വത്തിന്റെ സിംഹാസനത്തില് ഉപവിഷ്ടനാകുമ്പോള്, എന്നെ അനുഗമിച്ച നിങ്ങള് ഇസ്രായേലിന്റെ പന്ത്രണ്ടുഗോത്രങ്ങളെ വിധിച്ചുകൊണ്ട് പന്ത്രണ്ടു സിംഹാസനങ്ങളില് ഇരിക്കും.\n29 : എന്റെ നാമത്തെപ്രതി ഭവനത്തെയോ സഹോദരന്‍മാരെയോ സഹോദരികളെയോ പിതാവിനെയോ മാതാവിനെയോ മക്കളെയോ വയലുകളെയോ പരിത്യജിക്കുന്ന ഏതൊരുവനും നൂറിരട്ടി ലഭിക്കും; അവന് നിത്യജീവന് അവകാശമാക്കുകയും ചെയ്യും.\n30 : എന്നാല്, മുമ്പന്‍മാര് പലരും പിമ്പന്‍മാരും പിമ്പന്‍മാര് മുമ്പന്‍മാരുമാകും.


കയ്പില്ലാത്ത പാവയ്ക്ക ! പ്രമേഹരോഗികളുടെ രക്ഷകന്.. കൂടാതെ മറ്റ് നിരവധി ഗുണങ്ങളും… – News Kerala 24×7\nകയ്പില്ലാത്ത പാവയ്ക്ക ! പ്രമേഹരോഗികളുടെ രക്ഷകന്.. കൂടാതെ മറ്റ് നിരവധി ഗുണങ്ങളും…\nകാട്ടില് നിന്നു വിത്തു ശേഖരിച്ചാണ് കന്റോല പലയിടത്തും കൃഷി ചെയ്യുന്നത്. ഗ്രോബാഗിലും പുരയിടകൃഷിയിലും അനുയോജ്യം. ഈര്‍പ്പമുള്ള കാലാവസ്ഥ ഇഷ്ടപ്പെടുന്നതിനാല് മഴക്കാല കൃഷിക്ക് അനുയോജ്യമായ വിളയാണിത്. വെള്ളക്കെട്ട് തീരെയിഷ്ടമില്ലാത്തതിനാല് ചുവട്ടില് കൂനകൂട്ടിയും ചാലുകീറിയും കൃഷിയിടത്തില് നീര്‍വാര്‍ച്ച ഉറപ്പുവരുത്തണം.


ഹണി റോസ് ശരിക്കും ബിക്കിനി ഇട്ടോ.. എന്തായിരുന്നു ഗോവയില് സംഭവിച്ചത് ?? | I like black beauty says Honey Rose - Malayalam Filmibeat\n| Published: Tuesday, August 8, 2017, 13:28 [IST]\nചങ്ക്‌സ് എന്ന ചിത്രത്തില് ഹണി റോസ് ബിക്കിനി ധരിച്ച് വരുന്നതായി വാര്‍ത്തകളുണ്ടായിരുന്നു. എന്തായാലും ആഗസ്റ്റ് നാലിന് സിനിമ റിലീസ് ചെയ്തതോടെ ഹണി ബിക്കിനി ധരിച്ചോ ഇല്ലയോ എന്ന് കണ്ടവര്‍ക്ക് ബോധ്യപ്പെട്ടിട്ടുണ്ടാവുമല്ലോ...? ഇപ്പോഴും ആ ചോദ്യത്തോട് പ്രതികരിക്കാന് ഹണി റോസ് തയ്യാറല്ല. സിനിമ കണ്ട് അറിയൂ എന്നാണ് ഹണി റോസിന്റെ മറുപടി.\nചിത്രത്തിന്റെ പ്രധാന ഭാഗങ്ങളിലൊന്ന് ഷൂട്ട് ചെയ്തത് ഗോവയിലായിരുന്നു. ഗോവയിലെ ബീച്ചില് ഹണി റോസ് ബിക്കിനി ധരിച്ചു എന്നാണ് വാര്‍ത്തകള്. ഗോവയില് എന്താണ് സംഭവച്ചിത് എന്നും സെറ്റിലെ രസകരമായ അനുഭവങ്ങളെ കുറിച്ചും ഹണി റോസ് തന്നെ ഒരു അഭിമുഖത്തില് വെളിപ്പെടുത്തുകയുണ്ടായി. തുടര്‍ന്ന് വായിക്കാം\nചിത്രത്തിന്റെ ഒരു പ്രധാന ഭാഗം ഷൂട്ട് ചെയ്തത് ഗോവയിലാണ്. എന്തായാരുന്നു ഗോവയില് എന്ന് ചോദിച്ചാല്, അത് സിനിമ കണ്ട് തന്നെ മനസ്സിലാക്കണം. അത് വളരെ രഹസ്യമായി വച്ചിരിയ്ക്കുന്ന ഭാഗമാണ്. ഗോവയിലെ ഷൂട്ടിങ് അടിച്ചു പൊളിച്ചു എന്നാണ് നടി പറഞ്ഞത്.\nപെണ്‍കരസ്പര്‍ശം ഏല്‍ക്കാത്ത മെക്കാനിക് ഡിപ്പാര്‍മെന്റില് എത്തുന്ന മെക്ക് റാണിയായിട്ടാണ് ചങ്ക്‌സില് ഞാന് അഭിനയിച്ചത്. സെറ്റിലും ഏക പെണ്‍തരി. വളരെ രസകരമായിരുന്നു സെറ്റ്. അത് സിനിമയിലും എത്തിക്കാന് കഴിഞ്ഞിട്ടുണ്ട്. രണ്ടേ കാല് മണിക്കൂര് ചിരിച്ചുകൊണ്ട് കാണാന് കഴിയുന്ന സിനിമയാണ് ചങ്ക്‌സ് എന്ന് ഹണി പറയുന്നു.\nതാനൊരു വലിയ വിജയ ആരാധികയാണെന്നും അഭിമുഖത്തില് ഹണി റോസ് പറഞ്ഞു. തമിഴ് സിനിമ കാണാന് തുടങ്ങിയ കാലം മുതല് ഞാന് വിജയ് ആരാധികയാണ്. ഒരുപക്ഷെ ചിലപ്പോള് തമിഴ് സിനിമ കാണുന്നത് തന്നെ വിജയ് എന്ന നടന് ഉള്ളത് കൊണ്ടാവാം. വിജയ് കഴിഞ്ഞാല് ആരെയാണ് ഇഷ്ടം എന്ന് ചോദിച്ചാല് വില്‍സണ് വിത്തിന്റെ പേര് പറയും. കുറച്ച് കറുപ്പ് നിറം ഉള്ള ആള്‍ക്കാരോടാണ് എനിക്ക് കുറച്ച് ഇഷ്ടം കൂടുതലാണ്.\nബാലുവിന്റെ കറുപ്പ് ഇഷ്ടം\nചങ്ക്‌സ് എന്ന ചിത്രത്തില് നായകനായി അഭിനയിച്ച ബാലു വര്‍ഗ്ഗീസിന്റെ നിറം തനിക്ക് ഇഷ്ടമാണെന്ന് ഹണി റോസ് പറഞ്ഞു. അത് പറഞ്ഞപ്പോള് പക്ഷെ ബാലു വിശ്വസിച്ചില്ലത്രെ. ഗോവയില് വെയിലത്ത് ഷൂട്ട് ചെയ്യുമ്പോള് പിന്നെയും കറുക്കുമോ എന്നായിരുന്നു ബാലുവിന്റെ ആവലാതി.\nഹണി റോസ് ചെയ്യുന്നത്\nസൗന്ദര്യം സൂക്ഷിക്കാന് ഹണി റോസ് എന്ത് ചെയ്യും എന്ന് ചോദിച്ചപ്പോള്, ആരോഗ്യമുള്ള ഭക്ഷണം കഴിക്കും എന്ന് നടി മറുപടി നല്‍കി. എന്ത് ഉള്ളിലേക്ക് കഴിക്കുന്നുവോ അത് പുറത്തേക്ക് പ്രൊജക്ട് ചെയ്യും എന്നാണ് എന്റെ വിശ്വാസം. നല്ല ഭക്ഷണം കഴിക്കുക.. നിറയെ വെള്ളം കുടിയ്ക്കുക. പിന്നെ അത്യാവശ്യം സന്തോഷത്തോടെയും സമാധാനത്തോടെയും ഇരിക്കുക.\nചങ്ക്‌സ് എന്ന ചിത്രം\nഒമര് ലാലു സംവിധാനം ചെയ്ത ചങ്ക്‌സ് ആഗസ്റ്റ്4നാണ് തിയേറ്ററിലെത്തിയത്. ഹണി റോസിനൊപ്പം ബാലു വര്‍ഗ്ഗീസ്, ധര്‍മജന് ബോള്‍ഗാട്ടി, ഗണപതി, സിദ്ദിഖ്, ലാല് തുടങ്ങിയവരും കേന്ദ്ര കഥാപാത്രങ്ങളായി എത്തിയ ചിത്രം വിജയകരമായി പ്രദര്‍ശനം തുടരുകയാണ്.\nStory first published: Tuesday, August 8, 2017, 13:28 [IST]


ഡാർവിൻ മലയാളി അസോസിയേഷൻ ഈസ്റ്റർ – വിഷു ആഘോഷം സംഘടിപ്പിച്ചു\nപോൾ പാറോക്കാരൻ April 26, 2021 10:55 AM IST\nഡാർവിൻ ∙ ഡാർവിൻ മലയാളി അസോസിയേഷന്റെ നേതൃത്വത്തിൽ ഈസ്റ്റർ – വിഷു ആഘോഷ പരിപാടി സംഘടിപ്പിച്ചു. ശനിയാഴ്ച്ച വൈകിട്ട് മരാരാ ഫിലിപ്പിനോ ഹാളിൽ നടന്ന പരിപാടി വിദ്യാഭ്യാസ മന്ത്രി ലോറൻ മോസ് ഉദ്ഘാടനം ചെയ്തു. അസോസിയേഷൻ പ്രസിഡന്റ് പോൾ പറോക്കാരൻ അധ്യക്ഷത വഹിച്ചു.\nവൈസ് പ്രസിഡന്റ് മഞ്ജു തളിയത്ത് ആശംസാ പ്രസംഗം നടത്തി. അസോസിയേഷൻ സെക്രട്ടറി ഡോ. ഉണ്ണികൃഷ്ണൻ സ്വാഗതവും പിആർഒ ഷിനു ജോൺ നന്ദിയും പറഞ്ഞു. കൾച്ചറൽ കോ –ഓർഡിനേറ്റർ ജോർജ് കുര്യൻ കൈനകിരയുടെ നേതൃത്വത്തിൽ വിവിധ കലാപരിപാടികൾ നടന്നു. കലാപരിപാടികൾക്ക് ശേഷം കലാവിരുന്നും നടന്നു.


SAT JAN 23, 2021 6:05 AM IST\nവീട്ടിലിരുന്ന് കൊറിക്കാൻ മധുരമുള്ള ക്രിസ്പിയായ ക്യാരമൽ പോപ്‌കോൺ തയാറാക്കുന്നത് എങ്ങനെയെന്നു നോക്കാം. ചേരുവകൾ: എണ്ണ –2ടേബിള് സ്പൂണ് ബട്ടർ (ഉപ്പുള്ളത്) – 1 ടേബിള് സ്പൂണ് +2ടേബിള് സ്പൂണ് കോൺ – 1/2 കപ്പ് പഞ്ചസാര – 3/4 കപ്പ് ഉപ്പ് – ഒരു നുള്ള് ബേക്കിങ് സോഡാ – രണ്ടു നുള്ള് തയാറാക്കുന്ന\nപോസ്റ്റ് വർക്ഔട്ട് ആഹാരമായി ഏത്തപ്പഴം കഴിച്ചോളൂ; കാരണം ഇതാണ്\nനമ്മുടെ ശരീരത്തിന് ആവശ്യമായ ന്യൂട്രിയന്റുകള് ഏതാണ്ട് പൂര്‍ണമായും അടങ്ങിയ ഒന്നാണ് നേന്ത്രപ്പഴം. വൈറ്റമിന് എ, സി, ഡി എന്നിവ ധാരാളം അടങ്ങിയ ഒന്നാണിത്. ഈ മൂന്നു വൈറ്റമിനുകളും ഒരുപോലെ അടങ്ങിയ പഴവര്‍ഗങ്ങള് കുറവാണെന്നു തന്നെ പറയാം. ഇതു കൂടാതെ പ്രോട്ടീന്, കാല്‍സ്യം എന്നിവയാലും സമ്പുഷ്ടമാണ്


ആമസോണിന്റെ ഈ പദ്ധതി നിങ്ങള് വിശ്വസിക്കുമോ? | Amazon soon to start dog-food business - Malayalam Gizbot\n| Published: Sunday, May 6, 2018, 14:00 [IST]\nആമസോണ് പുതിയ ഉത്പന്നം അവതരിപ്പിക്കുന്നു. ഇതിനിടയില് തന്നെ പല തരത്തിലുളള ഉത്പന്നങ്ങളും കീഴടക്കിക്കഴിഞ്ഞു ആമസോണ്. ബ്ലൂംബെര്‍ഗിന്റെ അഭിപ്രായത്തില് ആമസോണ് ഇപ്പോള് വളര്‍ത്തു മൃഗങ്ങള്‍ക്കായുളള ഭക്ഷണത്തിന്റെ വില്‍പന ആരംഭിക്കുന്നു എന്നാണ്. അതായത് ഇനി മുതല് വര്‍ത്തു നായകളുടെ ഭക്ഷണം ആമസോണിലൂടെ നിങ്ങള്‍ക്കു വാങ്ങാം.\nവാഗ് എന്നാണ് ഈ പെറ്റ് പ്രോഡക്ട് ഉല്‍പന്നത്തിന്റെ പേര്. 2011ല് ആമസോണ് വാഗ്.കോം സ്വന്തമാക്കിയതോടെയാണ് പുതിയ സംരഭത്തിന് പേരു ലഭിച്ചത്. ഇപ്പോള് വെബ്‌സൈറ്റ് ആമസോണ് ലാന്‍ഡിംഗ് പേജിലേക്ക് നിങ്ങളെ നയിക്കുന്നു. അതില് നായയുടെ ആഹാരം വ്യത്യസ്ഥ തരത്തിലാണുളളത്. ചിക്കന്, ബീഫ്, സാല്‍മണ്, ടര്‍ക്കി എന്നിങ്ങനെ. നായക്കുട്ടികള്‍ക്കും മുതിര്‍ന്ന നായകള്‍ക്കുമുളള ആഹാരമാണ് ഇതില് നല്‍കുന്നത്. കൂടാതെ 5, 15, 30 എന്നീ പൗണ്ട് ബാഗുകളിലായാണ് ഇത് വില്‍ക്കുന്നതും.\nനിങ്ങളുടെ വളര്‍ത്തു മൃഗങ്ങള്‍ക്ക് നല്ലൊരു ഭക്ഷണം നിര്‍ണ്ണയിക്കാന് വളരെ ബുദ്ധിമുട്ടാണ്. പല വിധത്തിലുളള പരിശോധനയും നടത്തിയിട്ടു വേണം ഭക്ഷണം തിരഞ്ഞെടുക്കേണ്ടത്. എന്നാല് വാഗ്‌ലൈന് അതില് ഏതൊക്കെ ഘടകങ്ങളാണ് ചേര്‍ന്നിരിക്കുന്നത് എന്നതിനെ കുറിച്ച് ടെസ്റ്റുകള് ചെയ്തതിനു ശേഷമാണ് അത് വില്‍പനക്കെത്തിക്കുന്നത്.\n'No grain added' എന്ന ലേബലും ചേര്‍ത്താണ് അവര് ഇത് ഇറക്കുന്നത്. അതായത് അവര് ധാന്യം, ഗോതമ്പ് എന്നീ ഭക്ഷണ സാധനങ്ങള് ഉപയോഗിക്കുന്നില്ല എന്നര്‍ത്ഥം. ആമസോണിന്റെ ഈ പുതിയ സംരംഭം അതിന്റെ വരുമാനത്തില് മികച്ച ലാഭമാണുണ്ടാക്കുന്നത്. 2018ല് അമേരിക്ക അവരുടെ വളര്‍ത്തു മൃഗങ്ങള്‍ക്ക് 72 ശതമാനം ഡോളറാണ് ചെലവഴിക്കുന്നത്.\nബ്ലൂംബര്‍ഗിന്റെ റിപ്പോര്‍ട്ട് പ്രകാരം 2018 അവസാനം ആമസോണ് ഡൊമസ്റ്റിക് റോബോട്ടുകളെ പരീക്ഷിക്കുകയും 2019ല് അവ ലോഞ്ചിംഗിനെ ലക്ഷ്യം വച്ചിരിക്കുകയുമാണ്. ആമസോണിന് പ്രത്യേകമായി ഒരു റോബോടിക്‌സ് ഡിവിഷനുണ്ട്. അവിടെ വ്യവസായ യന്ത്രങ്ങളെ വികസിപ്പിച്ചെടുക്കുന്നു. ഈ പുതിയ പ്രോജക്ട് ആമസോണ് ലാബ്126 ന്റെ പ്രസിഡന്റ് ഗ്രെഗ് സെഹറിന്റെ നേതൃത്വത്തിലാണ്.\nകാലിഫോര്‍ണിയയുടെ അടിസ്ഥാനത്തിലാണ് ഈ ലാബ്. എക്കോ, ഫയര്‍ലൈന് ഉത്പന്നങ്ങള്‍ക്കു വേണ്ടി ഹാര്‍ഡ്‌വയര് സംഖം പ്രവര്‍ത്തിക്കുന്നു. ജോബ് പേജില് നിരവധി റോബോട്ടിക്‌സ് അടിസ്ഥാനമാക്കി ജോബുകളും നല്‍കിയിട്ടുണ്ട്.\nAmazon is stepping into the pet business with its own dog food. The new line of pet food will be called Wag.


ഡ്രസ്സിംഗ് റൂമില് ക്രൊയേഷ്യന് പ്രസിഡന്റ് നേരിട്ടെത്തി; ടീം അംഗങ്ങളെ ആലിംഗനം ചെയ്ത് സന്തോഷം പങ്കുവെക്കുന്ന ദൃശ്യങ്ങള് വൈറല് • ഇ വാർത്ത | evartha\nevartha Desk July 12, 2018, 5:21 pm July 12, 2018\nക്രൊയേഷ്യന് കളിക്കാരെ ഞെട്ടിപ്പിച്ചുകൊണ്ടാണ് പ്രസിഡന്റ് കൊളിന്‍ഡ് ഗ്രാബര് കിത്രോവിക് റൂമിലെത്തി ആഹ്ലാദം പങ്കുവച്ചത്. ക്രൊയേഷ്യയുടെ ദേശീയ പതാകയുടെ വേഷത്തിലാണ് പ്രസിഡന്റ് കളികാണാനെത്തിയത്. ക്വാര്‍ട്ടര് ഫൈനലില് റഷ്യയുമായുള്ള മത്സരം നടക്കുമ്പോഴാണ് പ്രസിഡന്റിന്റെ വരവ്. റഷ്യയെ ക്രൊയേഷ്യ തോല്‍പ്പിച്ചപ്പോള് കിത്രോവിക് ഗ്യാലറിയിലിരുന്ന് ആരാധകര്‍ക്കൊപ്പം നൃത്തം വയ്ക്കുന്നുണ്ടായിരുന്നു.\nതുടര്‍ന്ന് റൂമിലെത്തി ഓരോ കളിക്കാരേയും കെട്ടിപ്പിടിച്ച് സന്തോഷം പങ്കുവച്ചു. കിത്രോവിക്കിന്റെ ഡാന്‍സും കളിക്കാരെ നേരിട്ടെത്തി അഭിനന്ദിക്കുന്നതുമായ വീഡിയോ സോഷ്യല് മീഡിയയില് വൈറലായിരിക്കുകയാണ്. 2015 ജനുവരിയിലാണ് ഗ്രാബര് കിത്രോവിക് ക്രൊയേഷ്യയുടെ പ്രസിഡന്റാകുന്നത്. ആദ്യത്തെ വനിതാ പ്രസിഡന്റാണ് കിത്രോവിക്.


State to audit revenue land - സംസ്ഥാനത്തെ ഭൂമി ദാനങ്ങൾ പരിശോധിക്കാൻ റവന്യു വകുപ്പ് ഓഡിറ്റിന് ഒരുങ്ങുന്നു\nതിരുവനന്തപുരം ലോ അക്കാദമി ഭൂമി തിരിച്ചുപിടിക്കുന്നതിന്റെ ഭാഗമായാണ് മറ്റ് ഭൂമിദാനങ്ങളും പരിശോധിക്കുന്നത്\nതിരുവനന്തപുരം: സംസ്ഥാനത്ത് ഓരോ കാലത്തും സർക്കാരുകൾ വ്യക്തികൾക്കും സ്ഥാപനങ്ങൾക്കും കൈമാറിയ ഭൂമിയുടെ ഓഡിറ്റിംഗ് നടത്താൻ റവന്യു വകുപ്പ് ആലോചിക്കുന്നു. തിരുവനന്തപുരം ലോ അക്കാദമി ഭൂമി തിരിച്ചുപിടിക്കാനുള്ള നീക്കത്തിന്റെ അരികുപററിയാണ് സംസ്ഥാനമൊട്ടാകെ ഇത്തരത്തിലൊരു നീക്കത്തിന് റവന്യു വകുപ്പ് മുന്നിട്ടിറങ്ങുന്നത്. ഇതിന് വിദ്യാഭ്യാസ-വ്യാവസായിക ആവശ്യങ്ങൾക്ക് നൽകിയ എല്ലാ ഭൂമികളുടെയും വിവരങ്ങൾ പരിശോധിക്കുമെന്നാണ് വിവരം.\nസുരക്ഷാ വിഭാഗങ്ങൾക്ക് നൽകിയ ഭൂമിയുടെ കാര്യം പരിശോധിക്കപ്പെടില്ല. മറ്റ് ആവശ്യങ്ങൾക്ക് സംസ്ഥാനമൊട്ടാകെ നഗര ഹൃദയങ്ങളിലും മറ്റും നൽകിയ ഭൂമിയുടെ വിവരങ്ങൾ ഇപ്പോൾ സർക്കാർ പരിശോധിക്കുന്നുണ്ട്. ഇവ ആവശ്യം മാറ്റി ഉപയോഗിച്ചതായി കണ്ടെത്തിയാലോ, നിയമവിരുദ്ധമായി കൈമാറ്റം ചെയ്തതായി കണ്ടെത്തിയാലോ ഭൂമി തിരിച്ചുപിടിക്കും.\nകേന്ദ്ര-സംസ്ഥാന പൊതുമേഖലാ സ്ഥാപനങ്ങളുടെതടക്കം, സംസ്ഥാന സർക്കാർ കൈമാറിയ ഭൂമികൾ വിൽക്കാൻ ശ്രമം നടക്കുന്നതായി അറിവുണ്ട്. സംസ്ഥാനത്തിന് സ്വന്തം ആവശ്യങ്ങൾക്ക് ഭൂമി കണ്ടെത്താനാകാത്ത സ്ഥിതിയുള്ളപ്പോൾ, നഷ്ടം നികത്താൻ വേണ്ടി പൊതുമേഖലാ സ്ഥാപനങ്ങൾ നടത്തുന്ന ഈ നീക്കത്തെ തടയാനാണ് റവന്യ വകുപ്പിന്റെ നീക്കം.\nTags: Revenue Department, Revenue Minister\nകൂട്ടത്തിലെ വില്ലനാര്?; മൃഗങ്ങള്‍ക്കൊപ്പം വിരാട് കോഹ്ലിയുടെ ചിത്രം കൊടുത്ത് ഓസീസ് മാധ്യമത്തിന്റെ ‘വേട്ടയാടല്’\nനടിയുടെ മൊഴി സോഷ്യൽ മീഡിയയിൽ; അന്വേഷണം ആരംഭിച്ചു


Echmuvodu Ulakam / എച്മുവോട് ഉലകം: September 2012\nPosted by Echmukutty at 12:32 AM 53 comments: Links to this post\nPosted by Echmukutty at 3:27 PM 71 comments: Links to this post\nകുടുംബാസൂത്രണക്കാരുടെ പണ്ടത്തെ പരസ്യമുണ്ടല്ലോ നാം രണ്ട് നമുക്ക് രണ്ട് അതുപോലെ ആദ്യം ഒരു ആൺകുട്ടി, പിന്നെ മൂന്നു കൊല്ലം കഴിഞ്ഞപ്പോൾ ഒരു പെൺകുട്ടി, അങ്ങനെയായിരുന്നു നാനിക്കുട്ടിയമ്മയുടേയും രാമൻ നായരുടേയും സന്താന ഭാഗ്യം.\nനല്ല ആരോഗ്യമുള്ള കുട്ടികൾ, രാമൻ നായർക്ക് ഗ്രാമത്തിലെ ഹൈസ്കൂളിൽ ഗുമസ്തപ്പണി, നാനിക്കുട്ടിയമ്മയ്ക്ക് തറവാട്ട് ഭാഗമായി കിട്ടിയ മുപ്പതു പറ മുപ്പൂവൽ നിലം, ഒരേക്കർ തെങ്ങും പറമ്പിൽ അടച്ചുറപ്പുള്ള ഒറ്റ നില കെട്ടിടം………നാനിക്കുട്ടിയമ്മയാവട്ടെ ഉഷാറായി ഗൃഹഭരണം നടത്തുവാൻ കഴിവുള്ള ഒരു ബെസ്റ്റ് കുടുംബിനിയുമാണ്. ജോലിക്കു പോകണം, സ്വന്തം കാലില് നില്‍ക്കണം എന്ന മാതിരിയുള്ള ഒരു ദുര് വിചാരവും ഇല്ല.\nഇതൊക്കെ പോരേ മനുഷ്യനു സുഖമായി കഴിഞ്ഞു കൂടുവാൻ? മനുഷ്യന്റെ കാര്യമല്ലേ? മതിയെന്നൊരു വിചാരം, അല്ലെങ്കില് തൃപ്തിയെന്നൊരു സാധനം അവനുണ്ടാവില്ലല്ലോ. അങ്ങനെ മനുഷ്യന് തൃപ്തിപ്പെട്ടു കഴിഞ്ഞാല് പിന്നെ പുരോഗതിയുണ്ടാവില്ലെന്നാണു ലോകമെമ്പാടുമുള്ള മഹാജ്ഞാനികള് ഒക്കെ പറഞ്ഞു കേള്‍പ്പിച്ചിട്ടുള്ളതും .\nരാമൻ നായർക്ക് പട്ടണത്തിലെ സ്കൂളിലേയ്ക്ക് മാറ്റം കിട്ടിയതോടെയാണ് കാര്യങ്ങൾ പിടി വിട്ടു പോയത്. നാല്‍പത്തഞ്ച് കിലോമീറ്റർ ദൂരെ പോയി ജോലി ചെയ്തു വരാൻ ബുദ്ധിമുട്ടായതുകൊണ്ട് വീടും പറമ്പും കൃഷിയുമൊക്കെ വിറ്റു തുലച്ച് പട്ടണത്തിലേയ്ക്ക് പോകണ മെന്ന് വീട്ടുകാരൻ വാശി പിടിയ്ക്കാനാരംഭിച്ചു.\nആരോടും പറയാത്ത ഒരു രഹസ്യവും കൂടി രാമൻ നായർക്കുണ്ടായിരുന്നു. ഒരു ഗള്‍ഫ് സ്വപ്നം. വിസയ്ക്കായി നഗരത്തിലെ ഒരു ഏജന്റിന്റെ പക്കൽ കുറച്ച് കാശും കൊടുത്തിട്ടുണ്ട്. നല്ല മണമുള്ള സെന്‍റും പൂശി, തിളങ്ങുന്ന വസ്തങ്ങളും ധരിച്ച് , അറബി ഭൂമിയിലെയും അറബി വീട്ടിലെയും അറബി ആകാശത്തിലേയും വിശേഷങ്ങള് വിളമ്പാന് പറ്റുന്ന ആ ഗമ ഓര്‍ത്ത് അയാള് കോരിത്തരിക്കാറുണ്ടായിരുന്നു. ഒരു തല്ലിപ്പൊളി സര്‍ക്കാര് സ്കൂളിലെ, പൊടി പിടിച്ച് ഇരട്ട വാലന് ഓടിക്കളിക്കുന്ന കുറച്ച് ഉണക്ക ഫയലുകളും നോക്കി, ക്ലര്‍ക്കായി അവസാനിക്കാനാണോ രാമന് നായര് ഈ ഭൂമിയില് ജനിച്ചത്? തന്നെയുമല്ല, നാനിക്കുട്ടിയമ്മയെ ഈ ഗ്രാമത്തിന്റെ അപരിഷ്കൃത രീതികളിൽ നിന്നൊക്കെ മോചിപ്പിയ്ക്കണം. അളിയന്മാരുടെ കൺ വെട്ടത്തിലും മേൽ നോട്ടത്തിലും നിന്ന് രാമൻ നായർക്ക് ഒഴിവാകുകയും വേണം.\nതന്നെയും മക്കളേയും കൊന്നാലും സ്വന്തം നാട് വിടില്ല എന്ന് നാനിക്കുട്ടിയമ്മ കട്ടായം പറഞ്ഞു. ഞാൻ ഉശിരുള്ള ഒരു ആണാണെങ്കിൽ നിന്നേം മക്കളേം കൊണ്ട് പട്ടണത്തിലേയ്ക്ക് മാറുമെന്ന് രാമൻ നായരും വെല്ലു വിളിച്ചു.\nനായർക്ക് നല്ലോണം വാശികയറി. ങാഹാ, അത്രയ്ക്ക് അഹമ്മതി പാടുണ്ടോ പെണ്ണുങ്ങൾക്ക്? സ്വന്തം തറവാടിന്റെ സാമീപ്യവും ആങ്ങളമാരുടെ അതിരറ്റ സ്നേഹവും ജനിച്ചു വളർന്ന നാട്ടിലുള്ള താമസവുമാണ് നാനിക്കുട്ടിയമ്മയുടെ കാര്യപ്രാപ്തിയ്ക്കും വീറിനും മിടുക്കിനുമൊക്കെ കാരണമെന്ന് കല്യാണം കഴിച്ച അന്ന് തന്നെ മനസ്സിലായതാണ്. കഴുത്തിലു താലി വീണാല് നാലഞ്ചു മണിക്കൂറിനകം പെണ്ണിനെ സ്വന്തം വീട്ടില് നിന്നും നാട്ടില് നിന്നും പരിചയക്കാരില് നിന്നും ഒക്കെ മാറ്റി താമസിപ്പിക്കണം. അല്ലെങ്കില് ഭര്‍ത്താവിനെ വേണ്ട മാതിരി ബഹുമാനിച്ചില്ലാന്നും സ്നേഹിച്ചില്ലാന്നും ഒക്കെയാവും ഫലം .\nനാനിക്കുട്ടിയമ്മയെ അങ്ങനെ മാറ്റിത്താമസിപ്പിക്കാന് പറ്റിയില്ല. രാമന് നായരുടെ മാതാപിതാക്കന്മാര് നന്നെ ചെറുപ്പത്തില് തന്നെ മരണപ്പെട്ടതുകൊണ്ട് ചില ബന്ധുക്കളുടെ സന്മനസ്സിലാണ് അയാള് വളര്‍ന്നതും പഠിച്ചതും ഒക്കെ. ഈനാട്ടില് ജോലിക്കു വന്ന് കല്യാണവും തരപ്പെട്ടപ്പോള് പിന്നെ അയാളും ഇവിടം വിട്ട് എങ്ങും പോയില്ല.\nഎന്നുവെച്ച് ആണൊരുത്തന്‍റെ ഒപ്പത്തിനൊപ്പം ആവോ ഒരു പെണ്ണ് എത്രയായാലും?\nനാനിക്കുട്ടിയമ്മയ്ക്ക് ലേശം മിടുക്ക് കൂടുതലല്ലേ എന്ന് രാമന് നായര്‍ക്ക് എപ്പോഴും തോന്നാറുണ്ട്. പെണ്ണുങ്ങൾക്ക് എന്ത് കഴിവുണ്ടായാലും ആണുങ്ങളുടെ മുൻപിൽ അല്പം താഴ്ന്ന് വണക്കത്തോടെ വിനയത്തോടെ നിൽക്കണം. ആണുങ്ങളെ വേണ്ട മാതിരി ബഹുമാനിച്ച് ശീലിക്കണം. അതാണു അതിന്റെ ശരി. നാനിക്കുട്ടിയമ്മയ്ക്ക് വണക്കവും ബഹുമാനവും അല്‍പം കുറവാണോ എന്ന് ആര്‍ക്കും സംശയം തോന്നുന്ന വിധത്തിൽ രാമൻ നായരുടെ ഒപ്പത്തിനൊപ്പമാണ് എപ്പോഴും നില്പ്.\nഭാര്യ എന്ന നിലയ്ക്ക് ഒരു കുറ്റവും നാനിക്കുട്ടിയമ്മയെ പറ്റി പറയാനില്ല. നല്ല പാചകം, വെടിപ്പും വൃത്തിയുമുള്ള വീട്, രാമൻ നായരുടെ എല്ലാ ആവശ്യങ്ങളും പകലും രാത്രിയും കണ്ടറിഞ്ഞ് ചെയ്യുന്നതിൽ നാനിക്കുട്ടിയമ്മ ഒരു വീഴ്ചയും വരുത്താറുമില്ല.\nഎന്നാലും ആ ഒപ്പത്തിനൊപ്പം നിൽക്കുന്ന രീതി രാമൻ നായരെ വല്ലാതെ അലട്ടിയിരുന്നു.ഒരു കുറച്ചില് തോന്നുകയാണ് അയാള്‍ക്ക് എപ്പോഴും.\nവഴക്ക് മൂത്ത് രാമൻ നായർ ഭാര്യയെയും മക്കളെയും ഉപേക്ഷിച്ചു പോയി. പോവുമ്പോൾ കരയോഗക്കാരോടും മധ്യസ്ഥതയ്ക്ക് ശ്രമിച്ച നാട്ടുകാരോടും നാനിക്കുട്ടിയമ്മ എന്ന അശ്രീകരം പിടിച്ച സ്ത്രീയ്ക്കുള്ള സകല കുറവുകളേയും കുറിച്ച് വിശദമായി പറയുകയും ചെയ്തു.\nഅതനുസരിച്ച് നാനിക്കുട്ടിയമ്മ ഒരു നല്ല ഭാര്യയേ അല്ല, ഭാര്യയുടെ ഒരു ചുമതലയും അവർ വേണ്ട വണ്ണം നിർവഹിച്ചിട്ടില്ല. പോരാത്തതിന് അഹങ്കാരിയും അനുസരണയില്ലാത്തവളും കൂടിയാണ്. ആത്മാഭിമാനമുള്ള ആണൊരുത്തന് അവരുടെ നായരായി കഴിയാൻ പറ്റില്ല.\nഅതു ശരി, നാനിക്കുട്ടിയമ്മ പിന്നെ ആത്മാഭിമാനമില്ലാത്തവളാണോ? അല്ല, അതുകൊണ്ട് അവർ ഒട്ടും സമയം കളയാതെ വിവാഹമോചനത്തിനുള്ള കേസ് കൊടുത്തു.\nകേസ് ഉഷാറായി നടന്നു.\nപക്ഷെ,ഉദ്യോഗസ്ഥനായ ഭർത്താവാണ് രാമൻ നായരെങ്കിലും സ്വത്തും വരുമാനവും ഒക്കെ കണക്ക് നോക്കുമ്പോൾ നാനിക്കുട്ടിയമ്മയ്ക്കാണ് കൂടുതലുള്ളത്. തന്നെയുമല്ല, അഞ്ചു പൈസ രാമൻ നായർ തനിയ്ക്കും മക്കൾക്കും ചെലവിനു തരേണ്ടെന്നും നാനിക്കുട്ടിയമ്മ ചുണയായി കോടതിയിൽ പറഞ്ഞു.\n‘അയ്യേ, നാണക്കേട്. എനിയ്ക്കെന്തിനാ ആ പിച്ചക്കാശ്? ഞാൻ അസ്സലായി അധ്വാനിച്ച് എന്റെ മക്കളെ നോക്കും.‘\nവിവാഹ മോചനം നടന്നു. മാസത്തിൽ രണ്ട് ദിവസം മക്കളെ കാണാൻ രാമൻ നായർക്ക് നാനിക്കുട്ടിയമ്മയുടെ വീട്ടിൽ വരാനുള്ള അനുവാദവും കോടതി നൽകി.\n‘അടിച്ചതിനകത്ത് കയറ്റരുത്, ആ നാണം കെട്ടവനെ‘ നാനിക്കുട്ടിയമ്മയുടെ സഹോദരന്മാർക്ക് ഉറച്ച അഭിപ്രായമായിരുന്നു.\n‘ഞങ്ങളല്ലേ വഴക്കായത് ഓപ്പേ? അച്ഛനും മക്കളും കൂടി പിരിയാൻ പറ്റോ? ഒപ്പിട്ടാ തീരണ ബന്ധല്ലല്ലോ അത്…..‘കൂടുതൽ ക്രുദ്ധനായ മൂത്ത സഹോദരനോട് നാനിക്കുട്ടിയമ്മ ചോദിച്ചു.\nപിന്നെ ആരും എതിർത്തില്ല.\nഅങ്ങനെ എല്ലാ മാസവും രണ്ടാമത്തെയും മൂന്നാമത്തെയും ശനിയാഴ്ചകളിൽ വൈകുന്നേരം അഞ്ചു മണിയോടെ രാമൻ നായർ നാനിക്കുട്ടിയമ്മയുടെ വീട്ടിൽ ഹാജരായി മക്കളെ കണ്ടുകൊണ്ടിരുന്നു. വരുമ്പോഴെല്ലാം കുട്ടികൾക്ക് മുട്ടായിയോ വല്ല കളിപ്പാട്ടമോ വാഴയ്ക്കാപ്പമോ ഒക്കെ പൊതിഞ്ഞു കൊണ്ടു വന്ന് നൽകുമായിരുന്നു. പണ്ടൊന്നുമില്ലാത്ത ഒരു പുതിയ ശീലമായിരുന്നു അത്.\nനാട്ടുകാർക്ക് ആദ്യമൊക്കെ ലേശം കൌതുകമുണ്ടായിരുന്നു. ബന്ധം പിരിഞ്ഞ അച്ചീം നായരും തമ്മിലെങ്ങനെയാവും സംസാരിയ്ക്കുന്നതും പെരുമാറുന്നതും എന്ന് ഓർത്ത് എല്ലാവരും അല്പം തല പുകയ്ക്കാതിരുന്നില്ല. ആ പ്രത്യേക വൈകുന്നേരങ്ങളിൽ ഗ്രാമീണർ വേലിയ്ക്കൽ നിന്ന് ഉൽക്കണ്ഠയോടെ നാനിക്കുട്ടിയമ്മയുടെ പുരയിടത്തിനു ചുറ്റും എത്തിനോക്കിക്കൊണ്ടിരുന്നു.\nചിലർ അമ്പലനടയിൽ വെച്ച് രാമൻ നായരോട് കുശലം ചോദിച്ചു, ‘ന്താ നായരേ സുഖല്ലേ? വേറെ കല്യാണോന്നും നോക്ക്ണില്ലേ?‘\nരാമൻ നായർക്ക് അത് മഹാ ചേപ്രയായിത്തോന്നി. അപ്പോഴെല്ലാം നാനിക്കുട്ടിയമ്മയോട് കടുത്ത വൈരാഗ്യവും പകയും ഉണ്ടാകാതിരുന്നില്ല. അവളൊരുത്തിയാണ്……..അവളുടെ വാശിയാണ്……….. അല്ലെങ്കിൽ ഈ നാണം കെട്ട ചോദ്യമൊന്നും കേൾക്കേണ്ടി വരില്ലായിരുന്നു. ഈ നശിച്ച നാട്ടിൽ നിന്ന് എന്നേ മാറിപ്പോകാമായിരുന്നു.\nനാനിക്കുട്ടിയമ്മയോട് മംഗലം കഴിയ്ക്കേണ്ടേ എന്ന് ആരു ചോദിച്ചാലും അവർ നറും പാല് പോലെ വശ്യമായ പുഞ്ചിരിയോടെ പറയും, ‘വേണം, നല്ലൊരാളെ കിട്ടിയാ അപ്പോ കഴിയ്ക്കാംന്ന് തന്ന്യാ വെച്ചിരിയ്ക്കണേ. എനിയ്ക്കത്ര വയസ്സൊന്നും ആയിട്ടില്ല്യാല്ലോ, കിട്ടും, നല്ലൊരാളെ കിട്ടാണ്ടിരിയ്ക്കില്ല്യ.‘\nചോദിച്ചവരാരും രണ്ടാമത് നാനിക്കുട്ടിയമ്മയോട് ആ ചോദ്യം ചോദിച്ചില്ല. അവരുടെ ആത്മവിശ്വാസവും തന്റേടവും സകലരേയും പരവശരാക്കിക്കളഞ്ഞു. ഒരു കുറവുമില്ലാത്ത തറവാട്ടുകാരി ചെറുപ്പക്കാരിയെപ്പോലെയല്ലേ രണ്ട് പെറ്റ് ഒരു കല്യാണവും ഒഴിഞ്ഞതിന് ശേഷവും നാനിക്കുട്ടിയമ്മ സംസാരിയ്ക്കുന്നത്?\nരാമൻ നായർക്ക് ഗള്‍ഫിൽ പോകാനൊന്നും പറ്റിയില്ല, ഈ നാട്ടിലെ ക്ലർക്കുദ്യോഗം പോലെ അന്തസ്സുള്ള ഒരു പണിയൊന്നും ഏജന്റ് അറബി നാട്ടില് കണ്ട് വച്ചിരുന്നില്ല. വിസയൊക്കെ ശരിയാക്കാം, എന്നാലും എന്ത് ജോലിയും ചെയ്യാൻ തയാറായി ഇരിയ്ക്കണം എന്ന് ആ വിദ്വാൻ പറഞ്ഞത് നായർക്ക് തീരെ പിടിച്ചില്ല. അങ്ങനെ എന്തു നാണം കെട്ട പണീം ചെയ്ത് അറബി നാട്ടില് ജീവിയ്ക്കാന് നായര് ജനിച്ച നാട്ടില് ഒരു എരപ്പനായിട്ടൊന്നുമല്ലല്ലോ കഴിഞ്ഞുകൂടുന്നത്. സ്ഥാനികളായ മനുഷ്യരെ അങ്ങനെ പരിഹസിച്ചാലോ?\nഗള്‍ഫ് സ്വപ്നം അനന്തമായി നീണ്ടു.\nനഗരത്തിലെ വാടക വീട്ടിലും ശല്യമായിരുന്നു നായർക്ക്. ഒരു സ്വസ്ഥതയും തരാതെ, ചെകുത്താന് ഭ്രാന്തു പിടിച്ചാൽ അലറുന്നതു പോലെയുള്ള പാട്ടുകൾ മാത്രം കേട്ട് ആസ്വദിയ്ക്കുന്ന അയല്പക്കമായിരുന്നു ആദ്യം കിട്ടിയത്. പാതിരാത്രിയിലും ഈ കോക്കാൻ പാട്ട് കേട്ടാലേ അവറ്റകൾക്ക് കഴിയാൻ പറ്റൂ. അങ്ങനെ രാമൻ നായർ ആദ്യത്തെ വീട് മാറി.\nഅടുത്ത വീട്ടിൽ എപ്പോഴും പൊട്ടിയൊലിയ്ക്കുന്ന പൈപ്പുകളും ബ്ലോക്കാകുന്ന കക്കൂസുമായിരുന്നു ശല്യം.\nമൂന്നാമത്തെ വീട്ടിൽ പോലീസ് റെയിഡ് ഉണ്ടായിട്ടുണ്ടത്രെ, മുൻപ് എപ്പോഴോ. വീടിന്റെ ബ്രോക്കർ ആ വിവരമൊന്നും നായരോട് പറഞ്ഞിട്ടില്ലായിരുന്നു. പാതിരാത്രിയിൽ ആരെങ്കിലുമൊക്കെ വന്ന് വാതിലിൽ തട്ടി വിളിച്ച്, “നളിനീ, ഞാനാടീ, തൊറക്കടീ” എന്നൊക്കെ പറയുമ്പോൾ ആർക്കാണു സഹിയ്ക്കാൻ പറ്റുക?\nപിന്നെ ഭക്ഷണം വലിയ ഒരു ദുരിതമായി മാറി. വീട്ടിൽ നിത്യവും കിണ്ണത്തിൽ എന്തെങ്കിലും കഴിയ്ക്കാനുണ്ടെങ്കിലേ കാപ്പിക്കടപ്പണ്ടത്തിന് ആശയും സ്വാദും ഉണ്ടാകൂ എന്ന് നായർക്ക് സ്വയം തോന്നാൻ തുടങ്ങി. ധോബിയ്ക്ക് നായരുടെ വസ്ത്രത്തിന് അങ്ങനെ സ്പെഷലൊന്നുമില്ലല്ലോ, എല്ലാരുടെയും പോലെ അഴുക്കു വസ്ത്രങ്ങൾ തന്നെ. ധോബിച്ചൊറിയുടെ ശല്യവും കൂടി പാവത്തിനു സഹിയ്ക്കേണ്ടി വന്നു.\nവീട്ടു പണിയ്ക്ക് ഒരു അമ്മയോ പെങ്ങളോ അമ്മായിയോ ചെറിയമ്മയോ ഒന്നും ഇല്ലെങ്കിൽ പിന്നെ ഏറ്റവും ആദായം ഒരു ഭാര്യയുണ്ടാവുന്നതാണ് എന്ന് രാമൻ നായർ മനസ്സിലാക്കി. ഇവരിലാരെങ്കിലുമുണ്ടെങ്കിൽ ഭാര്യയെ ഒന്നു കളഞ്ഞു നോക്കാമെങ്കിലും ഇവരാരും കൂടെ താമസിയ്ക്കാനില്ലെങ്കിൽ അങ്ങനെ ആട്ടിക്കളയാതിരിയ്ക്കുന്നതാണ് ബുദ്ധിയെന്നും നായർക്ക് തോന്നി. ഒരു പെണ്ണിനെ തോൽ‌പ്പിയ്ക്കാൻ മറ്റൊരു പെണ്ണ് തന്നെ വേണം! വെറുതെയല്ല നാലു തല തമ്മില് ചേര്‍ന്നാലും നാലു മുല തമ്മില് ചേരില്ല എന്ന് വിവരമുള്ളവര് പണ്ടേ പറഞ്ഞത്.\nഇത്രയുമൊക്കെ ആലോചിച്ചിട്ടാണു നായർ രണ്ടാമതും കല്യാണം കഴിയ്ക്കാൻ തീരുമാനിച്ചത്. പെണ്ണുങ്ങൾ എത്ര ഭയങ്കരികളാണെന്ന് അയാൾക്ക് ശരിയ്ക്കും മനസ്സിലായതും അപ്പോഴായിരുന്നു. സത്യം മാത്രം അവരോട് ഒരിയ്ക്കലും പറഞ്ഞു പോകരുതെന്ന് നായർ പഠിച്ചു. തന്നെയുമല്ല സ്ത്രീകൾക്ക് ഈ കൊണ്ടാടപ്പെടുന്ന മാതൃത്വമൊന്നും യഥാർത്ഥത്തിലില്ലെന്നും കുഞ്ഞുങ്ങൾ അവരുടെ ജീവന്റെ ജീവനൊന്നുമല്ലെന്നും അയാൾ തിരിച്ചറിഞ്ഞു.\nആലോചനകളുടെ ആദ്യ പാദത്തിൽ തന്നെ രാമൻ നായർ പെൺ വീട്ടുകാരോടും പെണ്ണിനോടും സത്യമെല്ലാം തുറന്നു പറയാറുണ്ടായിരുന്നു. മാസത്തിൽ രണ്ടു തവണ കുട്ടികളെ കാണാൻ പോകാറുണ്ടെന്ന് കേട്ടപ്പോൾ കണ്ണില് എഴുതുന്ന കണ്മഷി കവിളില് വാരിത്തേച്ച പോലെ പെണ്ണുങ്ങളുടെ മുഖം ഇരുണ്ടു. ’അപ്പോ കുട്ടികളുടെ അമ്മേം കാണില്ലേ’ എന്ന് എല്ലായ്പ്പോഴും പെൺ വീട്ടുകാരും ചിലപ്പോൾ കല്യാണാര്‍ഥികളായ പെണ്ണുങ്ങൾ നേരിട്ടു തന്നെയും ജീവന് പോകുന്ന സ്വരത്തില് ഉൽക്കണ്ഠപ്പെട്ടു. കാര്യമെന്താണെന്ന് വെച്ചാൽ കല്യാണം കഴിഞ്ഞാൽ പിന്നെ കുട്ടികളെ കാണാൻ അയാൾ പോകരുത്. അത് പെണ്ണുങ്ങൾക്ക് സഹിയ്ക്കാൻ പറ്റില്ല, ഇനി പെണ്ണുങ്ങൾ വല്ല വിധേനയും സഹിച്ചു കളയാമെന്ന് വെച്ചാൽ തന്നെ അവരുടെ വീട്ടുകാർക്ക് തീരെ സഹിയ്ക്കാൻ സാധിയ്ക്കില്ല.\nസ്ത്രീകൾക്ക് വേറൊരു സ്ത്രീ പ്രസവിച്ച കുഞ്ഞുങ്ങളോട് യാതൊരു സ്നേഹവുമില്ലെന്ന് നായർക്ക് ഉറപ്പായി. സ്വന്തം മക്കളെ മാത്രമേ നാഴികയ്ക്ക് നാൽ‌പ്പതു വട്ടം അമ്മത്തം അമ്മത്തം എന്ന് ജപിയ്ക്കുന്ന ഈ പെൺ വർഗം സ്നേഹിയ്ക്കു. പഠിച്ച കള്ളികളാണ്. ആറേഴു വീട്ടിൽ കയറി പെണ്ണു കണ്ടപ്പോഴേയ്ക്കും നായർക്ക് മടുത്തു കഴിഞ്ഞിരുന്നു. എന്നാലും മുഴുവൻ പ്രതീക്ഷയും കൈവിടാൻ അയാൾ മടിച്ചു. ദല്ലാളുടെ ആശ്വാസ വാക്കുകളായിരുന്നു പ്രധാന കാരണം. ആ വകയിൽ ദല്ലാൾ കുറെ പണം ഈടാക്കുകയും ചെയ്തിരുന്നു.\nപതിവു പോലെ അന്നും രണ്ടാമത്തെ ശനിയാഴ്ച രാമൻ നായർ മുസ്ലിം ഹോട്ടലിൽ നിന്ന് രണ്ട് ബിരിയാണിയും ബേക്കറിയില് നിന്ന് കുറച്ച് മധുര പലഹാരങ്ങളും പൊതിഞ്ഞു വാങ്ങി കുട്ടികളെ കാണുവാനെത്തി. ബിരിയാണി കണ്ടപ്പോൾ ശിവന്റേയും ഉഷയുടേയും കണ്ണുകൾ ആഹ്ലാദം കൊണ്ട് വിടർന്നു. രാത്രിയാവാൻ അവർക്ക് തിരക്കാവുകയായിരുന്നു. സന്ധ്യയ്ക്ക് എങ്ങനെ ബിരിയാണി തിന്നും? കുട്ടികളുടെ ആ ആശ കണ്ട് രാമൻ നായർക്ക് പാവം തോന്നി. അടുത്ത തവണയും ബിരിയാണി വാങ്ങിക്കൊണ്ടു വരണമെന്ന് അയാൾ തീരുമാനിച്ചു.\nമഴ വന്നത് പൊടുന്നനെയായിരുന്നു. വലിയ തുള്ളികളായി അത് ആർത്തിരമ്പി പെയ്തു. കൊള്ളിയാന് മിന്നീട്ടും ശക്തിയായി ഇടി വെട്ടീട്ടും പോലും ഉഷ അയാളോട് ഇറവെള്ളത്തിൽ വഞ്ചിയിറക്കിക്കളിയ്ക്കാൻ കൊഞ്ചി. അയാൾ എങ്ങനെയാണ് വേണ്ടെന്ന് പറയുക? ചെറിയ കുട്ടിയുടെ ഒരു ആശയല്ലേ? മഴയത്ത് കുട്ടികൾക്കൊപ്പം അയാളും കളിച്ചു. മുണ്ടും കുപ്പായവും കുറച്ച് നനഞ്ഞതൊന്നും കാര്യമാക്കിയില്ല. മഴയാവട്ടെ എന്തോ നിശ്ചയിച്ചതു മാതിരി തിരി മുറിയാതെ ഉറച്ചു പെയ്യുക തന്നെയായിരുന്നു. പതിവിലും വേഗത്തിൽ സന്ധ്യയും പിന്നെ ഇരുട്ടും വന്നു. ചീവീടുകളുടേയും തവളകളുടെയും കരച്ചിലുയർന്നു.\nകുട്ടികൾ ഉമ്മറത്തിരുന്നു തന്നെ ബിരിയാണിപ്പൊതി അഴിച്ച് സ്വാദോടെ കഴിയ്ക്കാൻ തുടങ്ങി. കുട്ടികൾ ആഹാരം കഴിയ്ക്കുന്നതും നോക്കിയിരുന്ന് അയാൾ ഒരു സിഗരറ്റ് വലിച്ചു തീർത്തു. കുടയെടുക്കാതെ ഇങ്ങോട്ടിറങ്ങാൻ തോന്നിയ മണ്ടൻ നിമിഷത്തെ പലതവണ മനസ്സിൽ ശപിച്ചു.\nമഴ നിന്നാലല്ലേ ഇറങ്ങിപ്പോകാൻ പറ്റൂ. മഴയില്ലെങ്കിൽ നടക്കാമായിരുന്നു…. ലാസ്റ്റ് ബസ്സ് പോയാലും വല്ല പാണ്ടി ലോറിയുമെങ്കിലും കിട്ടാതിരിയ്ക്കില്ല.\nഉഷ അയാളുടെ മടിയിലിരുന്നു ഉറക്കം തൂങ്ങാൻ തുടങ്ങി, ശിവനും കോട്ടുവായിടുന്നുണ്ടായിരുന്നു. ‘ മക്കള് പോയി കിടന്നുറങ്ങിക്കോ, അച്ഛൻ അടുത്താഴ്ച വരാമെന്ന്’ പറഞ്ഞ് അയാൾ കുട്ടികളെ അകത്തേയ്ക്കയച്ചു. കുട്ടികള് പോയപ്പോള് ഒരു കാല് ചവിട്ടു പടിയിലേക്കിറക്കി വെച്ചും മറുകാല് വരാന്തയില് തന്നെ ഉറപ്പിച്ചും പലവട്ടം അയാള് മഴയിലേക്കിറങ്ങിപ്പോകാന് തുനിഞ്ഞു. നാശം....മഴ തുടരുക തന്നെയാണ്.\nരാമന് നായര്‍ക്ക് പ്രപഞ്ചത്തോടു മുഴുവന് വൈരാഗ്യം തോന്നി.\n‘ഭക്ഷണം കഴിയ്ക്കാം. അപ്പോഴേക്കും മഴ മാറും.’ അത് നാനിക്കുട്ടിയമ്മയായിരുന്നു. അയാള് ഈര്‍ഷ്യയോടെ മനസ്സില് വിചാരിച്ചു, അതെ, ഇവളോട് പറഞ്ഞിട്ടാണു മഴ പെയ്യാന് തുടങ്ങിയത്, അതുകൊണ്ടാണല്ലോ മഴ നില്‍ക്കുന്ന സമയം ഇത്ര കൃത്യമായിട്ട് അറിയുന്നത്.\n‘ അത് കുന്നത്തെ അമ്പലത്ത് ല് പൂരം പൊറ്പ്പാട് അല്ലേ.....ഇന്നാ കൊടികേറ്റം.അപ്പോ ഒരു മഴ പതിവാ......കൊടി കേറിയാ മഴ മാറും, കൊട്ട് കേക്കാല്യ മഴ കാരണം, അല്ലെങ്കി ഞാന് പറയാണ്ട്ന്നെ അറിഞ്ഞേര്ന്ന് കൊടികേറ്റാന്ന് ’ നാനിക്കുട്ടിയമ്മ അയാളുടെ മനസ്സ് വായിച്ചതു പോലെ തുടര്‍ന്നു.\nതയാറാക്കി വെച്ചിരുന്നതു പോലെ രണ്ട് നിമിഷത്തില് നാനിക്കുട്ടിയമ്മ കഞ്ഞിയും പയറും ചമ്മന്തിയും പപ്പടവുമെല്ലാം വിളമ്പിക്കൊണ്ടു വന്നു. എല്ലാം അയാള്‍ക്ക് വളരെ ഇഷ്ടമുള്ള വിഭവങ്ങള് തന്നെ. ഒന്നും ഓര്‍ക്കാതെ അയാള് കഞ്ഞി കുടിച്ചു പോയി. തല പൊക്കി നോക്കിയപ്പോള് നാനിക്കുട്ടിയമ്മ കണ്ണെടുക്കാതെ ശ്രദ്ധിക്കുകയാണെന്നറിഞ്ഞ് അയാള്‍ക്കല്‍പം ലജ്ജ തോന്നാതിരുന്നില്ല. മോശമായിപ്പോയി.....കഞ്ഞി കിട്ടാത്തവനെപ്പോലെ...പക്ഷെ, സത്യമായും കഞ്ഞിക്കും പയറിനും ഒരു ഹോട്ടലിലുമില്ലാത്തത്ര സ്വാദുണ്ടായിരുന്നു. നല്ല വിശപ്പുണ്ടായിരുന്നതുകൊണ്ടു ചുമ്മാ തോന്നിയതുമാവാം.\nനിലവിലുള്ള ഭര്‍ത്താവിന്‍റെ മാത്രമല്ല, ബന്ധമൊഴിഞ്ഞ ഭര്‍ത്താവിന്‍റെ ഹൃദയത്തിലേക്കുള്ള വഴിയും ഉദരത്തിലൂടെയാണെന്ന് അങ്ങനെ വെളിപ്പെട്ടിട്ടും അതൊരു പഴഞ്ചൊല്ലാവാതിരുന്നത് അത്രയധികം വനിതാ മാസികകള് അക്കാലത്ത് ഇല്ലാതിരുന്നതുകൊണ്ടാവാനേ തരമുള്ളൂ.\nആഹാരത്തിന്‍റെ രുചിയലിഞ്ഞിറങ്ങിയ തൊണ്ടയില് നിന്നാണോ അതോ നിറഞ്ഞ വയറില് നിന്നാണോ ആ വിളി ഉയര്‍ന്നതെന്ന് രാമന് നായര്‍ക്ക് മനസ്സിലായില്ല..\nകരയോഗം കെട്ടിടം ഇത്ര ചന്തത്തില്, അതി ഗംഭീരമായി പുതുക്കിപ്പണിതത് നാരായണന് കു ട്ടിയാണ്. ഉദ്ഘാടനത്തിനു വന്നതാവട്ടെ എന് എസ് എസ്സിന്‍റെ ജനറല് സെക്രട്ടറിയും. എന്തായിരുന്നു സ്വീകരണം! തെച്ചിക്കോട്ടുകാവ് രാമചന്ദ്രനും മംഗലാംകുന്ന് കര്‍ണനും പാമ്പാടി രാജനും ഒന്നിച്ചായിരുന്നു ആ എഴുന്നള്ളത്തില് പങ്കെടുത്തത്. മൂന്ന് ആനകളും തലയെടുപ്പില് അങ്ങനെ മല്‍സരിച്ചു നില്‍ക്കുന്നത് കണ്ട് നാട്ടുകാര് കോരിത്തരിച്ചു. മട്ടന്നൂര് ശങ്കരന് കുട്ടിയുടെ ഗംഭീര തായമ്പകയും നാടടച്ച് നായന്മാര്‍ക്ക് മുഴുവന് സദ്യയും ഉണ്ടായിരുന്നു.\nകഴിഞ്ഞ നാലഞ്ചു കൊല്ലമായി കുന്നത്തമ്പലത്തിലെ പൂരം പുറപ്പാടും നാരായണന് കുട്ടിയുടെ ചെലവില് തന്നെയാണു നടക്കുന്നത്. എല്ലാ കൊല്ലവും പൂരപ്പകിട്ട് കൂടിക്കൂടി വരികയാണ്. അടുത്ത കൊല്ലത്ത പൂരത്തിനു അമ്പലത്തിന്‍റെ ശ്രീകോവില് സ്വര്‍ണം പൊതിയും , അതിനുള്ള കാര്യങ്ങള് ഉഷാറായിട്ട് നടക്കുന്നുണ്ട്.\nനാരായണന് കുട്ടിക്ക് ഗള്‍ഫില് അതികേമമായിട്ടുള്ള ബിസിനസ്സാണ്, പണം ഇങ്ങനെ അറബിക്കടലു പോലെ അദ്ദേഹത്തിനു ചുറ്റും അലയടിക്കുന്നു. നാട്ടുകാര്‍ക്ക് പലര്‍ക്കും ഗള്‍ഫില് ജോലിയും കിട്ടിയിട്ടുണ്ട്. കുന്നത്തെ ദേവീടെ ഫോട്ടോയ്ക്കൊപ്പം നാരായണന് കുട്ടിയുടെ ഫോട്ടോയും കൂടി നാട്ടുകാരില് ചിലരൊക്കെ പൂജാമുറിയില് വെച്ചിട്ടുണ്ടെന്ന് പറഞ്ഞു കേള്‍ക്കുന്നു.\nഉണ്ടാവും. മനുഷ്യര്‍ക്ക് ജോലീം കാശും കാറും ഒക്കെയായി അന്തസ്സായിട്ട് കഴിഞ്ഞു കൂടാന് വഴിയുണ്ടാക്കി കൊടുക്കുന്നയാള് അല്ലെങ്കില് കൊടുക്കുമെന്ന് മനുഷ്യര്‍ക്ക് തോന്നുന്നയാള് ദൈവമോ ദൈവത്തിനൊപ്പമോ ഒക്കെയാവും.അതാണു മനുഷ്യരുടെ വിശ്വാസത്തിന്‍റെ ഒരു രീതി.\nകരയോഗത്തിന്‍റെ നേതൃത്വത്തില് ഇപ്പോള് നാരായണീയവും ഗീതയും മാത്രമല്ല , പഠിപ്പിക്കുന്നത്. വിവിധതരം കൈത്തൊഴിലുകളും പലഹാരപ്പണിയും ഒക്കെയുണ്ട്. വൃദ്ധസദനമുണ്ട്. നായര് മാട്രിമോണിയല് സര്‍വീസുണ്ട്. മാര്യേജ് കൌണ്‍സലിംഗും ഉണ്ട്. നമ്മുടെ നാട്ടില് ഇപ്പോള് വിവാഹമോചനങ്ങള് കടത്തിന്‍റെ പലിശ പോലെ പെരുകിപ്പെരുകി വരികയാണല്ലോ. ദേ, ഇപ്പോ വിവാഹമോചനം കിട്ടീട്ട് വേണം ഒരു മാറ്റിനിക്കു പോവാന് എന്ന മട്ടില് ഓടിവരുന്ന സ്ത്രീകള്‍ക്ക് നാനിക്കുട്ടിയമ്മയും ഇവളൊഴിഞ്ഞാല് മതി നൂറെണ്ണം ഉണ്ട് എന്‍റെ ലിസ്റ്റില് എന്ന മട്ടില് ബൈക്കില് പാഞ്ഞു വരുന്ന പുരുഷന്മാര്‍ക്ക് രാമന് നായരുമാണ് കൌണ്‍സലിംഗ് നടത്തുന്നത്.\nആരും ചിരിക്കുകയൊന്നും വേണ്ട. അന്നത്തെ ആ തിരി മുറിയാത്ത മഴയെ ബാക്കി നാട്ടിലുള്ള എല്ലാവരും മറന്നു കളഞ്ഞ മാതിരി അവര്‍ക്ക് രണ്ടാള്‍ക്കും മറക്കാന് പറ്റില്ലല്ലോ.\nഎല്ലാറ്റിനും ഒരു യോഗം , സമയം, കാലം ഒക്കെയുണ്ടല്ലോ അല്ലേ? അതിപ്പോള് മിടുമിടുക്കനായ നാരായണന് കുട്ടി ജനിക്കാനായാലും ....... യോഗം,സമയം,കാലം ഒക്കെ ശരിയാവണ്ടേ?\nPosted by Echmukutty at 12:13 PM 79 comments: Links to this post


പക്ഷിപ്പനി സ്ഥിരീകരിച്ച കോഴിക്കോട് ജില്ലയില് പക്ഷികളെ കൊല്ലുന്ന നടപടി പുരോഗമിക്കുന്നു\nമൂന്ന് ദിവസത്തിനകം നടപടികൾ പൂർത്തീകരിക്കുമെന്ന് മൃഗസംരക്ഷണ വകുപ്പ് ഡയറക്ടർ അറിയിച്ചു, പക്ഷികളുടെ ഉടമസ്ഥർക്ക് അർഹമായ നഷ്ടപരിഹാരം നൽകുമെന്ന് ജില്ലാകലക്ടറും പറഞ്ഞു\n08 Mar, 2020 at 09:42 AM\nപക്ഷിപ്പനി സ്ഥിരീകരിച്ച കോഴിക്കോട് ജില്ലയിലെ വേങ്ങേരി, വെസ്റ്റ് കൊടിയത്തൂർ എന്നിവിടങ്ങളിൽ പക്ഷികളെ കൊല്ലുന്ന നടപടി പുരോഗമിക്കുന്നു. മൂന്ന് ദിവസത്തിനകം നടപടികൾ പൂർത്തീകരിക്കുമെന്ന് മൃഗസംരക്ഷണ വകുപ്പ് ഡയറക്ടർ അറിയിച്ചു. പക്ഷികളുടെ ഉടമസ്ഥർക്ക് അർഹമായ നഷ്ടപരിഹാരം നൽകുമെന്ന് ജില്ലാകലക്ടറും പറഞ്ഞു. കോഴിക്കടകൾ, ഫാമുകൾ, വീടുകൾ എന്നിവിടങ്ങളിലെത്തിയാണ് പ്രതിരോധ പ്രവർത്തകർ പക്ഷികളെ കൊല്ലുന്നത്.\nഅന്താരാഷട്ര മാനദണ്ഡങ്ങൾ പാലിച്ചാണ് പ്രതിരോധ പ്രവർത്തനം. അഞ്ച് അംഗങ്ങളുള്ള 24 സംഘങ്ങൾ പക്ഷിപ്പനി ബാധിത മേഖലകളിൽ പ്രവർത്തിക്കുന്നു. കോഴി, താറാവ്, കാട ഉൾപ്പെടെ പതിനാറായിരത്തോളം പക്ഷികളെ കൊന്നുകളയേണ്ടിവരും. ചൊവ്വാഴ്ച വരെ ആദ്യഘട്ട പ്രവർത്തനം തുടരും. രണ്ടു സ്ഥലങ്ങളുടെയും പത്ത് കിലോ മീറ്റർ ചുറ്റളവിൽ കോഴി, താറാവ്, കാട എന്നിവയുടെ വിൽപ്പനയും കൈമാറ്റവും വിലക്കിയിരിക്കുകയാണ്.\nകോഴിക്കടകളും ഫാമുകളും ഇനി ഒരു അറിയിപ്പ് ഉണ്ടാകുന്നത് വരെ തുറക്കാൻ പാടില്ല. കൊല്ലുന്ന വളർത്തു പക്ഷികൾക്ക് നഷ്ടപരിഹാരം നൽകുമെന്ന് സർക്കാർ അറിയിച്ചു. 24 മണിക്കൂറും പ്രവർത്തിക്കുന്ന കൺട്രോൾ റൂമും തുറന്നിട്ടുണ്ട്.


ഞാനൊരിക്കലും പോസ്റ്റ്മോർട്ടം ചെയ്യുന്ന സ്ഥലത്ത് പോയിട്ടില്ല പക്ഷേ ഇന്നലെ രാത്രിയിൽ…!\nBy : SREEPARVATHY\nഇതൊരു നിരൂപണമാണോ അല്ല ഒരിക്കലുമല്ല .\nഇന്നലെ രാത്രിയിൽ ഞാൻ ആ പുസ്തകം വായിച്ചു തീർത്തു മടക്കി വയ്ക്കുമ്പോൾ എൻറെ ഉള്ളിൽ ഒരു പാട് ചോദ്യങ്ങളുടെ ഒരു മഴ പെയ്യുന്നുണ്ടായിരുന്നു. അവ ഇപ്പോഴും പെയ്തുകൊണ്ടേ ഇരിക്കുന്നു .\nഎന്നാലും പറയാതെ വയ്യ ItsaBest work of ശ്രീപാർവ്വതി.\nഈ പുസ്തകത്തിൻറെ ഏറ്റവും വലിയ പ്രത്യേകത എന്തെന്നാൽ ഇതിലെ ഓരോ വരികൾക്കിടയിലൂടെയും നമുക്ക് ഈ പുസ്തകത്തിൽ വിവരിച്ചിരിക്കുന്ന രംഗങ്ങൾ മുന്നിൽ കാണുന്നത് പോലെ തോന്നും.\nഞാനൊരിക്കലും പോസ്റ്റ്മോർട്ടം ചെയ്യുന്ന സ്ഥലത്ത് പോയിട്ടില്ല പക്ഷേ ഇന്നലെ രാത്രിയിൽ ശ്രീപാർവ്വതി എൻറെ ആത്മാവിനെ ഒരു പോസ്റ്റ്മോർട്ടം ടേബിളിന്റെ മുന്നിലെത്തിച്ചു.\nഅപ്പോൾ ഞാൻ കണ്ട പല രംഗങ്ങളും എനിക്ക് ഭീതി ഉളവാക്കുന്നവ ആയിരുന്നു . മനുഷ്യൻ ഒന്നുമല്ലാതായി തീരുന്നത് പോസ്റ്റ്മോർട്ടം ടേബിളിന്റെ മുന്നിൽ കൂടിയാണെന്ന് എനിക്ക് മനസ്സിലായി.\nഇപ്പോഴും എന്നിൽ നിന്നും ഞാൻ മനസ്സിൽ കണ്ട രംഗങ്ങളുടെ ആ ഭീതി വിട്ടുപോയിട്ടില്ല.\nIt’s Not A Spoiler: ഈ പുസ്തകത്തിലെ തുടക്കത്തിൽ ഡെറിക് ജോൺ എന്ന പോലീസ് കഥാപാത്രം അന്വേഷിക്കുന്ന ഒരു കേസിൽ കൊലപാതകിയെ വായനക്കാർ നേരത്തെ തിരിച്ചറിഞ്ഞിട്ടും ശ്രീ പാർവതി മാഡത്തിന് ജോണിനൊപ്പം തന്നെ എൻറെ ഉള്ളിലും ആ രംഗത്തിൽ ഒരു ചെറിയ ഞെട്ടൽ മനസ്സിൽ ഉളവാക്കാൻ കഴിയുന്നുണ്ട് excellent Work മാഡം.\nMy Opinion of First Case : എന്നാൽ ഡേവിഡ് ജോൺ അന്വേഷിക്കുന്ന ആദ്യ കേസ് അയാൾക്ക് മുന്നിൽ പെട്ടെന്നുതന്നെ വെളിവാക്കപ്പെടുന്നു. അതെനിക്കൊരു പോരായ്മയായി തോന്നുന്നു കാരണം ആദ്യമേ വായനക്കാരനും കഥാപാത്രത്തിനും നിറയെ തെളിവുകൾ നൽകുന്നുണ്ട് ആദ്യത്തെ ക്രിമിനൽ .\nനാം സിനിമകളിൽ കാണുന്നതുപോലെ നായകൻറെ കഴിവ് എന്താണെന്ന് വായനക്കാരനെ കാണിച്ചു തരാൻ വേണ്ടി മാത്രം ഒരു കേസ് ആയി തോന്നി അത് .\n(ഞാൻ ഒരുപാട് ക്രൈം ത്രില്ലർ മൂവീസ് കാണുന്നത് കൊണ്ടായിരിക്കും ഇത് എൻറെ അഭിപ്രായം മാത്രമാണ് മേഡതതിനെ വേദനിപ്പിച്ചെങ്കിൽ ക്ഷമ ചോദിക്കുന്നു.)( Poetry killer cases :No Spoiler) പിന്നീട് നടക്കുന്ന ഒരു കൂട്ടം കൊലപാതകങ്ങളാണ് പുസ്തകത്തിന് വേറൊരു ചുവടുവെക്കാൻ പ്രേരിപ്പിക്കുന്നത് അത് വരെ പതിഞ്ഞ ഒരു താളം കൈവരിച്ചിരുനന പുസ്തകം ചൂടു പിടിക്കുന്നുണ്ട് പിന്നീട് .\nപിന്നീട് വന്നു പോകുന്ന ഓരോ രംഗത്തിലും എൻറെ കണ്ണുകൾ കില്ലറെ തിരയുന്നുണ്ടായിരുന്നു എന്നതാണ് സത്യം.\nഇതിൽഓരോ രംഗത്തിലും ആരാണ് കില്ലർ എന്നുള്ള ആകാംക്ഷ നിലനിർത്താൻ അവസാന പേജ് വരെ ശ്രീ പാർവതി മാഡത്തിന് സാധിച്ചിട്ടുണ്ട്.\nഓരോ രംഗത്തിലും ഡേവിഡ് ജോൺ അനുഭവിക്കുന്ന പിരിമുറുക്കവും മാനസിക വൃഥയും നമ്മോട് കൃത്യമായി ഈ പുസ്തകം പറഞ്ഞു വെക്കുന്നുണ്ട്. അത് നമ്മളും അനുഭവിക്കുന്നു എന്നുള്ളതാണ് സത്യം.\nഅതാണ് ഒരു എഴുത്തുകാരിയുടെ വിജയവും.\nഈ പുസ്തകത്തിലെ പ്രധാനപ്പെട്ട ഒരു കാര്യം എന്തെന്നാൽ ഇതിലെ കൊലപാതകങ്ങൾ തമ്മിൽ നമുക്ക് യാതൊരുവിധത്തിലും അവസാനം വരെ ബന്ധിപ്പിക്കാൻ കഴിയുന്നില്ല എന്നുള്ളതാണ് .\nഞാൻ ആ കാര്യത്തിൽ ഈ പുസ്തകത്തിൻറെ മുന്നിൽ തോറ്റു പോയി പോയി.\nകൂടാതെ നാം കില്ലറെ തേടി കൊണ്ടിരിക്കുമ്പോൾ തന്നെ നമ്മുടെ മനസ്സ് ആശയക്കുഴപ്പത്തിലാക്കുന തരത്തിൽ ചില രംഗങ്ങൾ നമ്മുടെ കൺ മുന്നിലേക്ക് കൊണ്ടുവരുന്നുണ്ട് എഴുത്തുകാരി.\nഞാൻ കൂടുതൽ ഈ പുസ്തകത്തെ കുറിച്ച് പറയാത്തത്\nഇതിൻറെ സ്പോയിലർ ഭാഗങ്ങൾ ഉള്ളതുകൊണ്ടാണ്.\nകൂടാതെ socially Relevant ആയ ഒരു മെസ്സേജും ശ്രീപാർവ്വതി ഇതിൽ നൽകുന്നുണ്ട്\nMy Suggestion : നിങ്ങൾ ഈ പുസ്തകം വായിക്കുമ്പോൾ നല്ല നിശബ്ദതയിൽ ഇരുന്ന് വായിക്കാൻ ശ്രമിക്കുക . ഇതിലെഓരോ രംഗങ്ങളും വിഷ്വൽ ചെയ്യ്ത് വായിക്കാൻ ശ്രമിക്കുക .കാരണം ഈ പുസ്തകം അത് ആവശ്യപ്പെടുന്നുണ്ട്.\nഒരു സിനിമ പോലെ കാണാൻ ശ്രമിക്കുക .\n“നിനക്ക് നീതി ലഭിച്ചില്ലെങ്കിൽ നീ തീ ആവുക”\nശ്രീ പാർവ്വതിയുടെ കുറ്റാന്വേഷണ നോവൽ പോയട്രി കില്ലറിന് ബാസി എഴുതിയ വായനാനുഭവം.\nഅത്യന്തം നൂതനമായ കഥാഖ്യാനരീതിയിലൂടെ വായനക്കാരുടെ ഭാവതലങ്ങളെ തൊട്ടുണര്‍ത്തുന്ന കൃതികൾ !\nകർണ്ണന്റെ ജനനം മുതൽ അന്ത്യം വരെ!


സ്കൂൾ കാലഘട്ടത്തിന്റെ ഓർമ്മകളിലേക്ക് കൂട്ടിക്കൊണ്ടുപോകാൻ രജീഷ; ജൂണിലെ ഗാനം കാണാം... -\nസ്കൂൾ കാലഘട്ടത്തിന്റെ ഓർമ്മകളിലേക്ക് കൂട്ടിക്കൊണ്ടുപോകാൻ രജീഷ; ജൂണിലെ ഗാനം കാണാം…\nതിയേറ്ററുകളിൽ മികച്ച വിജയം നേടി മുന്നേറികൊണ്ടിരിക്കുകയാണ് രജീഷ വിജയൻ പ്രധാന കഥാപാത്രമായി എത്തിയ ജൂൺ. ചിത്രത്തിലെ പുതിയ ഗാനമാണ് ഇപ്പോൾ സമൂഹ മാധ്യമങ്ങളിൽ വൈറലാകുന്നത്. സ്കൂൾ കാലഘട്ടത്തിന്റെ ഓർമ്മകളിലേക്ക് ആരാധകരെ കൂട്ടിക്കൊണ്ടുപോകുന്ന ഗാനം യുട്യൂബിൽ തരംഗം സൃഷ്ടിച്ചിരിക്കുകയാണ്.\nകുറഞ്ഞ കാലയളവിനുള്ളിൽ തന്നെ മലയാളികളുടെ മനസ്സിൽ ഇടം നേടിയ കഥാപാത്രമാണ് രജിഷ വിജയൻ. രജിഷ വിജയൻ ആറ് വ്യത്യസ്ഥ ലുക്കുകളിൽ എത്തുന്ന ചിത്രമാണ് ജൂൺ. ചിത്രത്തിന്റെ ട്രെയിലറിനും ഗാനങ്ങൾക്കുമൊപ്പം ചിത്രത്തിനായുള്ള രജിഷയുടെ മേക്ക് ഓവർ വീഡിയോയും സമൂഹ മാധ്യമങ്ങളിൽ തരംഗം സൃഷ്ടിച്ചിരുന്നു.\nRead also: മുടി മുറിച്ചപ്പോൾ പൊട്ടിക്കരഞ്ഞ് രജിഷ; ‘ജൂണി’ന്റെ മേക്കിങ് വീഡിയോ കാണാം..\nഅങ്കമാലി ഡയറീസ്, ആട്-2 എന്നീ സിനിമകൾക്ക് ശേഷം ഫ്രൈഡേ ഫിലിംസ് നിർമ്മിക്കുന്ന ചിത്രമാണ് ജൂൺ. അഹമ്മദ് ഖബീർ സംവിധാനം ചെയ്യുന്ന ചിത്രം ലിബിൻ വർഗീസ് ജീവൻ ബേബി മാത്യു എന്നിവർ ചേർന്നാണ് തിരക്കഥ ഒരുക്കിയിരിക്കുന്നത്.


എംഎല്‍എമാരെ കൂര്‍ഗിലെ റിസോര്‍ട്ടിലേക്ക് മാറ്റാന് ജെഡിഎസ്! മന്ത്രിമാരുടെ രാജിക്ക് പിന്നാലെ | JDS planning to shift their MLA's to Coorg - Malayalam Oneindia\n13 min ago സഖ്യ സര്‍ക്കാരിന് ഇരുട്ടടി!! പണി വന്നത് മായാവതി വഴി! പാലം വലിച്ച് ബിഎസ്പി എംഎല്‍എ\n50 min ago ഇമ്രാന് ഖാനെ നാണംകെടുത്തി അമേരിക്ക; സ്വീകരിക്കാന് ആരും വന്നില്ല\nഎംഎല്‍എമാരെ കൂര്‍ഗിലെ റിസോര്‍ട്ടിലേക്ക് മാറ്റാന് ജെഡിഎസ്! മന്ത്രിമാരുടെ രാജിക്ക് പിന്നാലെ\nPublished: July 8 2019, 17:30 [IST]\nബെംഗളൂരു: കര്‍ണാടകത്തില് പ്രതിസന്ധി രൂക്ഷമായതോടെ എംഎല്‍എമാരെ കൂര്‍ഗിലെ റിസോര്‍ട്ടിലേക്ക് മാറ്റാനൊരുങ്ങി ജെഡിഎസ്. കൂര്‍ഗിലെ പാഡിങ്ങ്ടണ് റിസോര്‍ട്ടില് 35 മുറികള് ജെഡിഎസ് ബുക്ക് ചെയ്തതായി ന്യൂസ് 18 റിപ്പോര്‍ട്ട് ചെയ്തു. ഇന്ന് മുതല് മൂന്ന് രാത്രിയിലേക്കാണ് മുറികള് ബുക്ക് ചെയ്തിരിക്കുന്നത്.\nസര്‍ക്കാരിനെ സുരക്ഷിതമാക്കാനുള്ള അവസാന വട്ട നീക്കമെന്ന നിലയില് ജെഡിഎസിലെ മുഴുവന് മന്ത്രിമാരും രാജിവെച്ച പിന്നാലെയാണ് നടപടി. നേരത്തേ എഐഎഡിഎംകെയുമായുള്ള നേതൃത്വ വടംവലിയില് ടിടിവി ദിനകരന് തന്‍റെ എംഎല്‍എമാരെ പാര്‍പ്പിച്ച അതേ റിസോര്‍ട്ടാണ് ജെഡിഎസും തിരഞ്ഞെടുത്തിരിക്കുന്നത്. സ്പീക്കര് അയോഗ്യരാക്കിയ 8 തമിഴ്നാട് എംഎല്‍എമാരായിരുന്നു അന്ന് റിസോര്‍ട്ടില് കഴിഞ്ഞിരുന്നത്.\nഅതേസമയം വിമതര അനുനയിപ്പിക്കാനുള്ള അറ്റകൈ പ്രയോഗമെന്ന നിലയില് കോണ്‍ഗ്രസിലെ മുഴുവന് മന്ത്രിമാരും രാജിവെച്ചു. ഇന്ന് രാവിലെ ഉപമുഖ്യമന്ത്രി പരമേശ്വരയുടെ വീട്ടില് ചേര്‍ന്ന യോഗത്തിലാണ് മന്ത്രിമാര് എല്ലാവരും രാജിവെയ്ക്കാന് തിരുമാനിച്ചത്. പതിമൂന്ന് എംഎല്‍എമാര്‍ക്ക് പുറമെ ഇന്ന് രാവിലെ സ്വതന്ത്ര എംഎല്‍എയും മന്ത്രിയുമായ എച്ച് നാഗേഷും രാജിവെച്ചിരുന്നു. ഇതോടെ സര്‍ക്കാരിന്‍റെ നിലനില്‍പ്പ് പരുങ്ങലില് ആയിരിക്കുകയാണ്.\nJDS planning to shift their MLA's to Coorg\nStory first published: Monday, July 8, 2019, 17:30 [IST]


ചുംബനവും കെട്ടിപ്പിടിത്തവും വയ്യ; മഡോണ പറയുന്നു | Madonna Sebastian about acting lip kiss and hugs in films\nAug 30, 2018, 09:57 PM IST\nതന്നെക്കുറിച്ച് കുറച്ചു കാലങ്ങളായി കേള്‍ക്കുന്ന ഇത്തരം ഗോസിപ്പുകളോട് പ്രതികരണങ്ങളുമായി എത്തിയിരിക്കുകയാണ് നടി.\nപ്രേമം എന്ന തന്റെ കന്നിച്ചിത്രത്തിലൂടെ പ്രേക്ഷകരുടെ മനസില് ഇടം നേടിയ നടിയാണ് മഡോണ സെബാസ്റ്റ്യന്. പ്രേമത്തിനു ശേഷം ദിലീപിനൊപ്പം കിങ്ങ് ലയറിലാണ് മഡോണ വേഷമിട്ടത്. പിന്നെ കുറേ നാളേക്കു നടിയെ മലയാളത്തില് കണ്ടതേയില്ല. ഈയിടെ പുറത്തിറങ്ങിയ ഇബ്ലീസ് എന്ന ചിത്രത്തിലൂടെയാണ് വീണ്ടും നടി മലയാളസിനിമയിലേക്കു തിരിച്ചു വരുന്നത്.\nഇതിനിടെ തമിഴ്, തെലുങ്ക്, കന്നട ഭാഷകളില് മികവ് തെളിയിച്ചു ഈ നടി. എന്നാല് സിനിമാലോകത്തില് മഡോണയെപ്പറ്റി പല ഗോസിപ്പുകളും ഈ ചുരുങ്ങിയ കാലയളവില് ഉയര്‍ന്നു വന്നു. മഡോണ അഹങ്കാരിയാണെന്നും സംവിധായകരെ അനുസരിക്കില്ലെന്നും മറ്റുമുള്ള വാര്‍ത്തകള് പ്രചരിച്ചു. തന്നെക്കുറിച്ച് കുറച്ചു കാലങ്ങളായി കേള്‍ക്കുന്ന ഇത്തരം ഗോസിപ്പുകളോട് പ്രതികരണവുമായി എത്തിയിരിക്കുകയാണ് നടി. ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തിനിടയ്ക്കാണ് നടി തനിക്കെതിരേ ഉയര്‍ന്ന ആരോപണങ്ങള്‍ക്കു മറുപടിയായി തുറന്നു പറച്ചില് നടത്തിയത്.\n'ഞാന് അഭിനയിച്ച പല ചിത്രങ്ങളിലും നായകന്‍മാരെ ചുംബിക്കുന്ന രംഗങ്ങളുണ്ടാവാറുണ്ട്. കഥയ്ക്ക് അനുയോജ്യമായതു കൊണ്ട് ചെയ്യണമെന്നു പലരും നിര്‍ബന്ധം പിടിക്കാറുണ്ട്. എന്നാല് ഞാനതിനു വഴങ്ങാറില്ല. ചുംബനരംഗങ്ങളില് അഭിനയിക്കില്ലെന്നു തുറന്നു പറയാറുണ്ട്. സിനിമക്കു വേണ്ടിയല്ലേ ചെയ്തു കൂടേ എന്നു പലരും ചോദിക്കാറുമുണ്ട്. അഭിനയമെന്നു കരുതി അന്യപുരുഷനെ ആലിംഗനം ചെയ്യാനും കിടക്ക പങ്കിടാനും വൃത്തികേടുകള് കാണിക്കാനും ഞാന് ഒരുക്കമല്ലെന്നു വ്യക്തമായി പറയാറുണ്ട്.'\n'150 ആളുകള് ഒന്നിച്ച് നിന്നാല് മാത്രമേ സിനിമയുണ്ടാക്കാന് പറ്റു എന്ന് ആരാണ് പറഞ്ഞത്?'


ബോക്‌സോഫീസ് റെക്കോര്‍ഡുകള് തച്ചു തകര്‍ത്ത കേരളീയന്റെ നാടന് ചുറ്റിക; അവഞ്ചേഴ്‌സിനെ സ്വാഗതം ചെയ്‍ത് ലൂസിഫര് ടീം\nKochi, First Published 27, Apr 2019, 2:42 PM\nലോകമെമ്പാടുമുള്ള പ്രേക്ഷകരുടെ പ്രിയപ്പെട്ട സിനിമയായ അവഞ്ചേഴ്‍സ് പരമ്പരയിലെ അവഞ്ചേഴ്‌സ് എന്‍ഡ് ഗെയിമിന് തിയേറ്ററില് മികച്ച സ്വീകരണമാണ് ലഭിച്ചത്. ചിത്രത്തിനെ സ്വാഗതം ചെയ്‍തു കൊണ്ട് മോഹൻലാലിന്റെ ലൂസിഫര് ടീമും രംഗത്ത് എത്തി. സാമൂഹ്യമാധ്യമത്തിലൂടെയാണ് ലൂസിഫര് ടീം അവഞ്ചേഴ്‌സ് എന്‍ഡ് ഗെയിമിനെ സ്വാഗതം ചെയ്‍തത്. മോഹൻലാലിന്റെ ചിത്രമുള്ള ലൂസിഫര് പോസ്റ്ററാണ് ഷെയര് ചെയ്‍തത്.\n‘അവഞ്ചേഴ്‌സ് എത്തിക്കഴിഞ്ഞു… സ്റ്റീഫനും; ലൂസിഫര് തിയറ്ററുകളില്’ എന്നായിരുന്നു പോസ്റ്ററിന് അടിക്കുറിപ്പ്. ബോക്‌സോഫീസ് റെക്കോര്‍ഡുകള് തച്ചു തകര്‍ത്ത കേരളീയന്റെ നാടന് ചുറ്റിക’ എന്ന ക്യാപ്ഷനോടെയുള്ള പോസ്റ്റര് ആരാധകര് ഏറ്റെടുത്തിരുന്നു. പൃഥ്വിരാജ് ആദ്യമായി സംവിധാനം ചെയ്‍ത ചിത്രം എന്ന പ്രത്യേകതയോടെയാണ് ലൂസിഫര് തീയേറ്ററിലെത്തിയത്. ചിത്രം 150 കോടി രൂപയിലധികം കളക്ഷൻ നേടിയിട്ടുണ്ട്. മഞ്ജു വാര്യരാണ് ചിത്രത്തിലെ നായിക. വിവേക് ഒബ്‍റോയ് അടക്കം ഒട്ടേറെ താരങ്ങളും ചിത്രത്തിലുണ്ടായിരുന്നു. മോഹൻലാലിന്റെ തന്നെ പുലിമുരുകനാണ് ആദ്യമായി 150 കോടി രൂപയിലധികം കളക്ഷൻ നേടിയ മലയാള ചിത്രം.\nLast Updated 27, Apr 2019, 2:42 PM\nസിനിമാ നിര്‍മ്മാണ രംഗത്തേയ്ക്ക് മംമ്ത മോഹന്‍ദാസ്; സ്വപ്ന സാക്ഷാത്കാരമാണെന്ന് താരം\nഅവാര്‍ഡ് വിവാദത്തില്, 'വാസന്തി'ക്കെതിരെ തമിഴ് സാഹിത്യകാരൻ ഇന്ദിര പാർത്ഥസാരഥി\nവിക്രമാദിത്യയായി പ്രഭാസ് വിന്‍ഡേജ് കാറില്, പ്രണയത്തിരയാകാൻ 'രാധേശ്യാം'\n'ബെസ്റ്റ് ഹസ്‍ബെൻഡ്', ഡാനിയലിനെ അങ്ങനെ വിശേഷിപ്പിക്കുന്നതിന്റെ കാരണവും പറഞ്ഞ് സണ്ണി ലിയോണ്


തിരുവിതാംകൂർ ദേവസ്വം ബോർഡിന് ബജറ്റിൽ പ്രഖ്യാപിച്ച 100 കോടി ലഭിച്ചില്ല; കിട്ടിയത് 30 കോടി മാത്രമെന്ന് പരാതി - BIGNEWSLIVE | Latest Malayalam News\nതിരുവിതാംകൂർ ദേവസ്വം ബോർഡിന് ബജറ്റിൽ പ്രഖ്യാപിച്ച 100 കോടി ലഭിച്ചില്ല; കിട്ടിയത് 30 കോടി മാത്രമെന്ന് പരാതി\nതിരുവനന്തപുരം: തിരുവിതാംകൂർ ദേവസ്വം ബോർഡിന് കഴിഞ്ഞ ബജറ്റിലെ പ്രഖ്യാപനമായ 100 കോടി രൂപയിൽ 30 കോടി മാത്രമാണ് ലഭിച്ചതെന്ന് ആക്ഷേപം. 70 കോടി രൂപയാണ് ഇനിയും സർക്കാർ നൽകാനുള്ളത്.\nബജറ്റിൽ പ്രഖ്യാപിച്ചതിന് പിന്നാലെ ഇതിന്റെ ആദ്യ ഗഡു 30 കോടി രൂപ ഒക്ടോബറിൽ ദേവസ്വം ബോർഡിന് ലഭിച്ചിരുന്നു. അതേസമയം, തിരുവിതാംകൂർ ദേവസ്വംബോർഡിന്റെ സാമ്പത്തിക പ്രതിസന്ധി അവസാനിച്ചെന്നും സംസ്ഥാന സർക്കാരിനാണ് ഇപ്പോൾ സാമ്പത്തിക പ്രതിസന്ധിയെന്നും ധനമന്ത്രി തോമസ് ഐസക്ക് വ്യക്തമാക്കി. ദേവസ്വം ബോർഡിന്റെ പ്രതിസന്ധി തീർന്നെന്നും ഇനി ബാക്കി തുക നൽകേണ്ടതില്ലെന്നുമാണ് സർക്കാരിന്റെ ഇപ്പോഴത്തെ നിലപാട്.\nദേവസ്വം കവനന്റ് പ്രകാരം നൽകേണ്ട 80 ലക്ഷം രൂപയും ഈ വർഷം സർക്കാർ നൽകിയിട്ടില്ല. കവനന്റ് പ്രകാരമുള്ള തുക മുടങ്ങുന്നത് ഇതാദ്യമായിട്ടാണ്. 40 ലക്ഷം രൂപ അനുവദിച്ചതായി പറഞ്ഞിരുന്നെങ്കിലും ഇതുവരെ അത് ദേവസ്വം ബോർഡിലേക്കെത്തിയിട്ടില്ല. ബോർഡ് രൂപീകരിച്ചത് മുതൽ എല്ലാ വർഷവും നൽകി വരുന്നതാണ് കവനന്റ് തുക.\nശബരിമലയിൽ സ്ത്രീപ്രവേശന വിധിയെ തുടർന്നുണ്ടായ സാമ്പത്തിക പ്രതിസന്ധിയെ തുടർന്നാണ് കഴിഞ്ഞ ബജറ്റിൽ 100 കോടി രൂപ സർക്കാർ പ്രഖ്യാപിച്ചത്.\nTags: budgetKeralaKerala Govttravancore devaswom board\nമദ്യലഹരിയിൽ യുവാവ് ആട്ടവും പാട്ടുമായി ജല സംഭരണിക്ക് മുകളിൽ; മുൾമുനയിൽ നാട്ടുകാർ; ഒടുവിൽ ഫയർഫോഴ്‌സ് എത്തി വലയിലാക്കി\nഷീല ദീക്ഷിത് മുഖ്യമന്ത്രി ആയിരുന്ന സമയത്തു തന്നെ ഡല്‍ഹിയില് കോണ്‍ഗ്രസിന്റെ തകര്‍ച്ച ആരംഭിച്ചു; പിസി ചാക്കോ


അപകടങ്ങൾ തുടരുന്നു; കണ്ണടച്ച‌് കേന്ദ്രസർക്കാർ | Kerala | Deshabhimani | Wednesday Aug 8, 2018\nഅപകടങ്ങൾ തുടരുന്നു; കണ്ണടച്ച‌് കേന്ദ്രസർക്കാർ\nകപ്പൽ ബോട്ടിലിടിച്ചുള്ള അപകടങ്ങൾ പതിവാകുന്നത‌് മത്സ്യത്തൊഴിലാളികളിൽ ഭീതി പരത്തുന്നു. വിദേശ കപ്പലുകളാണ‌് പലപ്പോഴും വില്ലനായതെങ്കിൽ ചൊവ്വാഴ‌്ച മുനമ്പത്തുനിന്നുപോയ ബോട്ടിൽ ഇടിച്ചത‌് ഇന്ത്യൻ ചരക്കുകപ്പലാണ‌്. ഏട്ടു വർഷത്തിനിടയിൽ കപ്പലുകളുടെ മരണ പ്പാച്ചിലിൽ പതിനഞ്ചോളം മത്സ്യത്തൊഴിലാളികൾക്കാണ‌് ജീവൻ നഷ്ടമായത‌്. ഇതിൽ കൊല്ലത്ത് ഇറ്റാലിയൻ നാവികരുടെ വെടിയേറ്റ് മരിച്ചവരും ഉൾപ്പെടും.\n2012 മാർച്ച് ഒന്നിന് വിദേശകപ്പൽ മൽസ്യബന്ധന ബോട്ടിലിടിച്ച് ആലപ്പുഴയിൽ അഞ്ചുപേരാണ് മരിച്ചത്. ഒടുവിൽ 2018 ജൂൺ ഏഴിന് കൊച്ചിയിൽനിന്ന‌് 20 നോട്ടിക്കൽ മൈൽ അകലെ ബോട്ടിൽ കപ്പലിടിച്ച് രണ്ട് മത്സ്യത്തൊഴിലാളികൾക്ക് പരിക്കേറ്റിരുന്നു.\n2013 ഫെബ്രുവരിയിൽ കൊച്ചിയിൽനിന്നുപോയ ബോട്ടിലേക്ക് ഏഴിമലയിൽ ചരക്കുകപ്പൽ പാഞ്ഞുകയറി നിരവധി മത്സ്യത്തൊഴിലാളികൾക്ക് പരിക്കേറ്റു.\n2014 മെയ് ആലപ്പുഴയിൽനിന്ന് 32 നോട്ടിക്കൽ മൈൽ അകലെ വിദേശകപ്പൽ മത്സ്യബന്ധന ബോട്ടിൽ ഇടിച്ചെങ്കിലും ആരും പരിക്കേൽക്കാതെ രക്ഷപ്പെട്ടു.\n2014 മെയിൽ നെയ്യാറ്റിൻകരയ്ക്ക് സമീപവും കപ്പൽ മത്സ്യബന്ധന ബോട്ടിൽ ഇടിച്ചു. പിറ്റേമാസം കൊച്ചിയിൽനിന്ന് 11 നോട്ടിൽ മൈൽ അകലെ കപ്പൽ മത്സ്യബന്ധന ബോട്ടിൽ ഇടിച്ചു. ഇൗ രണ്ട‌് അപകടങ്ങളിലും തൊഴിലാളികൾ പരിക്കേൽക്കാതെ രക്ഷപ്പെട്ടു.\n2014 ജൂലൈയിൽ കൊച്ചിയിൽനിന്ന് 15 നോട്ടിക്കൽ മൈൽ അകലെ മത്സ്യബന്ധനത്തിനിടെ കപ്പലിന്റെ നങ്കൂരത്തിൽ വല കുടുങ്ങി ബോട്ട് അപകടത്തിൽപ്പെട്ടു. ബോട്ടിലുണ്ടായിരുന്ന മുഴുവൻപേർക്കും പരിക്കേറ്റു.\n2014 ഒക്ടോബറിൽ കൊച്ചി അഴിമുഖത്ത് കപ്പൽ ബോട്ടിലിടിച്ച‌് തൊഴിലാളികൾക്ക‌് പരിക്കേറ്റു.\n2015 ആഗസ‌്തിൽ നീണ്ടകരയിൽനിന്ന് 20 നോട്ടിക്കൽ മൈൽ അകലെയുണ്ടായ അപകടത്തിൽ ഒരാൾക്ക് പരിക്കേറ്റു.\n2015 ഒക്ടോബറിൽ ശക്തികുളങ്ങരയിൽനിന്ന് 30 നോട്ടിക്കൽ മൈൽ അകലെ കപ്പൽ ബോട്ടിൽ ഇടിച്ചു. കഴിഞ്ഞവർഷം ജനുവരിയിൽ കൊച്ചിയിൽനിന്ന് 65 നോട്ടിക്കൽ മൈൽ അകലെയുണ്ടായ അപകടത്തിൽ ഏഴു പേർക്ക് പരിക്കേറ്റു.\n2017 ജൂൺ 11ന് കൊച്ചിയിൽനിന്ന് 20 നോട്ടിക്കൽ മൈൽ അകലെ നങ്കൂരമിട്ടു കിടന്ന മത്സ്യബന്ധന ബോട്ടിൽ ചരക്കുകപ്പൽ ഇടിച്ച‌് മൂന്നു പേരാണ‌് മരിച്ചത‌്. 11 പേർക്ക് പരിക്കേറ്റു. ഇതേവർഷം ആഗസ‌്റ്റിൽ രണ്ട‌് അപകടങ്ങളുണ്ടായി. വിഴിഞ്ഞത്തുനിന്ന് 13 നോട്ടിക്കൽ മൈൽ അകലെയുണ്ടായ അപകടത്തിൽ ആർക്കും പരിക്കേറ്റില്ലെങ്കിലും നീണ്ടകരയിൽനിന്ന‌് 40 നോട്ടിക്കൽ മൈൽ അകലെ കപ്പൽ ബോട്ടിലിടിച്ച് ആറു പേർക്ക് പരിക്കേറ്റു.\n2017 ഒക്ടോബർ 11ന് ബേപ്പൂരിൽ നിന്ന‌് 51 നോട്ടിക്കൽ മൈൽ അകലെ കപ്പൽ ബോട്ടിൽ ഇടിച്ച‌് നാല് മത്സ്യത്തൊഴിലാളികളെ കാണാതായി.\nഅപകടങ്ങൾക്ക് കാരണക്കാരാകുന്ന വിദേശകപ്പലുകളെ നിയമത്തിന്റെ മുന്നിൽക്കൊണ്ടുവരാനും പലപ്പോഴും സാധിക്കാറില്ല. ഇടിച്ച കപ്പലുകൾ നിർത്താതെപോകുന്ന സാഹചര്യത്തിൽ പിന്നീട് ഈ കപ്പലുകളെക്കുറിച്ച് കേന്ദ്രഅധികൃതർക്ക് വിവരം ലഭിച്ചാലും ആവശ്യമായ നടപടി സ്വീകരിക്കാറുമില്ല. രണ്ട് മത്സ്യത്തൊഴിലാളികളുടെ ജീവനെടുത്ത ഇറ്റാലിയൻ നാവികരുമായുള്ള കേസിൽ അന്താരാഷ്ട്ര നീതി ന്യായക്കോടതിയിൽ ഇന്ത്യക്കേറ്റ തിരിച്ചടിയും കേന്ദ്ര സർക്കാരിന്റെ അലംഭാവത്തിനു തെളിവാണ‌്.\nകപ്പൽ ഇടിച്ച് മീൻപിടിത്തബോട്ട‌് തകർന്ന സംഭവത്തിൽ കാണാതായവർക്കായി നാവിക സേനയുടെയും തീരദേശ സേനയുടെയും മത്സ്യത്തൊഴിലാളികളുടെയും സംയുക്ത തെരച്ചിലാണ‌് നടന്നത‌്.\nചൊവ്വാഴ‌്ച ഇരുട്ടുന്നതുവരെ തെരച്ചിൽ തുടർന്നെങ്കിലും അപകടത്തിൽപ്പെട്ട ഒമ്പതുപേരെ കണ്ടെത്താനായില്ല. ബുധനാഴ‌്ച പുലർച്ചെ തെരച്ചിൽ പുനരാരംഭിക്കും.\nനാവിക സേനയുടെയും തീരദേശ സേനയുടെയും കപ്പലുകൾ അപകടസ്ഥലം കേന്ദ്രീകരിച്ചു തങ്ങുകയാണ‌്.\nഅപകടമുണ്ടാക്കിയ എം വി ദേശ് ശക്തി എന്ന ചരക്ക് കപ്പൽ രക്ഷാ പ്രവർത്തനത്തിന് ശ്രമിക്കാതെ നിർത്താതെ പോയതാണ് അപകടത്തിന്റെ തീവ്രത വർധിപ്പിച്ചത‌്. മൂന്നു മണിക്കൂറിനുശേഷം അപകട സ്ഥലത്തെത്തിയ മഞ്ഞുമാതാ എന്ന മത്സ്യബന്ധനബോട്ടാണ് ആദ്യം രക്ഷാപ്രവർത്തനം നടത്തിയതും രണ്ടുപേരെ രക്ഷിച്ചതും. മഞ്ഞുമാതാ ബോട്ടിലുണ്ടായിരുന്നവരാണ് വിവരം പുറംലോകത്തെ അറിയിച്ചത്. പിന്നീട‌് കൂടുതൽ ബോട്ടുകൾ സംഭവസ്ഥലത്തേക്ക് എത്തുകയായിരുന്നു.\nഇടിച്ചിട്ടത‌് എംവി ദേശ‌്ശക്തി; കപ്പല് മംഗളൂരുവിൽ\nമത്സ്യത്തൊഴിലാളികളുടെ ബോട്ടിലിടിച്ച‌് നിർത്താതെപോയത് മുംബൈ ആസ്ഥാനമായുള്ള എംവി ദേശ്‌ശക്തി എന്ന കപ്പലെന്നാണ് പ്രാഥമികനിഗമനം. കപ്പൽ ചെന്നൈയിൽനിന്ന് ഇറാഖിലേക്ക് പോകുകയായിരുന്നു. കപ്പലിന്റെ സ്ഥാനം, അപകടമുണ്ടായ സ്ഥലം, സമയം എന്നിവ അപഗ്രഥിച്ചാണ് അപകടമുണ്ടാക്കിയത് ദേശ‌്ശക്തിയാണെന്ന് നാവികസേനയും കോസ്റ്റ്ഗാർഡും കണ്ടെത്തിയത്. തിരിച്ചറിയുമ്പോൾ മംഗളൂരു ഭാഗത്തായിരുന്നു കപ്പൽ. കപ്പൽ നങ്കൂരമിടാൻ ആവശ്യപ്പെട്ട് ഡിജി ഷിപ്പിങ് ക്യാപ‌്റ്റനു നിർദേശം നൽകി. ക്യാപ‌്റ്റനെയും കപ്പലിൽ ഉണ്ടായിരുന്നവരെയും ചോദ്യംചെയ്തശേഷമാകും അപകടമുണ്ടാക്കിയത് എംവി ദേശ്‌ശക്തി ആണോയെന്ന കാര്യം ഔദ്യോഗികമായി സ്ഥിരീകരിക്കുക.\nകൊച്ചിതീരത്തുനിന്ന് 27 നോട്ടിക്കൽ മൈൽ മാറി കപ്പൽച്ചാലിലാണ് അപകടം നടന്നതെന്നാണ് കരുതുന്നത്. ഈ സമയം ചാലിൽ ഉണ്ടായിരുന്ന കപ്പലുകൾ, കടന്നുപോയ കപ്പലുകൾ എന്നിവയെ കേന്ദ്രീകരിച്ചാണ‌് അന്വേഷണം നടത്തിയത്. മറ്റു മൂന്നു കപ്പൽകൂടി നിരീക്ഷണത്തിലുണ്ടെന്നാണ് വിവരം.


Rajmohan unnithan wishes haj pilgrims in kasargode 'ഒരു കുപ്പി സംസം വെളളം എനിക്ക് വേണ്ടി കരുതണം'; ഹജ് തീര്‍ത്ഥാടകരോട് രാജ്മോഹന് ഉണ്ണിത്താന്\n'ഒരു കുപ്പി സംസം വെളളം എനിക്ക് വേണ്ടി കരുതണം'; ഹജ് തീര്‍ത്ഥാടകരോട് രാജ്മോഹന് ഉണ്ണിത്താന്\n‘അത്കൊണ്ട് മരിക്കുന്നത് വരെ നിങ്ങളെ വിട്ട് എനിക്കൊരു കാര്യം ചെയ്യാനാവില്ല’- രാജ്മോഹന് ഉണ്ണിത്താന്\nJuly 7, 2019 8:25:51 pm\nകാസര്‍കോട്: ഹജ് തീര്‍ത്ഥാടകര്‍ക്ക് യാത്രാ ആശംസ നേര്‍ന്ന് കാസര്‍കോട് എംപി രാജ്മോഹന് ഉണ്ണിത്താന്. വൃതാനുഷ്ടാനങ്ങള് കഴിഞ്ഞ് ഹജ്ജിന് പോകുന്നവര് ജീവിത സാഫല്യമുള്ളവരാണെന്ന് അദ്ദേഹം പറഞ്ഞു. ഹജ്ജിന് പോകുന്നവരെ യാത്രയക്കാന് നില്‍ക്കുന്നവര് അതിനെക്കാള് പുണ്യവാന്‍മാരും പുണ്യവതികളുമാണെന്നും അദ്ദേഹം കൂട്ടിച്ചേര്‍ത്തു.\n‘ഇപ്പോള് അളളാഹുവിന്റെ അതിഥികളായി നില്‍ക്കുന്ന നിങ്ങള്‍ക്കിടയിലേക്ക് വന്നതില് സന്തോഷം. ഞാന് എംപി ആയപ്പോള് ആദ്യമായി സംസാരിച്ചത് കാസര്‍കോടെ എന്‍ഡോസള്‍ഫാന് വിഷയത്തെ കുറിച്ചാണ്. രണ്ടാമത്തെ പ്രസംഗം ഹജ്ജ് തീര്‍ത്ഥാടകരെ കുറിച്ചായിരിക്കും. എയര് ഇന്ത്യ ഹജ്ജ് തീര്‍ത്ഥാടകരെ കൊളളയടിക്കുകയാണെന്ന് കേന്ദ്രത്തെ അറിയിക്കും. ഇപ്പോള് എയര് ഇന്ത്യ മാത്രമാണ് ഹജ്ജിനായി ആളുകളെ കൊണ്ടുപോകുന്നത്. അതിന് പകരം കേന്ദ്ര സര്‍ക്കാര് ആഗോളടെണ്ടര് വിളിച്ച് അതില് ഏറ്റവും കുറഞ്ഞ പണത്തിന് ആളുളെ കൊണ്ടുപോകുന്ന കമ്പനിക്ക് ടെണ്ടര് നല്‍കണം. അല്ലാതെ എയര് ഇന്ത്യയ്ക്ക് മാത്രം അവസരം നല്‍കാന് പാടില്ല,’ രാജ്മോഹന് ഉണ്ണിത്താന് പറഞ്ഞു.\nRead More: ഇന്ത്യയില് നിന്നുളള ആദ്യ ഹജ് തീര്‍ഥാടക സംഘം മദീനയിലെത്തി\n‘മുസ്ലിം ജനസംഖ്യയുടെ ആനുപാതികമായിട്ടല്ല ഹജ്ജ് തീര്‍ത്ഥാടകരെ തിരഞ്ഞെടുക്കേണ്ടത്. ഏറ്റവും കൂടുതല് അപേക്ഷ നല്‍കുന്ന സംസ്ഥാനങ്ങളെ പരിഗണിച്ചാണ് തിരഞ്ഞെടുക്കേണ്ടത്. അങ്ങനെയെങ്കില് കേരളത്തില് നിന്നാവും ഏറ്റവും കൂടുതല് തീര്‍ത്ഥാടകരുണ്ടാവുക. പോകുന്നവരോട് പറയാനുള്ളത് ഒരു കാര്യം മാത്രമാണ്. അവിടെയെത്തുമ്പോള് നിങ്ങളുടെ കൂടപ്പിറപ്പായ എനിക്ക് വേണ്ടി പ്രാര്‍ത്ഥിക്കണം. നിങ്ങളുടെ പ്രാര്‍ത്ഥനകൊണ്ട് മാത്രമാണ് ഞാന് എംപിയായത്. അത്കൊണ്ട് മരിക്കുന്നത് വരെ നിങ്ങളെ വിട്ട് എനിക്കൊരു കാര്യം ചെയ്യാനാവില്ല. ഞാന് നിങ്ങളോടൊപ്പം വരുന്നില്ലെങ്കിലും ആ പുണ്യഭൂമിയില് എന്റെ മനസ് നിങ്ങളോടൊപ്പം ഉണ്ടാകും. കാരണം നിങ്ങള് അവിടെ പോകുമ്ബോള് അതിന്റെ ഗുണം എനിക്ക് കൂടി ലഭിക്കും. തിരിച്ചുവരുമ്ബോള് സംസം വെള്ളത്തിന്റെ ഒരു കുപ്പി തനിക്ക് കൂടി കരുതണമെന്ന് ഉണ്ണിത്താന് പറഞ്ഞു.\nWeb Title: Rajmohan unnithan wishes haj pilgrims in kasargode


പ്രവാസത്തിന്‍റെ വിരുന്നുകാരനായിരുന്ന അർജുനൻ മാഷ് | Gulf and Arjunan Master-Gulf News | Madhyamam\ndate_range6April 2020 6:13 PM GMT\nപ്രവാസത്തിന്‍റെ വിരുന്നുകാരനായിരുന്ന അർജുനൻ മാഷ്\nദമ്മാം: പാരിജാതപ്പുമണമുള്ള പാട്ടുകൾ മലയാളികൾക്ക് സമ്മാനിച്ച മലയാളത്തിെൻറ പ്രിയപ്പെട്ട സംഗീത ശിൽപി എം.കെ. അ ർജുനൻ മാഷ് പ്രവാസത്തിെൻറ വിരുന്നുകാരനുമായിരുന്നു. അൽഖോബാറിൽ താമസിച്ചിരുന്ന ഇളയ മകൾ ശ്രീകലയെ കാണാൻ അദ്ദേഹം ഇടയ്ക്കിടെ സൗദിയിലെത്താറുണ്ടായിരുന്നു. അറിയപ്പെടുന്ന നർത്തകി കൂടിയായ ശ്രീകലയും ഭർത്താവ് ഷൈനും ദമ്മാമിലെ കല ാ സാംസ്കാരിക പ്രവർത്തന മേഖലയിൽ സുപരിചിതരായിരുന്നു. അർജുനൻ മാഷിെൻറ ഓരോ വരവും ഇവിടുത്തെ പ്രവാസ സമൂഹവും സംഗീത ആസ്വാദകരും ഉപയോഗപ്പെടുത്തി. മലയാള സിനിമാ ലോകത്തിെൻറ നെറുകയിൽ കയറിനിന്ന ഈ മനുഷ്യൻ അൽപം പോലും തലക്കനമില്ലാതെ കുട്ടികൾക്ക് പാട്ടുപാടിക്കൊടുത്തും അനുഭവങ്ങൾ പങ്കുവെച്ചും പ്രവാസികളുടെ ഹൃദയങ്ങളിൽ ചേക്കേറി.\nകുറച്ചുകാലം മുമ്പ് ശ്രീകലയും കുടുംബവും ഫൈനൽ എക്സിറ്റിൽ നാട്ടിൽ പോയ ശേഷമാണ് അദ്ദേഹത്തിെൻറ സൗദിയിലേക്കുള്ള വരവ് നിലച്ചത്. നൂറുകണക്കിന് കുട്ടികളാണ് ശ്രീകലയുടെ കീഴിൽ ഇവിടെ നൃത്താഭ്യാസ്യം ചെയ്തിരുന്നത്. ഈ കുട്ടികളും കുടുംബങ്ങളുമെല്ലാം അദ്ദേഹത്തിെൻറ ഓരോവരവിലും ഒത്തുകൂടിയിരുന്നു. അദ്ദേഹവുമായി അടുത്തിടപഴകാൻ അവസരം ലഭിച്ചവർക്കൊക്കെ ഹൃദ്യമായ അനുഭവങ്ങൾ മാത്രമാണ് പ-ങ്കുവെക്കാനുള്ളത്. ഏറെ ക്ഷീണിതനായിരുന്നെങ്കിലും തന്നെ കാണാനെത്തുന്ന ഏറ്റവും ചെറിയ കുട്ടിയോടുപോലും ഇടപഴകാനും സന്തോഷം പങ്കിടാനും അദ്ദേഹം കാണിച്ച മനസാണ് എല്ലാവരുടേയും ഉള്ളിൽ പതിഞ്ഞുകിടക്കുന്നത്.\nഇല്ലായ്മകളിൽ നിന്ന് അനാഥാലയത്തിൽ വളരേണ്ടി വന്നതും സംഗീതം പഠിച്ചതും നാടക ലോകത്ത് എത്തപ്പെട്ടതും സിനിമയുടെ ഭാഗമായതുമൊക്കെ അദ്ദേഹം പലപ്പോഴായി പങ്കുവെച്ചു. കുട്ടികൾ അദ്ദേഹത്തിന് വേണ്ടി പാട്ടുകൾ പാടി. കുഞ്ഞുങ്ങൾ പാടുന്ന ഓരോ പാട്ടിേൻറയും പിറവികളെക്കുറിച്ച് അദ്ദേഹം പറഞ്ഞുകൊടുത്തു. അദ്ദേഹവുമൊത്തുള്ള ഓരോ സംഗമങ്ങളും ഇത്തരം അനുഭവങ്ങളും പാട്ടുകളുമായി കുഞ്ഞുങ്ങൾക്ക് മാത്രമല്ല, രക്ഷിതാക്കൾക്കും പ്രിയപ്പെട്ടതായിരുന്നു. അവസാന വരവിൽ അദ്ദേഹത്തെ ദമ്മാമിലെ കനിവ് കാലാസാംസ്കാരിക വേദി കലാനിധി അവാർഡ് നൽകി ആദരിച്ചിരുന്നു.\nഏറെ ആദരവോടെയും സന്തോഷത്തോടെയുമാണ് തങ്ങളുടെ അംഗീകാരത്തെ അദ്ദേഹം സ്വീകരിച്ചതെന്ന് കനവിെൻറ പ്രവർത്തകർ ഓർക്കുന്നു. അദ്ദേഹത്തിെൻറ വേർപാട് ദമ്മാമിലെ സംഗീത ആസ്വാദകരെയെല്ലാം ദുഖാർത്തരാക്കി. നിരവധി തവണ ദമ്മാം സന്ദർശിച്ചിട്ടുള്ള അദ്ദേഹം പാട്ടുമായി ബന്ധപ്പെട്ട പ്രവാസി കലാകാരന്മാരുമായി അടുത്തബന്ധമാണ് സൂക്ഷിച്ചത്.\nTAGS:saudi arabia Arjunan master gulf news malayalam news


Pathanamthitta Municipality Election 2020: പത്തനംതിട്ടയിൽ ആര് വാഴും ആര് വീഴും? കൂട്ടിയും കി‍ഴിച്ചും മുന്നണികള്! ആകാംക്ഷയിൽ ജനങ്ങൾ - kerala local body election 2020 udf and ldf hopes victory in pathanamthitta municipality | Samayam Malayalam\nkerala local body election 2020 udf and ldf hopes victory in pathanamthitta municipality\nപത്തനംതിട്ടയിൽ ആര് വാഴും ആര് വീഴും? കൂട്ടിയും കി‍ഴിച്ചും മുന്നണികള്! ആകാംക്ഷയിൽ ജനങ്ങൾ\nSamayam Desk | Lipi | Updated: 15 Dec 2020, 11:14:15 PM\nപത്തനംതിട്ട നഗരസഭ നിലനിർത്തുമെന്ന് യുഡിഎഫിൻ്റെ പ്രതീക്ഷ. അതേസമയം നഗരസഭ പിടിച്ചെടുക്കുമെന്നാണ് എൽഡിഎഫിൻ്റെ ആത്മവിശ്വാസം.\nപത്തനംതിട്ട: ഈ തെരഞ്ഞെടുപ്പിൽ ഏവരും ഒരു പോലെ ഒറ്റുനോക്കുന്നത് പത്തനംതിട്ട നഗരസഭ ആരു നേടുമെന്നതാണ്. ഒരു ഇടവേളയ്ക്ക് ശേഷം ഇടതുമുന്നണി പിടിച്ചെടുക്കുമെന്നും എന്നാൽ മുൻവർഷങ്ങളിലെ പോലെ യുഡിഎഫ് വീണ്ടും നിലനിര്‍ത്തുമെന്നും അവകാശപ്പെടുന്ന പത്തനംതിട്ട നഗരസഭയില് ഈ തവണ കാര്യങ്ങൾ പ്രവചനാതീതമാണ്. കഴിഞ്ഞ തവണയും ഒരു സീറ്റും പോലും നേടാൻ സാധിക്കാത്ത ബിജെപിക്ക് ഈ തവണ ഒരു സീറ്റിൽ സാധ്യത കൽപ്പിക്കുന്നു. എസ്‌ഡിപിഐ മൂന്നു സീറ്റുകളിലാണ് പ്രതീക്ഷ വെച്ചു പുലര്‍ത്തുന്നത്.\nജോസ് കെ മാണി നേട്ടമുണ്ടാക്കുമോ?\nഇടതുമുന്നണിയിലേക്കെത്തിയ കേരളാ കോണ്‍ഗ്രസ് മാണി ഗ്രൂപ്പ് മൂന്നു സീറ്റുകളിലെങ്കിലും വിജയിക്കുമെന്ന കണക്കുകൂട്ടലിലാണ്. കോണ്‍ഗ്രസില് നിന്ന് മത്സരിക്കുന്ന രണ്ടു വിമതര് വിജയിക്കുമെന്നും അതിനാൽ ചില യുഡിഎഫ് നേതാക്കൾക്ക് കാലിടറുമെന്നുമാണ് പുറത്തുവരുന്ന റിപ്പോര്‍ട്ടുകൾ. എല്‍ഡിഎഫ് കക്ഷിനില മെച്ചപ്പെടുത്തി കോണ്‍ഗ്രസ് വിമതരുടെ സഹായത്തോടെ ഭരണം പിടിക്കാനുള്ള സാധ്യതയും തള്ളിക്കളയാൻ സാധിക്കില്ല.\nടൗണ് വാര്‍ഡിൽ ഏറ്റവും കുറഞ്ഞ പോളിങ്\nടൗണ് വാര്‍ഡിലാണ് ഏറ്റവും കുറഞ്ഞ പോളിങ് രേഖപ്പെടുത്തിയിരിക്കുന്നത്. കഴിഞ്ഞ തവണ 51 വോട്ടിന് യുഡിഎഫിലെ പി കെ ജേക്കബ് വിജയിച്ച വാര്‍ഡാണിത്. ഇക്കുറി ജേക്കബിന്റെ പാര്‍ട്ടി എല്‍ഡിഎഫിലാണ്. കോണ്‍ഗ്രസില് വിമത സ്‌ഥാനാര്‍ഥിയും എസ്‌ഡിപിഐ സ്‌ഥാനാര്‍ഥിയും ഈ വാര്‍ഡിലുള്ളതിനാല് കുറഞ്ഞ ഭൂരിപക്ഷത്തില് എല്‍ഡിഎഫ് ജയിക്കാനുള്ള സാധ്യതയാണ് കല്‍പ്പിക്കപ്പെടുന്നത്.\nഎസ്‌ഡിപിഐ മൂന്നു വാര്‍ഡുകളില് ശക്‌തമായ മത്സരമാണ് കാഴ്‌ചവെക്കുന്നത്. അഞ്ച്, 10, 13 വാര്‍ഡുകളിലാണ് എസ്‌ഡിപിഐ വിജയ പ്രതീക്ഷ പുലര്‍ത്തുന്നത്. അഞ്ചാം വാര്‍ഡില് കെ ജാസിംകുട്ടിയും പത്താം വാര്‍ഡില് എ ഷംസുദ്ദീനുമാണ് കോണ്‍ഗ്രസിന് വേണ്ടി മത്സരിക്കുന്നത്. യുഡിഎഫ് അധികാരത്തില് വന്നാല് ചെയര്‍മാന് സ്‌ഥാനം നോട്ടമിട്ടിരിക്കുന്നവരാണ് ഇരുവരും. അതുകൊണ്ടു തന്നെ വിജയത്തില് കുറഞ്ഞതൊന്നും ഇരുവരും പ്രതീക്ഷിക്കുന്നില്ല. 21, 29 വാര്‍ഡുകളിലാണ് കോണ്‍ഗ്രസ് വിമതര് ജയിക്കുമെന്നാണ്  കണക്കാക്കപ്പെടുന്നത്. 21 ല് നിലവിലുണ്ടായിരുന്ന കൗണ്‍സിലര് ആമിന ഹൈദരാലിയാണ് വിമത സ്‌ഥാനാര്‍ഥിയായി മത്സരിക്കുന്നത്. ഭര്‍ത്താവ് ഹൈദരാലി മരിച്ച ഒഴിവില് നടന്ന ഉപതെരഞ്ഞെടുപ്പില് വിജയിച്ച ആമിനയ്‌ക്ക് ഇക്കുറി സീറ്റ് നല്‍കാന് ഡിസിസി നേതൃത്വം തയാറായില്ല. കോണ്‍ഗ്രസ് തന്നോട് കാട്ടിയ അനീതി പ്രചാരണ വിഷയമാക്കിയാണ് ആമിന മത്സരിച്ചത്.\nകോൺഗ്രസിനു തലവേദനയായ വിമതർ\n29-ാം വാര്‍ഡില് 2010 ലെ പോലെ  ഡിസിസി വൈസ് പ്രസിഡന്റ് അനില് തോമസിനെതിരെ മുന് കോണ്‍ഗ്രസ് ബ്ലോക്ക് പ്രസിഡന്റ് കെ ആര് അജിത് കുമാര് വിമതനായി മത്സരിക്കുന്നു. 2010 ലും വിമതനായിരുന്നെങ്കിലും അജിത് ഇവിടെ വിജയിച്ചിരുന്നു. വീണ്ടും ജയിക്കാൻ സാധിക്കുമെന്ന പ്രതീക്ഷയിലാണ് അജിത് കുമാർ. എന്നാൽ അട്ടിമറി വിജയമാണ് യുഡിഎഫ് പ്രതീക്ഷിക്കുന്നത്. ഡിസിസി വൈസ് പ്രസിഡന്റും മുന് ചെയര്‍മാനുമായിരുന്ന എ സുരേഷ്‌കുമാറിനും കടുത്ത വെല്ലുവിളി നേരിടേണ്ടി വരുമെന്ന സൂചനയാണ് പുറത്തുവരുന്നത്. 24-ാം വാര്‍ഡില് സിപിഐ നേതാവ് സാബു കണ്ണങ്കരയാണ് സുരേഷിന്റെ പ്രധാന എതിരാളി. അപരന് സുരേഷ് കുമാറും ബിജെപി സ്വതന്ത്രന് ഹരികുമാറും ഉൾപ്പടെയുള്ളവർ സുരേഷ് കുമാറിന്  ഭീഷണി ഉയർത്തുകയാണ്.\nബിജെപിയുടെ പ്രതീക്ഷ ഇങ്ങനെ\nബിജെപി പ്രതീക്ഷ വെച്ചു പുലര്‍ത്തുന്ന ഒരേയൊരു വാര്‍ഡ് 28 ആണ്. 2010 ല് ബിജെപി വിജയിച്ച വാര്‍ഡാണിത്. അന്ന് ബിജെപിയില് നിന്ന് വിജയിച്ച ബാബു വിളവിനാല് ഇക്കുറി എല്‍ഡിഎഫ് സ്‌ഥാനാര്‍ഥിയാണെന്ന പ്രത്യേകതയുമുണ്ട്. അതിനാൽ പത്തനംതിട്ട നഗരസഭയിൽ ആരും വാഴും ആരു വീഴുമെന്ന ആകാംഷയിലാണ് ജില്ലയിലെ ജനങ്ങൾ. തുടർന്നു വരുന്ന ഭരണം കൈവിട്ടു പോയാൽ പത്തനംതിട്ട ഡിസിസിയിൽ തന്നെ കലാപ സാധ്യതയും കൽപിക്കപ്പെടുന്നു.\nഅടൂർ ആര് ഭരിക്കും? കൂട്ടിയും കിഴിച്ചും മുന്നണികൾ, ഫലമറിയാൻ മണിക്കൂറുകൾ മാത്രം... ആര്‍ട്ടിക്കിള് ഷോ\nപത്തനംതിട്ട നഗരസഭ പത്തനംതിട്ട തദ്ദേശ തെരഞ്ഞെടുപ്പ് pathanamthitta news Pathanamthitta Municipality Election 2020 Pathanamthitta Municipality Kerala Local Body Election 2020\nWeb Title : kerala local body election 2020 udf and ldf hopes victory in pathanamthitta municipality


more securities for pinarayi vijayan in thrissur\n‘മുഖ്യമന്ത്രിക്ക് തൃശൂരിലും കനത്ത സുരക്ഷ’; ജലപീരങ്കിയുൾപ്പെടെ വിന്യസിച്ച് തൃശൂർ പൊലീസ്\nകൊച്ചിയിൽ നിന്നും തൃശൂരിലെത്തുന്ന മുഖ്യമന്ത്രിക്ക് കനത്ത സുരക്ഷ. തൃശൂരിലെ രാമനിലത്തിലാണ് കൂടുതൽ സുരക്ഷ ഏർപ്പെടുത്തിയത്. പ്രതിപക്ഷ സംഘടനകളുടെ പ്രതിഷേധം കണക്കിലെടുത്ത് കൂടുതൽ പൊലീസിനെ വിന്യസിച്ചു. ജലപീരങ്കി സംവിധാനം ഉൾപ്പെടെയുള്ളവ വിന്യസിച്ചിട്ടുണ്ട്.\nചെല്ലാനത്തെ പരിപാടിക്ക് ശേഷം മുഖ്യമന്ത്രി എത്തുന്നത് തൃശൂർ രാമനിലയത്തിലാണ്. നാൽപ്പതംഗ കമാൻഡോ സംഘമാണ് മുഖ്യമന്ത്രിയെ വിന്യസിക്കുന്നത്. കൂടാതെ ഇന്നുരാത്രി മുഖ്യമന്ത്രി തങ്ങുന്നത് രാമനിലയത്തിയം ഗസ്റ്റ് ഹൗസിലാണ്. അതിനുശേഷം നാളെയാണ് മുഖ്യമന്ത്രി മലപ്പുറത്തേക്ക് എത്തുക.(more securities for pinarayi vijayan in trivandrum)\nകോട്ടയത്തിന് പിന്നാലെ കൊച്ചിയിലും മുഖ്യമന്ത്രിക്ക് കനത്ത സുരക്ഷയാണ് പൊലീസ് ഒരുക്കിയിരിക്കുന്നത്. എറണാകുളം ഗസ്റ്റ് ഹൗസിലും പുറത്തുമായി 50 ഓളം പൊലീസുകാരെയാണ് വിന്യസിച്ചിരിക്കുന്നത്. പ്രതിഷേധ സാധ്യത മുന്നിൽ കണ്ടാണ് പൊലീസിന്‍റെ കനത്ത സുരക്ഷ. കൊച്ചിയില് ഉച്ചയ്ക്ക് ശേഷം രണ്ട് പരിപാടികളാണ് മുഖ്യമന്ത്രിക്കുള്ളത്. കോട്ടയത്തേത് പോലെ കൊച്ചിയിലെ നിർദ്ദിഷ്ട വേദികളും ഗസ്റ്റ് ഹൗസും പൊലീസ് വലയത്തിലാണ്.\nകൊച്ചി സിറ്റി പൊലീസ് കമ്മീഷണറുടെ നേതൃത്വത്തിലാണ് സുരക്ഷ ഒരുക്കിയിരിക്കുന്നത്. കൊച്ചിയിൽ കറുത്ത മാസ്കിനും വിലക്ക് ഏര്‍പ്പെടുത്തിയിരുന്നു. കറുത്ത മാസ്ക് ധരിച്ചെത്തിയ മാധ്യമപ്രവർത്തകരോട് മാസ്ക് മാറ്റണമെന്ന് സംഘാടകര് ആവശ്യപ്പെട്ടു. പൊതുവായ സർജിക്കൽ മാസ്ക് സംഘാടകർ തന്നെ വിതരണം ചെയ്യുകയായിരുന്നു. പൊതു പ്രോട്ടോക്കോൾ പാലിക്കണം എന്നായിരുന്നു ആവശ്യം. എന്നാല്, സംഭവം വാ൪ത്തയായതോടെ ഈ നിർദേശം പിൻവലിച്ചു.\nStory Highlights: more securities for pinarayi vijayan in thrissur


ശക്തമായ മഴയ്ക്ക് സാധ്യത; മൂന്ന് കൗണ്ടികളില് യെല്ലോ വാണിങ്; പിന്നാലെ ശൈത്യക്കാറ്റും - Rose Malayalam | Rose Malayalam\nUpdated on 04-12-2018 at 5:38 pm\nഡബ്ലിന്: അയര്‍ലണ്ടില് കനത്ത മഞ്ഞുവീഴ്ച്ചയോടൊപ്പം കാലാവസ്ഥ വീണ്ടും പ്രക്ഷുബ്ധമാവുകയാണ്. ശക്തമായ മഴയും കാറ്റും ഉണ്ടാകുമെന്ന മുന്നറിയിപ്പ് നല്കിയിരിക്കുകയാണ് മെറ്റ് ഐറാന് കേന്ദ്രങ്ങള്. കനത്ത മഴ പ്രതീക്ഷിക്കപ്പെടുന്നതിനാല് മൂന്ന് കൗണ്ടികളില് യെല്ലോ വാണിങ്ങും നല്‍കിയിട്ടുണ്ട്. വെക്സ് ഫോര്‍ഡ്, കോര്‍ക്ക്, വാട്ടര്‍ഫോര്‍ഡ് എന്നിവിടങ്ങളില് യെല്ലോ റെയിന് വാര്‍ണിങ് ഇന്ന് വൈകിട്ട് മൂന്ന് മണി മുതല് നിലവില് വന്നു. നാളെ ഉച്ചവരെ മുന്നറിയിപ്പുകള് തുടരും.\nഉയര്‍ന്ന പ്രദേശങ്ങളിലും തീരദേശ മേഖലകളിലും 30 മില്ലീ മീറ്റര് വരെ അളവില് മഴ പ്രതീക്ഷിക്കപ്പെടുന്നു. ചിലയിടങ്ങളില് വെള്ളക്കെട്ടിനും ഇത് വഴിതെളിച്ചേക്കാം. വെള്ളക്കെട്ടുകള് രൂപപ്പെടുന്നതോടെ ഗതാഗത സ്തംഭനത്തിന് സാധ്യതയുള്ളതായി റോഡ് സുരക്ഷാ അതോറിറ്റി അറിയിച്ചു. വേഗത കുറച്ചുകൊണ്ട് വാഹനങ്ങള് ഓടിക്കാന് പൊതു നിര്‍ദ്ദേശം പുറപ്പെടുവിച്ചിരിക്കുകയാണ്. വലിയ മരങ്ങള്‍ക്ക് താഴെ കാറുകള് പാര്‍ക്ക് ചെയ്യുന്നത് ഒഴിവാക്കാനും സുരക്ഷാ മുന്നറിയിപ്പ് ഉണ്ട്.\nഅതിനിടെ വ്യാഴാഴ്ച രാജ്യത്ത് അറ്റ്‌ലാന്റിക്കില് നിന്നുമെത്തുന്ന ശൈത്യകാറ്റ് ശക്തമായി വീശാനുള്ള സാധ്യതയും കാലാവസ്ഥ നിരീക്ഷകര് നല്‍കിയിട്ടുണ്ട്. പകല് താപനില നാല് മുതല് ഏഴ് ഡിഗ്രി സെല്‍ഷ്യസ് വരെയാണെങ്കിലും രാത്രിയില് മൈനസ് രണ്ട് ഡ്രിഗ്രി സെല്‍ഷ്യസ് വരെയാണ് നിലവില് അയര്‍ലന്റിലെ തണുപ്പ്. മൂടല് മഞ്ഞ് ഉള്ളതിനാല് ഹെല്‍ത്ത്- ട്രാന്‍സ്പോര്‍ട്ട് അധികൃതര് ജനങ്ങളോട് ജാഗ്രത പാലിക്കാന് മുന്നറിയിപ്പ് നല്‍കിയിട്ടുണ്ട്. ആര്‍ട്ടിക്കില് നിന്നുമുള്ള ശൈത്യപ്രവാഹത്തെ തുടര്‍ന്ന് അയര്‍ലണ്ട് അടക്കമുള്ള മിക്ക യൂറോപ്യന് രാജ്യങ്ങളും കടുത്ത തണുപ്പിന്റെ പിടിയിലായിരിക്കുകയാണ്. അടുത്ത ഏതാനും ദിവസങ്ങളില് മിക്കവാറും എല്ലാ കൗണ്ടികളിലും വ്യാപകമായ മഞ്ഞും ഹിമപാതവും ഉണ്ടാകുമെന്ന് പ്രതീക്ഷിക്കപ്പെടുന്നു. ഈ ആഴ്ചയുടെ അവസാനത്തോടെ ഊഷ്മാവ് ശരാശരിക്കും താഴെപ്പോകുന്ന അവസ്ഥയാണ് സംജാതമാകാന് പോകുന്നതെന്നാണ് കാലാവസ്ഥ നിരീക്ഷകരുടെ അഭിപ്രായം.


'1000 പഞ്ചായത്തുകൾ ബിജെപിക്ക് തരൂ' എന്ന് സുരേഷ് ഗോപി; സംസ്ഥാനത്താകെ 941 എണ്ണമേ ഉള്ളൂവെന്ന് ട്രോളന്‍മാര്| Give 1000 panchayats to BJP says Suresh Gopi; There are only 941 in the state says social media – News18 Malayalam\n'1000 പഞ്ചായത്തുകൾ ബിജെപിക്ക് തരൂ' എന്ന് സുരേഷ് ഗോപി; സംസ്ഥാനത്താകെ 941 എണ്ണമേ ഉള്ളൂവെന്ന് ട്രോളന്‍മാര്\n'കഴിഞ്ഞ പ്രാവശ്യം തൃശൂര് ചോദിച്ചു, ഇപ്പോൾ ഇതാ 1000 പഞ്ചായത്തും കൂടി ചോദിച്ചു. മെത്തത്തില് എടുത്തോ സുരേഷേട്ടാ എന്നാണ്' സോഷ്യൽ മീഡിയയിലെ ഒരു കമന്റ്.\nLast Updated : December 12, 2020, 20:15 IST\nബിജെപി നേതാവും എംപിയും നടനുമായ സുരേഷ് ഗോപിയുടെ '1000 പഞ്ചായത്ത്' പരാമര്‍ശം ഏറ്റെടുത്ത് ട്രോളന്മാർ. 'ഒരു ആയിരം പഞ്ചായത്ത് ബിജെപിക്ക് തരൂ' എന്ന സുരേഷ് ഗോപിയുടെ പ്രസ്താവനയോട്, കേരളത്തിലാകെ 941 പഞ്ചായത്ത് മാത്രമേ ഉള്ളൂയെന്നാണ് ട്രോളന്‍മാരുടെ മറുപടി. കോഴിക്കോട് കോപറേഷനില് ബിജെപിയുടെ തെരഞ്ഞെടുപ്പ് പരിപാടിയില് സംസാരിക്കുമ്പോഴായിരുന്നു സുരേഷ് ഗോപിയുടെ പ്രസ്താവന.\n'കഴിഞ്ഞ പ്രാവശ്യം തൃശൂര് ചോദിച്ചു, ഇപ്പോൾ ഇതാ 1000 പഞ്ചായത്തും കൂടി ചോദിച്ചു. മെത്തത്തില് എടുത്തോ സുരേഷേട്ടാ എന്നാണ്' സോഷ്യൽ മീഡിയയിലെ ഒരു കമന്റ്. ആയിരം മതിയോ ഒരു 1500 പഞ്ചായത്ത് എടുത്തോട്ടെ ചേട്ടായെന്ന മറ്റൊരു ഫേസ്ബുക്ക് യൂസർ പറയുന്നു.\nAlso Read- 'സംഘിയെന്നോ ചാണക സംഘിയെന്നോ വിളിച്ചോളൂ; ശ്രീനാരായണ ഗുരുവിന്റെ വീട് ഇപ്പോഴും ചാണകം മെഴുകിയതാണ്': സുരേഷ് ഗോപി\nബിജെപി പ്രവര്‍ത്തകനാണ് താനെന്ന് അഭിമാനത്തോടെ പറയുമെന്നും അതിന്റെ പേരില് സംഘിയെന്നോ ചാണക സംഘിയെന്നോ വിളിച്ചാല് കുഴപ്പമില്ലെന്നും വേദിയില് സുരേഷ് ഗോപി പറഞ്ഞിരുന്നു. ''അടിസ്ഥാനപരമായി ഞാനൊരു കലാകാരനാണ്. ലോകം മുഴുവന് ആരാധിക്കുന്ന നരേന്ദ്രമോദിയുടെ പടയാളിയാണ് ഞാന്. അഴിമതിരഹിതമായ ഭരണ നിര്‍വഹണം പൗരന്റെ അവകാശമാണ് എന്നു കരുതുന്ന മോദിയുടെ ശിഷ്യനാണ്. ഞാന് ബിജെപി പ്രവര്‍ത്തകനാണ്. അതിനെ സംഘിയെന്നോ ചാണക സംഘിയെന്നോ എന്തു വേണമെങ്കിലും വിളിച്ചോളൂ. ശ്രീനാരായണ ഗുരുവിന്റെ ചെമ്പഴന്തിയിലെ വീട് ഇപ്പോഴും സംരക്ഷിച്ചിട്ടുണ്ട്. അതൊന്നു പോയി നോക്കൂ, അവിടെ ഇപ്പോഴും ചാണകം കൊണ്ടാണ് തറ മെഴുകിയത്. അതാണ് നമ്മള്. അല്ലാതെ വേറെ ചിലരെ പോലെ മറ്റു പലതുമല്ല തറയില് മെഴുകിയത്.''- സുരേഷ് ഗോപി പറഞ്ഞു.\nAlso Read- 'ഈ പ്രത്യയശാസ്ത്രം ഇനി അവശേഷിക്കാൻ പാടില്ല; സർക്കാരിനെ കാലുവാരിയെടുത്ത് അറബിക്കടലിൽ എറിയണം': സുരേഷ് ഗോപി\nകോഴിക്കോട് പേരാമ്പ്ര പഞ്ചായത്തിലെ ഒരു പട്ടിക ജാതി കോളനിയിലേക്ക് റോഡ് പണിയാന് താന് ഫണ്ട് അനുവദിച്ചിട്ടും പദ്ധതി നടപ്പാകാതിരിക്കാന് കളക്ടർ മുതല് സകല ഉദ്യോഗസ്ഥരും കഷ്ടപ്പെടുകയാണെന്നും സുരേഷ് ഗോപി പറഞ്ഞു. ''സംഘി എംപിയുടെ പദ്ധതി നടപ്പാക്കേണ്ട എന്ന നിഷേധ രാഷ്ട്രീയമാണ് ഇവിടെ നടപ്പാക്കുന്നത്. ഇതിനെ വകവരുത്താന് ജനങ്ങള് സ്വയം സമ്മതിദാനം വിനിയോഗിക്കണം.\nകോഴിക്കോട് കോം ട്രംസ്റ്റിന്റെ പുനരുദ്ധാരണത്തിന് വേണ്ടി രാഷ്ട്രപതിയെ കാണാന് വിളിച്ചിട്ട് പോലും ആരും വന്നില്ല. കേരളത്തിന് വേണ്ടി എന്തു ചെയ്യാന് സാധിക്കുമോ എന്റെ പരമാവധി ഞാന് ശ്രമിക്കുകയാണ്.''- സുരേഷ് ഗോപി പറഞ്ഞു. നടനെന്നും കെട്ടിത്തൂക്കിയ എംപിയെന്നും പറഞ്ഞ് തന്നെ ബഹിഷ്‌കരിക്കുകയാണ് കേരളത്തിലെ ഇടതുവലതു മുന്നണികളെന്നും സുരേഷ് ഗോപി പറഞ്ഞു.\nFirst published: December 12, 2020, 20:15 IST\nbjpLocal Body Elections 2020Suresh Gopi


Bini Premraj, Author at Rashtrabhoomi - Page3of 6\nപൊലീസ് ഉന്നതരുടെ വീടുകളിലും ക്യാമ്പ് ഓഫീസുകളിലും അനധികൃതമായി ജോലി ചെയ്യുന്ന പൊലീസ് ഉദ്യോഗസ്ഥരേ തിരിച്ചു വിളിച്ചു [the_ad id=”376″] മുഖ്യമന്ത്രിയുടെ നിര്‍ദേശപ്രകാരം പൊലീസ് ആസ്ഥാനത്തെ ഭരണവിഭാഗം എഡിജിപി എസ് ആനന്ദകൃഷ്ണന് വിശദമായ കണക്ക് ആവശ്യപ്പെട്ട് മുഴുവന് പൊലീസ് ഉദ്യോഗസ്ഥര്‍ക്കും സര്‍ക്കുലര് അയച്ചു. ഞായറാഴ്ച ഉച്ചയോടെ കണക്ക് എത്തിക്കണമെന്നായിരുന്നു നിര്‍ദേശം. [the_ad id=”710″]ഉന്നത പോലീസ് ഉദ്യോഗസ്ഥരുടെ വീട്ടുപണി ചെയ്യേണ്ടതില്ലെന്ന് ക്യാമ്പ് ഫോളോവേഴ്സ് അസോസിയേഷന്റെ നിര്‍ദേശം.ഇതുസംബന്ധിച്ച് ഡിജിപിക്കും യൂണിറ്റ് മേധാവികള്‍ക്കും അസോസിയേഷന് നിവേദനം നല്‍കും.എസ്എപി ക്യാമ്പ് ഡെപ്യൂട്ടി കമാന്‍ഡന്റ് പികെ രാജുവിനെ സ്ഥലം മാറ്റിയേക്കും. വീട്ടില് ടൈല്‍ഡ് പണിക്ക് രാജു ക്യാമ്പ് ഫോളോവര്‍മാരെ ഉപയോഗിച്ചു എന്ന കണ്ടെത്തലിനെ തുടര്‍ന്നാണിത്. അതിനിടെ, എസ്എപി ഡപ്യൂട്ടി കമാണ്ടന്റ് അനധികൃതമായി ഡ്യൂട്ടിക്ക് നിയോഗിച്ചുവെന്ന് കാട്ടി ക്യാമ്പ് ഫോളോവേഴ്‌സ് പ്രതിനിധികള് പൊലീസ് മേധാവിക്ക് പരാതി നല്‍കി.\nJune 18, 2018 June 18, 2018 Bini Premraj\n[the_ad id=”376″] പാലക്കാട്: സഹകരണ സംഘങ്ങള് വഴി കൂടുതല് പാല് നല്‍കുന്ന ക്ഷീര കര്‍ഷകര്‍ക്ക് നല്‍കിയിരുന്ന ലിറ്ററിന് 10.55 രൂപ ഇനി മുതല് വെട്ടിച്ചുരുക്കുമെന്ന് കാണിച്ച് സര്‍ക്കുലര് ഇറക്കി. പാലുത്പാദനത്തിനൊപ്പം ചെലവ് കൂടാത്തത് മൂലം പാല് കെട്ടിക്കിടക്കുന്നതിനാല് നഷ്ടം ഒഴിവാക്കുന്നതിനാണ് ഈ തീരുമാനം. [the_ad id=”376″] അതേസമയം മില്‍മ നാല് ശതമാനം കമ്മീഷന് മാത്രമാണ് വില്‍പ്പനക്കാര്‍ക്ക് നല്‍കുന്നത്. ഇതുമൂലം വില്‍പ്പനക്കാര് ഇതരസംസ്ഥാനത്തെ കമ്പനികളുടെ പാല് ഉത്പന്നങ്ങളാണ് വില്‍ക്കുന്നത്. സംഭരിക്കുന്ന പാല് മിച്ചം വരികയാണെങ്കില് പാല്‍പ്പൊടിയാക്കുന്നത് സാമ്പത്തിക നഷ്ടത്തിന് ഇടവരുത്തും. സംസ്ഥാനത്തിന്റെ കാര്‍ഷിക വരുമാനത്തിന്റെ 14 ശതമാനവും നല്‍കുന്നത് ക്ഷീരകര്‍ഷക മേഖലയാണ്. ഇതര സംസ്ഥാനങ്ങളില് നിന്നെത്തുന്ന പാല് വില കുറച്ചും വില്‍പ്പനക്കാര്‍ക്ക് വലിയ കമ്മീഷനും മറ്റ് ആനുകൂല്യങ്ങളും നല്‍കി വിപണി കീഴടക്കിയിരിക്കുകയാണ്. പ്രതിവര്‍ഷം 3,500 കോടി രൂപയുടെ പാല്, പാലുത്പന്ന വിപണനം സംസ്ഥാനത്ത് നടക്കുമ്പോഴും കര്‍ഷകര്‍ക്ക് വലിയ ലാഭമൊന്നും…\nJune 17, 2018 Bini Premraj\nകുപ്പിവെള്ളം വില്‍ക്കുന്ന നാലു കമ്പനികളുടെ വെള്ളം സുരക്ഷിതമല്ലെന്ന് ഭക്ഷ്യസുരക്ഷാ വകുപ്പ് തിരുവനന്തപുരം: കേരളത്തില് കുപ്പിവെള്ളം വില്‍ക്കുന്ന നാലു കമ്പനികളുടെ വെള്ളം സുരക്ഷിതമല്ലെന്ന് ഭക്ഷ്യസുരക്ഷാ വകുപ്പ്. ശുദ്ധീകരിക്കാത്ത വെള്ളം യാതൊരു സുരക്ഷാ പരിശോധനയും ഇല്ലാതെ വില്‍ക്കുന്ന നാലു കമ്പനികളോടും പ്രവര്‍ത്തനം ആവസാനിപ്പിക്കാന് നിയമനടപടികള് ആരംഭിച്ചു. കമ്പനികള് വെള്ളം ശേഖരിക്കുന്നത് വൃത്തിയില്ലാത്ത ഇടങ്ങളില് നിന്നാണെന്ന് പരിശോധനയില് വ്യക്തമായി. ഗുണമേന്മയില്ലാത്ത കുപ്പിവെള്ളം വില്‍ക്കുന്ന പത്തു കമ്പനികളെയും പരിശോധനയില് പിടികൂടിയിട്ടുണ്ട്. ഇവരോടു നിബന്ധനകള് പാലിക്കുന്നതുവരെ പ്രവര്‍ത്തനം അവസാനിപ്പിക്കാനാണ് ആവശ്യപ്പെട്ടിരിക്കുന്നത്. നിയമ നടപടികള് പൂര്‍ത്തിയായതിനുശേഷം കുപ്പിവെള്ള കമ്പനികളുടെ പേരുവിവരം വെളിപ്പെടുത്തും. സുരക്ഷിതമല്ലാത്ത വെള്ളം വില്‍പന നടത്തുന്നതായി പരാതികള് ലഭിച്ചതിനെത്തുടര്‍ന്നാണ് ഭക്ഷ്യസുരക്ഷാവകുപ്പ് പരിശോധന നടത്തിയത്. രാജ്യത്തു വില്‍ക്കുന്ന കുപ്പിവെള്ളത്തില് പ്ലാസ്റ്റിക്കിന്റെ സാന്നിധ്യമുണ്ടെന്ന് കേന്ദ്ര ഉപഭോക്തൃകാര്യ വകുപ്പ് വെളിപ്പെടുത്തിയിരുന്നു. ഇന്ത്യയില് വില്‍പന നടത്തുന്ന കുപ്പിവെള്ളത്തില് മൂന്നെണ്ണമെങ്കിലും മലിനമാണെന്നും കണ്ടെത്തിയിട്ടുണ്ട്. സംസ്ഥാനത്തെ അറുന്നൂറോളം വരുന്ന കുപ്പിവെള്ള യൂണിറ്റുകളില് 141 എണ്ണത്തിനാണ്…


'എനിക്കെതിരെ കോടിയേരി ആരോപണം ഉന്നയിക്കുമ്പോള് വിനോദിനി ഐ ഫോണ് ഉപയോഗിക്കുകയായിരുന്നു'; കോടിയേരി മാപ്പുപറയണമെന്ന് ചെന്നിത്തല | Reporter Live\nBy : റിപ്പോർട്ടർ നെറ്റ്‌വർക്ക് March 6, 2021 2:15 pm2minutes Read\nതനിക്കെതിരെ അനാവശ്യ ആരോപണം ഉന്നയിച്ചതിന് സിപിഐഎം മുന് സംസ്ഥാന സെക്രട്ടറി കോടിയേരി ബാലകൃഷ്ണന് മാപ്പ് പറയണമെന്ന് പ്രതിപക്ഷ നേതാവ് രമേശ് ചെന്നിത്തല. തനിക്കതിരെ കോടിയേരി ആരോപണം ഉന്നയിക്കുമ്പോള് കോടിയേരിയുടെ ഭാര്യ വിനോദിനി സന്തോഷ് ഈപ്പന്റെ ഐ ഫോണ് ഉപയോഗിക്കുകയായിരുന്നുവെന്ന് ചെന്നിത്തല പരിഹസിച്ചു. കോടിയേരി ഇന്നെങ്കിലും തന്നെ വിളിച്ച് മാപ്പ് പറയാന് തയ്യാറാകുമെന്നാണ് പ്രതീക്ഷിക്കുന്നതെന്ന് ചെന്നിത്തല മാധ്യമങ്ങളോട് പറഞ്ഞു.\nസന്തോഷ് ഈപ്പന് തന്ന ഫോണ് പ്രതിപക്ഷ നേതാവ് എവിടെയാണ് കൊണ്ടുവെച്ചിരിക്കുന്നതെന്നായിരുന്നു കോടിയേരി ഉള്‍പ്പെടെയുളളവരുടെ ആരോപണം. ചാനലുകളും അത് ആഘോഷിച്ചു. എന്നാല് ആ സമയത്തെല്ലാം ഐ ഫോണ് ഉപയോഗിച്ചിരുന്നത് വിനോദിനിയാണെന്ന് ചെന്നിത്തല ആഞ്ഞടിച്ചു.\nതനിക്കെതിരെ നടത്തിയ വ്യാജപ്രചരണങ്ങള്‍ക്ക് സിപിഐഎം ജനങ്ങളോട് മാപ്പ് പറയണം. ചരിത്രത്തില് ആദ്യമായി ഒരു സംസ്ഥാനത്തിന്റെ മുഖ്യമന്ത്രി സ്വര്‍ണ്ണക്കള്ളക്കടത്തിന് കൂട്ടുനില്‍ക്കുന്നു. എന്നിട്ടും ഈ വിഷയം ഗൗരവത്തോടെ ചര്‍ച്ചചെയ്യാന് മാധ്യമങ്ങള് തയ്യാറായില്ലെന്നും രമേശ് ചെന്നിത്തല കുറ്റപ്പെടുത്തി.\nസ്വര്‍ണ്ണക്കടത്ത് കേസുമായി ബന്ധപ്പെട്ട് ബുധനാഴ്ച്ച ചോദ്യം ചെയ്യലിന് ഹാജരാകാന് കസ്റ്റംസ് വിനോദിനിയ്ക്ക് നോട്ടീസ് അയച്ച വാര്‍ത്തയോട് പ്രതികരിക്കുകയായിരുന്നു പ്രതിപക്ഷനേതാവ്. യൂണിടാക്ക് എംഡി സന്തോഷ് ഈപ്പന് സ്വപ്‌ന സുരേഷിന് നല്‍കാനായി വാങ്ങിയ അഞ്ച് ഐ ഫോണുകളില് ഒന്ന് വിനോദിനി ഉപയോഗിച്ചിരുന്നു എന്ന കണ്ടെത്തലിനെത്തുടര്‍ന്നാണ് നടപടി. 1.13 ലക്ഷം രൂപ വിലവരുന്ന ഐ ഫോണ് വിനോദിനി ഉപയോഗിച്ചതായാണ് കസ്റ്റംസിന്റെ കണ്ടെത്തല്. സന്തോഷ് ഈപ്പന് വാങ്ങിയതില് ഏറ്റവും വില കൂടിയ ഫോണാണ് ഇതെന്നാണ് റിപ്പോര്‍ട്ടുകള്.\nസ്വര്‍ണ്ണക്കടത്ത് കേസ് വിവാദമാകുന്നതുവരെ ഈ ഫോണില് ഒരു സിം കാര്‍ഡിട്ട് ഫോണ് ഉപയോഗിച്ചതായും കസ്റ്റംസ് കണ്ടെത്തുന്നു. ഐഎംഇഎ നമ്പര് പരിശോധിച്ച് സിം കാര്‍ഡും കസ്റ്റംസ് കണ്ടെടുത്തതായി വിവരമുണ്ട്. കോണ്‍സല് ജനറലിന് നല്‍കിയെന്ന് പറയപ്പെടുന്ന ഫോണ് എങ്ങനെ വിനോദിനിയുടെ കൈവശമെത്തിയെന്ന് വരും ദിവസങ്ങളില് കസ്റ്റംസ് വിശദമായി അന്വേഷിക്കും.\nഡോളര്‍കടത്തിലും സ്വര്‍ണ്ണക്കടത്തിലും ലൈഫ് മിഷനിലും ഇടപെട്ടതിന് സ്്വപ്‌നയ്ക്ക് കൈക്കൂലിയായാണ് ഈ ഐ ഫോണുകള് സന്തോഷ് ഈപ്പന് വാങ്ങിനല്‍കിയതെന്ന പേരില് വിവാദമുണ്ടായിരുന്നു. ഇത് അന്നത്തെ സിപിഐഎം സംസ്ഥാന സെക്രട്ടറിയുടെ ഭാര്യയുടെ പക്കലെത്തി എന്നത് സര്‍ക്കാരിനെയും പാര്‍ട്ടിയേയും പ്രതിരോധത്തിലാക്കും.\nI Phone Row


കുട്ടികൾക്കായി ഒരു DIY നോട്ട്ബുക്ക് കാനോ അവതരിപ്പിക്കുന്നു | ഗാഡ്‌ജെറ്റ് വാർത്ത\nന്റെ ജനപ്രിയ പ്ലാറ്റ്‌ഫോമിലെ ഒരു പ്രോജക്റ്റിലാണ് കാനോ ജനിച്ചത് ജനകീയ കിക്ക്സ്റ്റാർട്ടർ. അന്ന് മുതൽ, വിദ്യാഭ്യാസ മേഖലയിലെ ഏറ്റവും വിജയകരമായ കമ്പനികളിലൊന്നായി നാമനിർദ്ദേശം ചെയ്യപ്പെട്ടു കുട്ടികൾക്കായി പ്രോഗ്രാമിംഗിനെക്കുറിച്ച് പറയുമ്പോൾ.\nകാര്യങ്ങൾ രസകരമാക്കുക എന്നതാണ് ഏറ്റവും മികച്ച മാർഗമെന്ന് അദ്ദേഹം പറയുന്നു. ഈ രീതിക്ക് പ്രതിജ്ഞാബദ്ധമായ നിരവധി ഉൽപ്പന്നങ്ങൾ കാനോയ്ക്ക് ഇതിനകം തന്നെ കാറ്റലോഗിൽ ഉണ്ട്. അവസാനമായി ചേർക്കേണ്ടത് DIY ലാപ്‌ടോപ്പ് (ഇത് സ്വയം ചെയ്യുക); അതായത്, അവർ സ്ക്രീനിനായി പിന്തുണ ചേർത്തു; ഉൾപ്പെടുത്തിയിട്ടുണ്ട് നിലവിലെ കണക്റ്റുചെയ്യാതെ പ്രവർത്തിക്കാൻ കഴിയുന്ന ഒരു റീചാർജ് ചെയ്യാവുന്ന ബാറ്ററി കുറച്ചുകൂടി.\nകാനോയുടെ പുതിയ കിറ്റ് നിർമ്മിക്കുന്നത് തുടരും കാനോ ഒ.എസ് ഓപ്പറേറ്റിംഗ് സിസ്റ്റം, ബ്ലോക്കുകളെ അടിസ്ഥാനമാക്കി രസകരവും ആസ്വാദ്യകരവുമായ രീതിയിൽ പ്രോഗ്രാമിംഗ് പഠിക്കാൻ ഇളയവരെയും ഏറ്റവും പഴയവരെയും അനുവദിക്കുന്ന ഒരു സിസ്റ്റം. കൂടാതെ, സെയിൽസ് കിറ്റ് പൂർണ്ണമായും ഡിസ്അസംബ്ലിംഗ് ചെയ്യപ്പെടുന്നു, അതിനാൽ യുവ ഉപയോക്താക്കൾ ആദ്യം ചെയ്യേണ്ടത് ആദ്യം മുതൽ ഈ രസകരമായ ലാപ്‌ടോപ്പ് നിർമ്മിക്കുക എന്നതാണ്. ബോക്സിനുള്ളിൽ ഒരു നിർദ്ദേശ പുസ്തകം അറ്റാച്ചുചെയ്തിരിക്കുന്നു, അത് പിന്തുടരേണ്ട എല്ലാ ഘട്ടങ്ങളിലൂടെയും ഉപയോക്താവിനെ നയിക്കും. കൂടാതെ, ഒരു 150 മണിക്കൂർ പ്രോഗ്രാമിംഗ് പാക്കേജ് ഒരിക്കൽ കൂടിചേർന്ന ഉപകരണങ്ങൾ ആസ്വദിക്കാൻ കഴിയും.\nഅതേസമയം, കിറ്റിന്റെ പുതിയ ഘടകങ്ങളിലൊന്ന് കണ്ടുപിടിത്തത്തിന് സ്വയംഭരണം നൽകും അതിന്റെ റീചാർജ് ചെയ്യാവുന്ന ബാറ്ററിയാണ്. ഇയാൾക്ക് ഒരു ലഭിക്കുന്നു 3.000 മില്ല്യാംപ് ശേഷിയും4മണിക്കൂർ പ്രവർത്തനത്തിൽ എത്താൻ കഴിയുമെന്ന് കമ്പനി അവകാശപ്പെടുന്നു.\nബാക്കിയുള്ളവർക്ക്, നിങ്ങൾക്ക് സ്‌ക്രീൻ പിന്തുണയിൽ ട്രാൻസ്പോർട്ട് ചെയ്യാൻ കഴിയുന്ന ഒരു നല്ല കീബോർഡ് ഉണ്ടാകും (10,1 ഇഞ്ച് ഇത് അളക്കുന്നു). കൂടാതെ, വ്യത്യസ്ത യുഎസ്ബി പോർട്ടുകൾ, എച്ച്ഡിഎംഐ, ഇഥർനെറ്റ്, വൈഫൈ കണക്ഷനുകളും നൽകുന്ന ഒരു റാസ്ബെറി പൈ3അടിസ്ഥാനമാക്കിയുള്ളതാണ് ഈ സെറ്റ്. അവസാനമായി, ഈ കാനോ ലാപ്‌ടോപ്പിന്റെ വില ഞങ്ങൾ നിങ്ങളോട് പറയേണ്ടതുണ്ട് 329,99 യൂറോയുടെ വില ഉണ്ടായിരിക്കുംഈ മേഖലയിലെ ചില ലാപ്‌ടോപ്പുകളുമായും സമാന വലുപ്പത്തിലുള്ള സ്‌ക്രീനുമായും താരതമ്യം ചെയ്താൽ ഒരുപക്ഷേ അൽപ്പം ഉയർന്നതാണ്.\nലേഖനത്തിലേക്കുള്ള പൂർണ്ണ പാത: ഗാഡ്‌ജെറ്റ് വാർത്ത » കമ്പ്യൂട്ടറുകൾ » ലാപ്ടോപ്പുകൾ » കുട്ടികൾക്കായി കാനോ ഒരു DIY ലാപ്‌ടോപ്പ് അവതരിപ്പിക്കുന്നു


ബില്ല്യൺ കടന്ന് റൗഡി ബേബി\nPosted by online desk , 17 Nov, 2020\nറൗഡി ബേബി വിജയകരമായ യാത്ര തുടരുകയാണ്. 100 കോടി കാഴ്ചക്കാരുമായി മുന്നേറുന്ന ഗാനം ബില്‍ബോര്‍ഡ് യൂട്യൂബ് ചാര്‍ട്ടിൽ നാലാം സ്ഥാനം വരെയെത്തി ചരിത്രം സൃഷ്ടിച്ചിരിക്കുകയാണ്. സായ് പല്ലവിയും ധനുഷും ചേർന്ന് മനോഹരമാക്കിയ മാരി2വിലെ ഗാനമാണ് റൗഡി ബേബി . ലോക പ്രശസ്തിയാര്‍ജ്ജിച്ച വീഡിയോകളെ ഉള്‍പ്പെടുത്തി തയ്യാറാക്കുന്ന ഒന്നാണ് യൂട്യൂബിന്‍റെ ബില്‍ബോര്‍ഡ് പട്ടിക.\nയൂട്യൂബിൽ ഒരു ബില്യൺ വ്യൂസാണ് റൗഡി ബേബി വീഡിയോയ്ക്കുള്ളത്. സംഗീതം നൽകിയിരിക്കുന്നത് യുവൻ ശങ്കർരാജ ആണ്. ധനുഷും ദിയയും ചേർന്ന ആലപിച്ചത് ഗാനത്തിന് രസകരമായ നൃത്തചുവടുകള് നൽകിയത് പ്രഭുദേവയാണ്.ചെന്നൈയിലെ എവിഎം സ്റ്റുഡിയോയിലായിരുന്നു ഗാനം ചിത്രികരിച്ചത്.\nപത്തുവർഷങ്ങൾക്കു മുൻപ് പതിനൊന്നാം ക്ലാസ്സുകാരിയായ സായ് പല്ലവി എവിഎം സ്റ്റുഡിയോയിൽ എത്തുന്നത് ഉങ്കളിൽ യാർ പ്രഭുദേവ എന്ന റിയാലിറ്റി ഷോയുടെ സെമി ഫൈനൽ മത്സരങ്ങൾക്കു വേണ്ടിയാണ്. അന്ന് ആ റിയാലിറ്റി ഷോയിൽ പരാജയപ്പെട്ടു മടങ്ങിയ സായ് പല്ലവി, പത്തു വർഷങ്ങൾക്കിപ്പുറം നായികയായെത്തിയപ്പോൾ ആ ഗാനത്തിന് വേണ്ടി കൊറിയോഗ്രാഫ് ചെയ്തത് പ്രഭുദേവ.\nമലയാളികളുടെ അബിക്കാ ഓർമയായിട്ട്3വർഷങ്ങൾ\nകുരുതിയുടെ ടൈറ്റിൽ പോസ്റ്ററിറങ്ങി\nതിരകളുടെ രഹസ്യങ്ങൾ തകർക്കാനൊരു "പാസ്‍വേർഡ്"\nദാസനും വിജയനും അഥവാ അജുവും ധ്യാനും